Source document: https://docs-lawep.s3.us-east-2.amazonaws.com/1698078892853.pdf (Seychelles)
NATIONAL ASSEMBLY OF SEYCHELLES Tuesday 07th December, 2021 The Assembly met at 9 am National Anthem Moment of Reflection Mr Speaker in the Chair MINISTRY OF INDUSTRY INVESTMENT, ENTREPRENEURSHIP AND MR SPEAKER Bonzour tou Manm.

Bonzour nou staff ki pe asiste nou.

E nou piblik ki pe swiv nou deor.

Byenveni pou zwenn nou pou ankor en sesyon travay.

Bon nou ankor lo Appropriation Bill, 2022.

E nou annan Minister Investment, Entrepreneurship and Industry.

Nou ava pas dan Staz Lasanble, Staz Komite.


Sergeant?

E madanm raporter i ava apel delegasyon silvouple?

Bonzour e byenveni nou panel.

E nou komans avek Madanm Devika Vidot, Minis pou Investment, Entrepreneurship and Industry.

E osi pou akonpanny li Mr Michael Nalletamby, Principal Secretary dan son Minister.

Mrs Shirley Marie son Accountant.

E akote lo latab ofisyel Mrs Selma Joubert, Human Resource and Budget Management Officer.
E lo kote Minister Finans nou annan ankor Ms Astride Tamatave, son Deputy Comptroller General.

E Mrs Ruth Pool, Senior Finance Analyst.

Bidze Ministry of Investment, Entrepreneurship and Industry, i lo paz 554 ziskan 560 pou en total R14 milyon 103mil.

Minis nou ava komans avek ou lentrodiksyon lo Bidze.

Mersi.

MINISTER DEVIKA VIDOT Mersi Mr Chair.

Bonzour Mr Chair, tou Manm Onorab e tou dimoun ki a lekout.
Manda Minister Lenvestisman, Lantreprenarya e Lendistri, se pou formil e enplimant bann Polisi stratezik ki asir en lanvironnman ki fasilit lenvestisman e biznes.

E devlop lantreprenarya e lendistri dan Sesel.

Sa manda lentegrite sa lanvironnman, pou ki lezot Polisi e stratezi ki ganny enplimante par bann lezot Lazans Gouvernman pa kontradiktwar.

i enkli nesesite pou sofgard Minister i osi annan manda pou promouvwar devlopman e litilizasyon lasyans, teknolozi, e linovasyon dan bann Sekter Ekonomik.
Osi byen ki enteraksyon avek bann lorganizasyon lokal e enternasyonal ki annan pou fer avek son manda.

An plis, Minister i osi responsab pou asir performans bann lazans ki trouve anba son portfolyo.

Ki enkli SIB, ESA, SBS e IEA.

Bidze Minister in war en logmantasyon 40poursan konpare avek Bidze revize pou 2021.

Sorti apepre 10milyon an 2021 pou vin 14.1milyon pou 2022.

Pli gro logmantasyon i dan saler pou en son 2.89 milyon.
Sa logmantasyon i an referans avek prosedir restriktirasyon ki Minister i an se moman pe pas an traver.

E ki antisipe pou pran lefe an Zanvye 2022.

Sa restriktirasyon pou enkli transfer 4 staff ki sorti dan bann Lazans ki tonm anba Minister.

E zot pou vin anba Sekretarya Minister.

An adisyon, en zofisye accounts ki ti oparavan tonm anba Minister Finans, e en zofisye kominikasyon pou osi ganny transfer anba nou portfolyo.

An se ki konsern nouvo lanplwa.


Minister i annan 4 plas ki nou espekte ranpli pli tar Zanvye 2022.

Dan goods and services, i osi annan logmantasyon 1.187 milyon.

Sa i enkli lwaye ki pou aprezan ogmante vi sa rediksyon 25poursan ki ti ganny ofer par propriyeter pou 2021, in ganny redwir pou vin 10 poursan.

Avek sa pti lentrodiksyon Mr Chair, mon demann sa Lasanble Nasyonal laprouvasyon pou nou Bidze 2022.

Mersi.

MR SPEAKER Mersi Minis.

Nou ava pran kestyon bann Manm.


Onorab John Hoareau i kapab komanse.

Panel mon ava remersye zot pou gard bann repons direk, bref lo kestyon.

Onorab Hoareau ou kestyon.

HON JOHN HOAREAU Mersi Mr Chair.

Bonzour Minis ek ou lekip.

Bonzour tou dimoun a lekout.

Mr Chair mon premye kestyon i baze en pti pe lo enn bann sikse.

Bann major achievement ki anba Bidze Minister Lendistri, se sa progranm Cinnamon Industry.
Mon le konnen si pou annan okenn vot dan sa Bidze ki la pou kontinyen sa progranm Cinnamon Industry.

Oubyen si in fini ganny met son 2 lipye.

E si i annan okenn progranm ki vize ver sa lendistri?

Dezyenmman, mon pe get anba SP1 ek SP2, mon war poudir zot office building rent in ogmante anba other goods and services.

Mon ti ava kontan konnen akoz?

Premyerman anba SP1, sorti 325 pou ariv 466mil.

Anba SP2 i sorti 658 pou al 730mil.


Trwazyenmman, mon ti ava kontan ganny en pti lesplikasyon, en pti leklersisman, lo kote sa gross domestic expenditure on research.

Ki mon'n war zot in target 2 poursan pou 2022.

Eski sa i pou permet anmenn sa kalite depans ki vize ver sa economic growth ki'n ganny predir dan ladres Bidze ki 7.2 percent GDP growth?

Avek economic growth of 2.08 percent.

So eski sa depans dan STI i pou permet nou Gouvernman achieve sa?

Mersi.

MR SPEAKER Mersi Onorab.


Minis ou ava diriz ou panel.

Sa ki ou dirize pou reponn zis lev lanmen pou sinyal mwan.

MINISTER DEVIKA VIDOT Mersi Mr Chair.

Mr Chair mon ava sey reponn mazorite.

E apre mon ava demann lentervansyon mon panel kot mon bezwen.

MR SPEAKER Mersi Minis.

MINISTER DEVIKA VIDOT Pou premye kestyon Onorab.

An ski konsern Lendistri Kannel.

Napa en vot spesifik ki'n ganny allocate pou sa.

Sa i akoz nou pe servi resours an zeneral.


Savedir resours dan Minister li menm, e dan Sekretarya.

Nou pe servi resours dan tou bann Lazans.

Nou pe fer sa koman en proze kolektiv.

E alor ou pa pou vwar li anba en vot spesifik.

E sa linisyativ i pa ankor fini debout lo son lipye, non.

Nou ankor dan staz kot nou ankor pe travay longman lo la.

An se ki konsern rent.

Logmantasyon dan rent parey mon’n fer resorti o depar.
I annan sa logmantasyon dan rent akoz i annan sa rediksyon ki nou pa'n gannyen ankor pou 2022.

E sa panel i ava donn ou en pe plis lesplikasyon lo la.

An se ki konsern resers.

Sa target 2 poursan ki nou’n mete pou 2022, definitivman ki mannyer nou anvizaze, se parey ou bezwen konstate i annan sa survey ki pe ganny fer, an se moman pou regarde ki kantite depans ki en biznes i fer anver teknolozi research ek development.

Savedir resers ek devlopman dan son biznes.


E par anmas sa lenformasyon, i pou ed nou konpran ki sityasyon, ki kantite depans ki bann biznes i fer aktyelman Sesel lo resers e devlopman.

E sa pou ede ki Gouvernman i kapab ganny lenformasyon pou li formil Polisi - the right Policy.

Ki pou vize pou ede pou nou kapab fer sa logmantasyon.

Ankouraz biznes pou zot depans dan resers ek devlopman.
Savedir entrodwir fasilite osi ki pou ed zot kapab depans dan resers en devlopman, pou zot kapab kontribye dan lepanouisman nou lekonomi.

Avek sa Mr Chair mon pou pas laparol avek Shirley i ava donn en pti lesplikasyon an ski konsern rent.

Mersi.

MR SPEAKER Mersi.

Wi accountant ou kapab adres lo rent.

ACCOUNTANT SHIRLEY MARIE Mersi Mr Chair.

Bonzour tou dimoun.

Konsernan rent pou SP1.

Parey Minister in dir nou napa okenn konsesyon.

Rent in retourn back to normal.


Parey rent pou SP1 nou pe pey nou 36 mil.

En pti moman.

Office rent pou SP2 i 56mil 120.

Ler ou met li pou 12 mwan i sanmenm sa amount ki nou'n remet li dan Bidze parey ti ete orizinalman an 2019.

Mersi.

MR SPEAKER Thank you, Madam.

Kestyon Onorab Gervais Henrie.

HON GERVAIS HENRIE Mersi Mr Chair.

Bonzour tou dimoun.
Bonzour tou dimoun.

Mr Chair mon kestyon i annan pou fer avek manda sa Minister, e ki Bidze ki nou donn zot si pe permet zot vreman travay dan en fason ki nou war en rezilta ki nou kapab quantify zot manda?

E mon ava donn sa 4 legzanp.

Kot zot in fer bann keksoz an term Policy.

Ou bann keksoz zot in fer ki'n annan fer annan plis aktivite ekonomik ki'n kre larises dan Sesel.

E 2, ogmant koleksyon reveni.

Annan en lenpak pozitiv lo balans peyman.

E redwir to mank lanplwa dan pei.


E ki si zot napa sa lenformasyon la, solman mon krwar i en keksoz ki a lavenir zot bezwen konsider prezant avek Lasanble dan zot prezantasyon Bidze.

Akoz then nou konnen poudir vwala en antite ki nou pe donn li en larzan, i pe fer bann keksoz, pas bann regilasyon, bann Policy, ki annan en lenpak tanzib lo teren.

E ki nou kapab dir vwala, nou war progre ki pei pe fer.

Mersi.

MR SPEAKER Mersi Onorab.

Minis ou repons.

MINISTER DEVIKA VIDOT Mersi Mr Chair.


Mersi Onorab pou ou kestyon.

Mon kontan Onorab ki ou’n kapab rekonnet ki kantite valer ki nou Minister i anmennen dan Gouvernman.

E se zisteman sa Bidze ki nou'n gannyen i enn ki, wi i pa ase.

Me selman nou konpran sityasyon mannyer i ete.

E alor nou pe sey fer le meyer ki nou kapab avek resours ki nou annan.

Me Bidze an se moman in permet nou pou nou recruit en Senior Economist.
So sa laspe kot ou pe dir quantify valer nou lenplimantasyon bann Polisi ensidswit, sa i en keksoz ki mon’n stress vreman lo la.

E sa i en keksoz ki tou kou i en kalite fason panse ki mon'n sey anzandre dan Minister ki okenn aktivite ki nou fer, okenn Polisi ki nou met an plas, fodre i annan sa rannman ki tanzib ki nou pou kapab quantify.

E apwentman sa Senior Economist i sa fonksyon pou le moman i annan zis enn.

I pou desarz sa responsabilite pou li fer sa quantification pou nou.
Pou li met an valer tou bann demars ki nou fer.

Savedir tou aktivite ki nou fer li i pou la pou li kapab quantify sa.

E i pou sa lyezon between Minister avek Minister Finans, pou nou kapab marye nou kontribisyon avek kont Gouvernman.

So, pou Bidze pou sa recruitment, nou'n fini annan.

E nou annan Bidze pou nou kontinyelman gard sa dimoun dan son pozisyon pou lannen 2022.

So i annan pou sa.

Byensir apre i annan bann aktivite, bann supporting, bann aktivite ki siport byensir sa demars.
E sa nou ava sey ki mannyer nou kapab avek resours ki nou annan.

Me kot nou bite byensir mon konnen nou pou kapab retourn kot Minister Finans.

E nou ava ganny sa sipor, byensir, e sa Minister Finans zot in deza fer zot komitman dan sa laliny.

Mersi.

MR SPEAKER Mersi Minis.

Onorab Aglae ou kestyon.

HON EGBERT AGLAE Mersi Mr Chair.

Bonzour Minis ek ou panel.

Minis dan ou bann challenges ki ou annan, obviously i pou tradwir koman enn ou bann strategic priorities tou.
Se ki konsern bann lenfrastriktir neseser pou kapab devlop nou Sekter Lantreprenarya.

E nou tou nou konnen poudir i annan en kantite demann menm dan distrik, kot bann pti biznes i le bouze, ouswa bann ki le komanse.

So, Minis i annan bann proze ki dan pipeline mon konnen.

Si petet an alan petet stratezi ou Minister, ki mannyer pou kapab tackle en pe sa bann issue lenfrastriktir pou kapab ganny lespas, pou annan bann biznes bouze.
Dezyenm Minis, kot i konsern dan ou priyorite, sirtou kot bann young lantreprener, bann zenn ki le lanse, ki petet sa Bidze pe mazin progranmen pou kapab at least donn lespwar sa bann zenn ki le bouze?

E osi dan en fason annan like a One-Stop shop kot ler zenn i annan en nide i anvi devlope, i kapab vini pou ganny sa gidans neseser.

E i ava osi annan serten swivi ki zot pa fail dan semen pou zot kapab reisi.

So ki zot pe mazin met an plas?


Mon'n war ou’n met bann intuitional infrastructure ki ou annan mete.

So donn nou en pti pe gidans lo la ki zot pe mazin fer?

Mersi.

MR SPEAKER Mersi Onorab.

Minis ou repons.

MINISTER DEVIKA VIDOT Mersi Mr Chair.

Mersi Onorab pou ou kestyon.

Onorab dabor pou nou, an ski konsern enterprenarya, ti enportan pou nou en plan ki konkret.

Akoz ki arive dan lepase i pa’n zanmen annan en stratezi, en plan pou lantreprenarya.

E sa i demars ki Minister pe fer an se moman.


E nou’n fini ganny en konsiltan ki atraver United Nations Conference on Trade and Development, nou’n kapab ganny sa dimoun Sesel.

I pe travay pou li devlop sa stratezi pou nou.

E sanmenm sa ki nou pe koz sa institutional framework.

So ler i pou’n travay lo sa stratezi, i pou'n devlop sa plan.

E la nou pou vwar maryaz.

Nou pou vwar sa road map si ou kapab dir.

Ki pou kapab marye bann lezot Lazans dan sa stratezi.

E an se ki konsern bann fasilite.


Bann keksoz en pe pli tanzib pou bann zenn.

Lenfrastriktir pli ou mwen ou’n nonm lespas, sa manda in tonm direk anba IEA avek ESA.

So anmezir sa stratezi i ganny devlope e lenportans pou provizyon lespas, ki mannyer sa plan i ava ganny defini, ki mannyer sa plan i ava ganny desinen.

I ava anmenn ESA avek IEA ladan.

So zot ava kapab kontinyen deservi lo zot manda.

Zot already pe fer.
Zot already pe fer.

Me selman avek sa stratezi i ava donn zot en pli bon gidans ki mannyer egzakteman nou pou tackle sa defi.

An ski konsern bann zenn ki anvi lans dan nouvo biznes, Minister Finans in met a nou dispozisyon pou lannen 2022 akse avek Seed Capital Grant ankor enn fwa.

Me selman de la nou pe revwar bann prosedir ki mannyer zot po kapab ganny akse avek sa Scheme.

Akoz dan lepase in annan bokou labi.

E i napa en proper fason monitoring.


E alor nou pe travay lo la pou fer sir poudir letan sa Scheme i vin anfors.

Sa bann aplikan i ava kapab deservi sa larzan dan fason ki zot ti demande in the first place.

An ski konsern gidans pou bann zenn.

A okenn moman, be it zenn dimoun ki already dan biznes, a okenn moman ki zot annan konsern, okenn advice ki'n zot bezwen, nou annan SIB ki la touzour a zot dispozisyon.

SIB i annan en fonksyon fondamantal se pou donn advice.
Pou donn sa advisory service avek bann biznes.

Si ou pe al komanse ouswa si ou already dan biznes ou anvi agrandi, zot la, zot annan bann travayer ki’n annan bokou lannen leksperyans dan sa domenn.

E alor zot sipoze la pou a dispozisyon tou manm piblik.

Mersi.

MR SPEAKER Wi Onorab Aglae ou kapab ganny klarifikasyon.

HON EGBERT AGLAE Minis mersi pou larepons.

Minis angiz ki i pe annan en plan ki zot pe travay lo la, atraver ou bann konsiltan.
Petet Minis ki mwan mon ti ava swete, se ki sirtou ler en zenn i le komanse.

I pa konn the know how li menm.

Parey SIB, ou’n nonm SIB.

Parey i annan ESA osi ki osi i annan serten sekter ki li i targete.

Me i annan bann lespri inovatif ki pa neseserman i deza pe ganny kree Sesel li menm li.

E bann zenn ki annan serten inovasyon dan li menm.

I war li perdi.

So petet wi Minister Finans i mete, me selman pou zot al akse.

Petet Minis a lavenir ler ou’n met sa plan ater.


Mon pa konnen si dan ou Minister pou annan en seksyon ki ava ganny mete, ki kapab li menm li facilitate sa bann louvertir dan li menm.

Sa ki bann zenn i swete war.

Mersi.

MR SPEAKER Mersi.

Minis si ou le fer komanter lo la ou kapab.

Wi.

MINISTER DEVIKA VIDOT Mersi Mr Chair.

Mersi Onorab.

Aktyelman i annan petet mon pa ti'n tro byen ganny en konpran ou kestyon.

I annan demars ki pe ganny fer pou etabli en business incubator.
Savedir sa i pou en fasilite kot bann zenn ki annan bann lespri inovativ, i kapab zwenn ansanm pou zot ganny gidans pou devlop bann nide.

E an plis ki sa nou pe vwar en fason pou nou kapab ganny lekipman osi pou nou kapab met dan sa lokasyon.

Dan sa plas pou ki an plis ki sa, sa bann zenn zot kapab fer serten experiment.

Zot kapab devlop sa bann nide lo en nivo pratik osi.

E sa mon panse i pou anmenn zot plis benefis ankor.

E avek letan zot ava kapab bouze, komersyalize.


E osi byen ki i annan posibilite anba Social Programme.

I annan Innovation Trust Fund ki zot ava kapab ganny akse avek.

Byensir atraver nou Minister, nou, nou ava kapab refer zot avek bann departman neseser.

Pou zot ganny akse avek finansman.

An ski konsern akse finansman osi, nou osi nou pe angaz avek bann labank, pou regarde ki mannyer nou pou devlop bann Scheme ki sa osi ankor enn fwa i pou donn bann zenn akse avek bann finansman.

Mersi.
Mersi.

MR SPEAKER Thank you Minister.

Onorab Audrey Vidot kestyon.

HON AUDREY VIDOT Mersi Mr Chair.

Bonzour Mr Chair.

tou Manm Onorab.

Minis ek ou delegasyon.

Tou manm piblik ki a lekout.

En bonzour spesyal pou zabitan Roche Caiman.

Minis mon premye kestyon, dan progranm pou Minister mon ti le konnen si Bidze ki ou pe gannyen pou 2022, an term kontinite travay ki Gouvernman pe fer.

Mon pe mazin ti annan en legzersis ki Planning Authority ti fer way back mon rapel depi dan bann lannen 2012.
Kot zot ti pe regard bann proze, bann devlopman ki pase dan bann distrik, e vwar ki mannyer anmezir pou nou kapab anbelir e anmenn bann nouvo devlopman, bann nouvo linisyativ pou ganny fer dan bann distrik.

E mon konnen ou Minister i annan en gran rol pou zwe dan sa bann diferan devlopman.

Eski Bidze ki zot gannyen pe kontinyelman pran kont bann devlopman, ki ti ganny propoze par diferan lazans par distrik?
Dezyenmman, mon konnen i annan en legzersis ki ti ganny fer an referans osi avek lespas teren ki i annan dan sak distrik, pou okenn loportinite devlopman lenvestisman oubyen bann pti biznes ki kapab ganny fer.

Eski baze ek bann reform ki Gouvernman nouvo pe fer, eski zot pe revwar petet an term kalite devlopman ki ti ganny propoze back then?

Eski zot vwar poudir i annan loportinite pou kontinyelman sa bann tel devlopman, oubyen zot pe kre lespas petet pou nouvo ki pou antre?
E dan zot bann proze ki kekfwa ki'n deza vin a latansyon swa SIB oubyen zot Minister, pou bann diferan lorganizasyon ki anvi vin fer serten devlopman pou en distrik spesifik, eski zot annan en database pou vwar si i vreman sa bann proze i annan gran posibilite pou materyalize?

Oubyen petet i zis bann nide, me selman an term devlopman i kapab koz serten retar pou ganny fer dan a bann distrik petet an term zot teren?

Mersi.

MR SPEAKER Mersi Onorab.

Minis ou ava adres bann kestyon.


MINISTER DEVIKA VIDOT Wi, mersi Mr Chair.

Mersi Onorab pou ou bann kestyon.

An ski konsern bann loportinite lenvestisman dan bann distrik.

Parey mon’n deza fer resorti oparavan i annan sa bann- Nou annan nou kontrol Minister i annan posibilite akse avek bann morso later dan sak distrik.

E s i tonm anba zesyon IEA.

An se moman i annan demars ki nou pe fer pou nou kapab met sa anba dispozisyon bann envestiser.
Pli tar pandan lazournen letan nou pe diskit Bidze IEA, petet mon kapab pas lo la en pti pe a profon.

Ou’n fer mansyon avek sa louvraz ki Planning Authority ti pe fer avek bann lezot Lazans.

Nou pa'n ganny met, mwan personnelman mon pa’n ganny met okouran sa bann tel devlopman.

Me selman petet ti ava bon ki mon angaze avek Planning Authority pou regarde egzakteman ki’n arive avek s proze.

akoz nou pa ankor fer okenn demars lo la.

Me byensir nou touzour, mon travay vreman pre ek Planning Authority.
So sa i en keksoz ki nou kapab regarde.

An ski konsern ankouraz biznes pou zot devlope dan bann distrik.

Ou pe demann mwan si nou pou kontinyen avek bann plan ki'n deza ganny etabli, ouswa si nou pou vin avek bann nouvo plan.

Ouswa nou pou ankouraz bann nouvo biznes.

Wi aktyelman ki nou pe sey fer se ki, parske nou'n remark i annan en trend kot bokou biznes letan en dimoun i komans fer en keksoz.

Apre ou vwar bokou lezot biznes i kontinyelman fer parey.
E alor dan en serten sans i kre, e nou popilasyon i ptipti.

Ki demann pou sa bann servis vitman i vin tro bokou.

Eskize, supply pou sa bann servis i vin an plis ki demann pou sa bann servis.

E alor nou vwar bann biznes i pe bezwen fermen.

E alor bann lenvestisman ki zot in fer pou zot komans sa biznes i zis en larzan gate.

Alor ki nou pe sey fer se ankouraz diversifikasyon dan keksoz, bann servis ki dimoun i ofer.

Savedir diversifikasyon dan biznes.


Savedir nou pe ankouraz manm piblik, nou pe ankouraz bann biznes pou vwar bann nouvo fason fer keksoz.

Bann fason ki petet ou pa bezwen sa lespas pou ou kapab operate.

E alors sa i ava fer i ava donn zot sa competitive advantage.

E zot ava kapab ganny akse avek en serten kliyantel ki zot ava kapab ganny benefis lo la pou zot menm.

E an se ki konsern database.

Wi nou pe aktyelman ti napa vreman en database deswit ki ou kapab ganny akse avek.
Me travay, lenstriksyon in ganny donnen pou sa database i ganny compile pou fer sir ki nou pe swiv tou bann devlopman bann biznes ki i annan dan pei.

Parske i annan en keksoz ki mon pa asire ki mannyer bann desizyon ti pe ganny pran oparavan.

Me selman lafason ki nou, nou pe travay konmela se nou pe fer bann desizyon baze lo fe.

Lo lenformasyon ki nou anmase.


Alor ESA an menm tan avek SIB, zot pe fer sir poudir zot pe konplet zot database pou ki demen zot kapab donn nou lenformasyon konkret statistik ki zot in anmase ki a zour.

Pou ki desizyon ki nou pran i anliny avek lenformasyon ki nou annan dan nou lanmen.

Mersi.

MR SPEAKER Byen mersi Minis.

Onorab Gill.

HON CHURCHILL GILL Mersi Mr Chair.

Bonzour Minis ek ou delegasyon.

Bonzour tou Manm e tou dimoun ki pe ekout nou.

Minis anba ou major achievement.


Ou’n fer sorti konmkwa ou Minister in fer bokou keksoz pou streamline process pou komans en biznes.

Eski ou kapab, pou benefis piblik, bann ki anvi komans biznes.

Si ou kapab donn nou en lesplikasyon kwa sa bann keksoz ki'n ganny fer ki asire ki prezan i pli fasil pou komans sa process pou fer biznes?

Sa i mon premye kestyon.

Dezyenm kestyon.

Parmi dan ou manda pou osi annan en lenpak lo balance of payment.

Apre pou redwir unemployment.


Me selman sa bann keksoz ki ganny pouse toultan i gear towards bann zenn ki anvi komans biznes.

Sa i byen.

Napa naryen mal ek sa.

Mon kestyon, eski ou Minister osi a lavenir pou pran sa direksyon, kot apard nou pous pti biznes, nou osi kre loportinite pou dimoun ki le fer keksoz pli gro ?

Koumsa nou ava annan en balans.


Akoz si ou pou achieve sa bout balance of payment dan reveni pei, si nou konsantre lo pti biznes i pou pran nou bokou letan pou nou kapab vreman pran son lenpak dan Bidze pei.

Alors eski ou Minister pe mazin annan sa 2 konbinezon.

Koumsa dimoun ava kapab vin devan.

Bann ki annan bann kapasite e abilite bokou pli gran ki SMEs.

Mersi.

MR SPEAKER Thank you Onorab.

Minis ou ava adrese please.

MINISTER DEVIKA VIDOT Mersi Mr Chair.

Mersi Onorab pou ou kestyon.


An se ki konsern streamlining bann prosedir pou komans en biznes.

Prensipalman nou'n kapab fer keksoz dan nou Minister nou menm.

Nou'n kapab between bann Lazans, savedir parmi bann Lazans nou'n kapab balans keksoz pou fer sir poudir lanmen gos pe travay ansanm avek lanmen drwat.

E nou konnen egzakteman ki nou pe fer.


An plis ki sa an ski konsern SIB enternman, nou'n rod fason pou nou retir en kantite bann step adisyonnel ki nou ti pe bezwen pas atraver oparavan, biznes i pas atraver o paravan pou zot kapab komanse.

E sa SIB osi i annan, zot annan close kominikasyon avek bann lezot antite pou ede.

Pou fer zot ganny en konpran.

Parey mon pou donn ou en senp legzanp ; En dimoun i pou vin kot SIB, i pou demande pou li, i pou demann lenformasyon pou li komans en biznes.
Oparavan SIB ti pou dir li, ou bezwen vin ek en business plan.

E nou ki nou'n dir, en dimoun i vin kot ou akoz i bezwen sa led.

I pe al demann en loan.

I pa pe al kot en labank pou demann en loan kot ou bezwen al get son cash flow.

I vin kot ou pou regarde ki mannyer i pou komans sa biznes.

Alor i pa neseser ki ou demann li en business plan depi komansman.

Ki ou bezwen fer kot SIB, se pran, ganny en konpran byen sa biznes ki i pe al fer.

E la ou ava fer le neseser.


Ou ava kontakte bann Lazans ou ava demann lenformasyon ki bezwen.

E ou kapab donn sa lenformasyon avek sa dimoun deswit.

Plis ki sa i annan serten keksoz parey - i annan serten biznes ki mannyer nou kapab apel li tradisyonnel.

I bann biznes ki i annan bokou partou, parey en bakery, en take away.

E sa i annan bann prosedir ki'n ganny etabli.

E vi ki i annan plis ki en biznes, i annan bokou, i annan plis ki en license in ganny donnen.
Alor nou already konnen ki bann requirements ki ou bezwen pou ou kapab fer sa bann biznes.

E alor bann sirkonstans koumsa.

Nou'n revwar prosedir dan SIB poudir be annou pa bezwen repas ankor pou al re demann tou sa bann keksoz de nouvo.

Nou fini konnen lenformasyon.

Nou fini konnen kwa ki sa dimoun i bezwen pou fer son biznes, donn li son lenformasyon there and then.

So i facilitate li.

An se ki konsern pou streamline bann prosedir dan bann lezot Lazans.
Sa i en keksoz ki la ki nou pe travay lo la avek sipor Cabinet ki mon'n gannyen tou resaman.

La ki nou pou kapab prezan fer sa dyalog direk avek bann lazans pou nou kapab tackle zot bann prosedir entern pou zot kapab redwir lakantite letan ki zot, ouswa lakantite prosedir ki zot, zot annan pou fer biznes.

Se dan sa laliny.

Ou dezyenm kestyon ki konsern balance of payment.


So sa lobzektif pou amelyor balance of payments i vin koumsa, se ki nou annan en bi koman Minister pou nou ankouraz prodiksyon lokal, pou ki nou redwir nou depandans lo lenportasyon.

E sa i ava fer ki nou ava redwir nou depandans lo nou demann foreign exchange.

E sa i ava translate dan en fason ki nou exchange rate i ava amelyore.

Kou lavi i ava desann.

Kou prodiksyon pou biznes in desann, kou lavi i desann.
E parey ou’n fer resorti wi, i annan bokou lanfaz ki nou mete lo zenn.

Me osi byen i annan bokou lanfaz nou mete lo bann biznes ki'n deza etabli.

E prensipalman bann biznes ki pe fer, ki pe manufacture lokalman.

Nou met bokou lanfaz lo la.

E nou'n a plizyer repriz anvoy bann proposal avek Minister Finans.

Nou pe regarde ki mannyer nou pou travay pou nou kapab devlop en Polisi, ki nou pou kapab amelyor kondisyon pou zot kapab prodwir lokalman.
Pou nou zisteman afekte nou balance of payments dan en fason pozitiv.

An plis ki sa, an ski konsern balance of payments.

I annan osi sa eleman ankouraz leksportasyon ki i ava fer ki nou fer antre deviz etranzer dan nou pei, dan nou lekonomi.

E sa ankor i pou afekte nou balance of payment dan en fason pozitiv.

I pou afekte nou, parske i pou fer nou exchange rate vin en pe pli favorab.

E ankor i annan sa menm serk kot i fer nou kou lavi desann.

Kou prodiksyon ensidswit i desann.


An ski konsern ankouraz eksport, sa osi.

Minister i met bokou lanfaz lo regarde, idantifye ki bann prodwir ki nou annan.

Ki resours ki nou annan lokalman.

E zisteman kannel i en parmi ki nou'n idantifye depi byen boner.

Ki nou pou kapab devlope, ki pou nou viz a leksportasyon.

So sa i en pti pe ki mannyer Minister i travay.

Mersi.

MR SPEAKER Mersi Minis.

Onorab Sophola mon pa'n tro konpran si ou ti lev lanmen?

Non?

Ok. Mersi.

Onorab Adelaide ou’n lev lanmen?


Wi, ou kestyon alor.

Nou ava pran dernyen kestyon la.

HON FRANCOIS ADELAIDE Mersi Mr Chair.

Minis gid mon.

mon pa konnen si petet i ava lo sa topik ouswa en lot.

premyerman lo paz 556.

Mon war ou annan sorti 42mil pou ariv 480mil wages and kind.

Petet ki kalite kado zot pe al gannyen.

Apre menm lo paz 557, ou war 348mil wages and kind.

Petet ou kapab eksplik nou.


Apre mon dezyenm se ki petet Polisi, in regards to bann later bann distrik ki nou pa tonm lo later endistriyel.

Be i annan bann later, bann bout later ki Minister negosye avek petet, akoz la mon pe gete Baie Lazare T3823 avek Parti Lepep, so i pe anpes nou fer biznes.

So petet eski i annan bann travay lo la ki pe ganny fer pou ki nou kapab ganny akse avek sa bann later pou nou fer devlopman distrik?

Mersi.

MR SPEAKER Mersi Minis.

Ou ava pran Sa 2 kestyon please.


MINISTER DEVIKA VIDOT Mersi Mr Chair.

Mon pou reponn dezyenm kestyon dabor.

Apre mon pou pas laparol avek accounts.

Mon accountant pou reponn premye.

Mersi Onorab pou ou kestyon.

An an se ki konsern later dan distrik.

Be mon ti ava demande Onorab ki ou apros mon lofis met ou demann an ekrir.

E ouswa demann en meeting avek mwan.

E mon ava fasilit sa meeting pou ou.

E nou ava kapab diskit sa bann later ki ou’n kapab idantifye dan ou distrik.

Mersi.
Mersi.

MR SPEAKER Madanm accountant pran lot kestyon.

ACCOUNTANT SHIRLEY MARIE Mersi Mr Chair.

Mersi Onorab pou kestyon.

Konsernan sa wages and salary in kind i konsernan sa logmantasyon ki Minister Finans ti fer resorti.

Sa i konsernan rent pou bann Minis pou zot kapab lwe up to 25 thousand.

Sa i enn.

Apre dezyenm, in monte ankor par 48mil, sa se allowance avek telefonn pou Minis.

Mersi Mr Speaker.

MR SPEAKER Thank you madanm accountant.


Avek sa nou ava kapab pran vot lo sa Bidze, pou Minister Investment, Entrepreneurship and Industry, pou en total R14 milyon 103mil.

Manm ki an faver lev lanmen silvouple?

Okenn Manm ki vot kont?

Mersi.

Bidze pou Ministry of Investment, Entrepreneurship and Industry, lo paz 554 ziskan 560 pou en total R14milyon 103 mil, 28 Manm in vot pour, 0 kont e 1 abstansyon.

Bidze in aprouve par Lasanble.

Avek sa mon dir mersi pou son partisipasyon.


Mrs Marie son accountant.

E nou a les li fer son depar.

Nou ava pran en poz, lezot zofisye i reste pou lemoman.

Nou ava pran en pti poz sanitizing.

E nou ava apel lot zofisye.

Mersi.

(technical break) SEYCHELLES INVESTMENT BOARD MR SPEAKER Byen.

nou pe pran Bidze Seychelles Investment Board.

Nou kontinyen avek Minis e Mr Nalletamby son PS.

Me nou osi annan zofisye SIB, e sa se Ms Anne Rosette Son Chief Executive Officer.
E osi akote nou annan son Deputy Chief Executive Mr Lenny Gabriel.

Bidze SIB i lo paz 561 ziskan 566 pou en total R8 milyon 674 mil.

Minis lentrodiksyon lo sa Bidze silvouple.

MINISTER DEVIKA VIDOT Mersi Mr Chair.

Parey zot konnen SIB i tonm anba zesyon nou Minister.

Son bann rol kle se promosyon, lenvestisman, fasilitasyon e osi provide bann servis advisory pou lenvestiser lokal osi byen ki lenvestiser enternasyonal.
E avek sa Mr Chair mon pou pas laparol avek CEO pou li fer detrwa pti remark an se ki konsern son Bidze spesifikman.

Mersi.

MR SPEAKER Tre byen.

CEO ou remark.

CEO ANNE ROSETTE Mr Chair, Onorab Leader Lopozisyon, Onorab Leader pou Zafer Gouvernman, Manm Onorab, Tou dimoun a lekout, En gran bonzour tou dimoun.

SIB ti ganny etabli an 2004.

Son lobzektif prensipal se pou stimil devlopman lekspansyon e lepanouisman lekonomi par promouvwar Sesel koman en sant enternasyonal pou biznes e servis.
Promouvwar e fasilit devlopman aktivite envestisman en biznes.

Devlop e egzekit bann plan marketing e promosyonnel.

Azir koman en sipor dan devlopman lekonomi an travayan etrwatman avek bann partner e Lazans.

Pou promouvwar lekspansyon, reenvestisman dan lekonomi.

Asiste Minister Finans komers, e lekonomi par devlop e enplimant bann Polisi e stratezi lenvestisman.

Bann rol siplemanter ki SIB i zwe, i zwe en rol advisory pou bann lenvestiser.

Nou idantifye bann partner potansyel pou bann envestiser.
Nou siport bann Departman pou met lespas oubyen bann lokasyon a la porte bann proze biznes.

Nou fer resers ki ed nou e Departman Lenvestisman fer bann desizyon e Polisi e stratezi.

Dan lannen 2021 konpare avek 2020.

2020?

2020 eh sorry.

Total lenvestisman konpare avek 2020, 2021 i 4.822milyon.

Setadir 4.8bilyon konpare avek 4.9 bilyon.

E sa i plito dan Sekter Touris.

Total pe dir pou lafen lannen, i 6.8bilyon konpare avek 6.1 lannen avan.
Sepandan nou remarke ki dan lannen 2020, nou ti annan en pti pli gran logmantasyon ki 7.8bilyon.

Konpare avek sa ki nou’n predir pou ariv lo la 6.8 sa lannen.

Sa se akoz ti annan 2 gran proze lo komansman lannen avan ki nou antre dan sa pandemi COVID-19.

Pou mwan koz en pti pe lo Bidze.

Nou Bidze 2022 i 4.77 milyon pou wages and salaries.

Goods and services i 1.9 milyon.

E nou annan en total Bidze 6.7.

In annan en rediksyon konpare avek lannen ki nou ladan ki ti 7.3milyon.
Sa rediksyon i vin plito lo bann, nou resours imen ki i annan dimoun ki pe sorti kot nou pou al o nivo Minister.

So en restructuring happening.

Epi osi nou'n nepli annan en Board.

E osi nou Bidze pou promosyon in pa'n mont sa kantite.

In par R38 mil ki pa bokou.

So ki nou lapros sa lannen vizavi sa Bidze, se ki nou pou kontinyen travay.

Ok, akoz i annan bokou pou nou fer.

E vi ki lekonomi i espekte antre an krwasans, nou war ki SIB pou zwe en gran rol dan sa devlopman.
I vedir ki avek Bidze tre limite, i annan en lekspektasyon ki nou pou delivre.

E en nivo pli o ki 2021.

Sa pa fer nou per.

E zot ava demann mwan akoz.

Nou annan lezot resours a nou porte par Bidze Gouvernman e Bidze Minister.

E nou pou etablir ek nou lekip ki nou kapab delivre.

Sa mwan Desanm nou sipoze antre dan nou platform Customer Relationship Management.

Savedir en platform ki pou ed nou fer prosedir nou bann ka ki vin kot nou en pe pli vit.
E osi bann resers e nou bann data azour lo en sistenm ki a laporte tou dimoun.

E nou annan osi pou servi economies of scale, nou Minister dan son restriktirasyon ki in fer.

Ki nou kapab servi bann resours a nou porte.

Pou pli benefisye e pli siport nou Minister e bann antite ki otour nou.

Nou pe travay pli pros, annan sa lespri travay pli pros avek nou sekter prive, ki sa veikil lenvestisman e devlopman dan nou pei.

E osi fer bann demars promosyon kontinyel pou nou anmenn lenvestiser.
Nou osi pou travay avek bann partner korperasyon.

Parey COMESA, UNCTAD.

E itiliz bann MOU ki nou deza annan a nou porte, pou maximize bann resours e met nou bann dispozisyon par bann Lakor korperasyon.

Enplimant bann proze viz a devlopman Sesel.

E bann Resours Imen ki nou n annan kot SIB.

An konklizyon mon ava dir ki depi son legzistans SIB in pas dan en parkour enteresan avek bokou devlopman.

Lannen 2022 i kapab enn pli pti, pti nou Bidze ki nou'n deza annan dan letan resan.
Me i pa vedir ki nou pe aret la.

Nou annan bokou pou nou fer.

Minis Finans dan son prezantasyon Bidze ti met lanfaz dan result-based management.

E sa i en lapros ki nou bezwen fer avek nou Resours Imen.

Nou bezwen met tou nou Resours Imen o sant tou sa ki nou fer kot SIB, pou nou avans devan.

Nou pas en tyer nou lazournen travay ansanm.

E mwan koman CEO ki mon la pou fer tou dimoun fer en bon rannman travay.

E satisfe pa zis sa ki nou pe enplimante dan nou travay.
Me osi pou zot prop devlopman e zot karyer.

Nou lekip i determinen e nou annan bokou lide pou met SIB dan sant devlopman Sesel.

E se pou zot ki mon demann ozordi an traver Chairman, ki sa Bidze i ganny zot laprouvasyon.

Mon ava dir zot mersi pou ekout mwan e partaz lavwa mon lekip anba parasol nou Minister.

MR SPEAKER Mersi CEO.

Nou ava komans kestyon bann Manm avek Onorab Aglae.

HON EGBERT AGLAE Mersi Mr Chair.


CEO mersi pou sa bann leklersisman dan ou lentrodiksyon osi ki ou’n mete, sa bann lenformasyon.

CEO en eleman enportan kot i konsern lekonomi e rol ki SIB i zwe, sirtou avek sa pandemik kot nou'n aprann en pe leson mon kapab dir.

Kot enn nou Sekter pilye limero 1 in ganny afekte, sa i tourism.

Dan sa laliny CEO petet an vi ki ou advice bann le zot brans Gouvernman ki lye avek nou lekonomi.
Ki petet ou pe mazin fer pou kapab al dan sa prosedir annan en economic diversification, pou nou kapab kree bann lezot larises.

Ki pandan okenn evantyalite bann lezot sok i tap nou, nou kapab tenir si enn nou pilye i komans tonbe?

Mersi.

MR SPEAKER Mersi.

Minis nou ava pas kestyon ek CEO.

CEO ANNE ROSETTE Mersi Chairman.

Mersi Onorab.

Lo size diversifikasyon.

Mon le dir ki nou promouvwar deza 4 sekter kle Sesel.

Sa se lagrikiltir, lapes, lekonomi, tourism e sustainable manufacturing.
Dan tou le trwa sa bann sekter i annan keksoz ki nou'n fer o zalantour pou diversifye.

E dan Sekter Lagrikiltir nou pe promot ansanm avek Minister, Lendistri Kannel, e bann Lendistri Zepis.

Dan lekonomi Ble par egzanp boner sa lannen avek Minister lapes ek Lekonomi Ble nou ti lans en tender.

Pou bann faktori valer azoute Ile du Port.

E 7 partisipan in ganny lespas lapes pou fer zot biznes.

Lo Sekter Tourism nou pe konsantre akomodasyon, non pa lo akomodasyon selman.
Me ankouraz lenvestisman dan bann domenn lwazir.

Restoran, bar, watersport e devlopman bann park an plis ki sa.

Apart sa bann sekter dan nou lapros pou diversifye lekonomi, nou pe osi promouvwar bann lezot sekter ki annan loportinite.

Dan sa konteks SIB in travay avek bann ki annan resours, parey Minister Lapes ankor.

E lotorite finansyel - SFA.

Nou ti al Dubai tou dernyerman an Oktob pou nou fer promosyon pou sa 2 sekter.

Le bi sete pou atrakte envestiser dan lapes e avek aquaculture.
E osi avek SFA pou fer bann demars pou envestiser lo sekter finansyel (SITZ).

E capital markets parey zot konnen i annan zefor ladan.

Nou osi annan en Appeals Board ki nou siporte nou fasilit sa prosedir.

Provizyon Appeals Board se pou bann dimoun ki de satisfe avek bann desizyon ki bann Lotorite i pran lo zot proze.

E sa nou zwe en rol fasilitasyon pou sa.

Nou annan osi bann dimoun ki lo sa Appeals Board ki an deor SIB.

So napa lenfliyans SIB.

Osi nou promot.


Nou annan zefor promosyon ki nou fer pou Sesel.

E nou ti ganny en award sa lannen, si mon a les zot konnen avek UNCTAD pou bann zefor ki nou'n fer.

En kantite bann partisipasyon pou promot lekonomi Ble Sesel ki en gran keksoz ki nou koz lo la bokou resaman.

MR SPEAKER Thank you, CEO.

Onorab Henrie.

HON GERVAIS HENRIE Mersi Mr Chair.

Bonzour ankor enn fwa tou dimoun.

Mr Chair mon ti ava kontan dir en bonzour, en welcome spesyal CEO Rosette.
En zanfan mont Buxton.

We are proud of you e congratulation lo ou apwentman.

CEO Rosette in dir nou ki lekonomi, zot pe espekte ki i antre dan en krwasans lannen prosen.

Mont Buxton i anvi en pe sa krwasans.

Parske koman en distrik ki nou, vreman i napa gran aktivite ekonomik.

Me solman mon ti ava kontan demann ou, si i enn plan SIB pou fer en mapping of potansyel bann distrik?

Potansyel lenvestisman.

E apre travay avek bann lotorite lokal.


E osi menm bann potential investors local koman foreig, pou vwar bann potansyel dan distrik?

Ou vwar parey Mont Buxton nou annan potansyel pou met delo dan boutey, Agro Forestry ki nou koz souvan lo la.

Kannel ki nou pe deza fer konversasyon avek bann lotorite konsernen.

Cable cars i posib.

From Beau Vallon to Mont Buxton.

Or from town to Mont Buxton.

Osi potansyel Tourism.

Mon pa krwar poudir mont Buxton i en rezyon rezidansyel ki nou bezwen limit tourism.
Si pe fer tourism dan township Sid Afrik, mon pa war akoz nou pa kapab fer Mont Buxton.

Nou annan meyer view Victoria dan tou distrik dan Sesel.

bar, restoran i kapab ganny fer.

Ki mannyer zot kapab ede, nou'n selman Mont Buxton.

Me tou lezot distrik pou map out bann investment potential?

Mersi.

MR SPEAKER Mersi.

Minis diriz, CEO i ava adrese?

MINISTER DEVIKA VIDOT Mersi Mr Chair.

Mon pou reponn parti kestyon apre mon ava pas laparol avek CEO pou li donn ou en pti pe plis lo son bann plan.
Partikilyerman sa nide ki ou’n vin avek an ski konsern mapping of bann aktivite.

Bann potansyel lenvestisman.

an se moman i aktyelman pe ganny dirize prensipalman par Departman Touris.

E zot pe fer sa pou sak distrik.

savedir pou spesifikman pou Lendistri Touris sa i en legzersis ki already ongoing.

E SIB mon Minister i on board avek sa.

Zot an kominikasyon.

E zot pe fer sa an partenarya.

Savedir dan sak distrik zot pe idantifye ki bann potansyel biznes.
Me selman pou lemoman nou pe target touris parske sa i en sekter e lendistri ki en pe pli fasil pou devlope.

E ki anmenn nou plis rannman dan limedya.

So ki mannyer nou bezwen fer, nou bezwen tackle keksoz ki pou anmenn nou rannman deswit, deswit.

Epi la byensir sa menm legzersis i ava kapab ganny fer pou bann lezot lendistri.

E sa i en nide ki vreman byen.

E mon ava pas laparol avek CEO si i annan okenn keksoz pou azoute lo la.

Mersi.

MR SPEAKER Mersi.

CEO ou ti ava kontan azoute.


CEO ANNE ROSETTE Mersi Onorab pou ou bann ve, mon vreman apresye.

Wi akoz SIB nou annan en kantite bann dimoun endividi kot nou.

E wi lo size Mont Buxton i annan en proze ki ou’n mansyonnen ki'n deza komans vin kot nou.

I annan kantite dimoun ki annan bann nide dan bann distrik.

E zot apros nou.

E nou, nou fasilit sa pou ed zot pou anmenn sa bann proze to life.

Otreman dir parey Minister i dir lo kote mapping.


I enn nou bann lentansyon sa lannen to vreman, akoz nou la pou promote.

Pou promot lenvestisman e pou met bann nide pou fer sa vin en realis business pou bann dimoun ki anvi fer li.

So nou la pou promouvwar osi bann landrwa bann sekter ki nou krwar i annan en mankman.

Oubyen i annan en rezondet pou nou annan en lantreprener oubyen e dimoun pou take up that idea and run with it.

Wi nou pe fer sa zefor e lannen prose nou pou apply nou en pti pe plis.
Mersi.

MR SPEAKER Thank you, CEO.

Onorab William ou kestyon.

HON WAVEN WILLIAM Mersi Mr Speaker.

Bonzour Minis avek ou lekip.

Bonzour tou dimoun ki a lekout.

Mr Speaker mon ti ava kontan demann Minis, Minis ki lasirans ou donn sa Lasanble ki lapros ou Minister pou diferan avek pratik ki'n ganny fer dan lepase?

Les mon eksplike.

Mon pe get lo manda.

Manda i enteresan akoz letan ou war ki zot pe promot e fasilit lenvestisman, reenvestisman pou ofer pre avek post investment support.
Be solman letan ou fer en tour dirizon, pe koz avek bann envestiser, i annan en ta difikilte.

Sirtou lo kote kredi, pou ganny kredi pou kapab lanse.

So, mon anvi demann avek ou, si ou kapab eksplik Seselwa an deor la ki annan sa lentere, sa zenn ki anvi envestir, ler nou pe lir sa bann fraz la, an menm tan pou nou Manm Parlman, donn nou en pti apersi egzakteman ki zot pe sey dir nou letan zot pe dir sa?.

Epi mon war poudir, Mr Speaker si ou permet mwan.

Mon vwar poudir anba b currency challenges.


Mon war poudir i annan en problenm cultural mindset.

So si nou anvi vreman al dan sa direksyon ki nou anvi anba sa nouvo gouvernman, ki lanfaz e dan ki area ki zot pe mete pou fer sir ki vreman sa cultural mindset i vreman aplike?

Mersi.

MINISTER DEVIKA VIDOT Thank you Onorab.

Minis ou ti ava kontan adrese.

Mersi Mr Chair.

Mersi Onorab pou ou kestyon.


Onorab lasirans ki mon kapab donn Lasanble, dan lafason nouvo fason travay ki nou Minister pou angaze ladan, se sa customer service.

Sa elev standar ki nou ofer bann kliyan, ki nou ofer manm piblik.

Ou konnen i annan en fason fer dan lepase ki se bann kliyan zot ki bezwen nou.

Nou pa bezwen zot.

Sa i en kiltir e ler ou’n koz lo cultural sa mindset.

Sa i en kiltir ki'n ganny enkilke dan Civil Service pou bokou lannen.
I pa fasil pou sanz li overnigh, me selman pti a pti nou pe pouse pou fer realize pou fer bann dimoun ki dan bann Lazans konsernen pou ganny en konpran pou dir nou la pou deservi en servis.

I pa non, selman en servis akoz ou vin travay 8er - 4er.

Me ou delivre en servis akoz i anmenn en rannman pou pei.

E lafen dizour i anmenn en rannman en benefis pou ou.

Akoz se atraver kontribisyon biznes dan lekonomi ki fer ki Gouvernman i ganny finansman, pou kapab pey ou saler.
So sa i en konsep ki i pa ganny apresye vreman byen.

E mon Minister nou pe sey spearhead sa sanzman dan bann nouvo fason fer.

An ski konsern Minister li menm i annan bokou lanfaz ki mon pe mete, pou fer sir poudir staff i elev zot standar ki zot pe travay lo la.

Zot elev standar.

E customer service i ganny mete a en lot nivo.

En dimoun i apel ou, ou bezwen pe reponn.

Ou’n dir li ou pou call li demen, ou bezwen pe call li demen.

Ou konnen i bann pti, pti keksoz.


Me i sa latansyon ki nou bezwen donn nou bann kliyan.

I malerezman bokou keksoz, bokou fonksyon i tonm an deor nou Minister osi.

Nou Minister ensi byen ki la pou zer lenvestisman dan pei.

Me nou osi nou bezwen depan bokou lo lezot ladministrasyon dan Gouvernman.

E alor ki fer ki nou bezwen esey rod en fason pou nou trenn sa bann Lazans dan menm lepa ki nou, nou pe sey avanse.

So sa i en pti pe louvraz ki nou pe sey fer.


I en latas ki ou pare, i en challenge devan nou.

Me selman nou pou pouse, nou pou fer sir poudir a lafen di zour nou Minister i enn ki pe, nou pe diriz Gouvernman dan sa semen.

E an se ki konsern bann akse finansman, ou’n mansyonn mon akse finans.

Petet mon ti ava demande ki letan ESA i vin pou prezant son Bidze.

Nou kapab al en pti pe plis lo bann fasilite finans ki i annan a nou dispozisyon dan pei.

DBS, Labank Komersyal e tou prensipalman.


E tou resaman nou pou kapab ganny akse finansman atraver ESA li menm.

Mersi.

MR SPEAKER Thank you Minister.

Onorab Gill kestyon.

HON CHURCHILL GILL Mersi Mr Chair.

Mon premye kestyon i, nou tou nou konnen pandan sa 2 lannen - 2020, 2021 nou ti dan pandemik e nou ankor ladan.

Eski CEO i kapab dir nou menm dan sa letan si lentere pou FDI dan Sesel in reste konsistan?
Si wi, konbyen nouvo proze ki’n pas kot zot ki zot in aprouve pandan sa dernyen 2 an dan pandemik?

Mon dezyenm kestyon se i annan serten keksoz ki'n ganny arive ler apre ki serten proze in pas SIB.

Sa i bann proze ki apre bann lezot lazans in bezwen war zot pe kennsel sa bann proze.

E la nou pe koz bann major tourism development.

E sa nou ti ava kontan konnen ler i ariv sa ki fason SIB i koz avek sa bann dimoun, vi ki laprouvasyon ti'n fini donnen par SIB menm ki i pa ultimately the final approval.
I bezwen al kot bann lezot Lazans, Planning and so on.

Be ki mannyer nou dil ek sa sityasyon pou nou retourn kot sa envestiser, pou nou fer li konnen poudir menm si ou’n ganny sa approval, i pa pou kapab proceed avek?

Apre mon dernyen kestyon.

eski SIB pe komans mazinen ki avan nou donn sa bann approval, ki apre i kapab an rezilta ganny kennsel, si petet nou enterakte avek bann rezidan dan sa landrwa kot sa proze ki annan sa laplikasyon ki'n vini pou sensitize zot en pe.
Pou fer zot war benefis e lenportans pou pei.

Pou nou kapab annan en tel proze dan en tel landrwa ?

Mersi.

MR SPEAKER Thank you Onorab.

Minis.

CEO pou pran kestyon.

Tre byen.

CEO ANNE ROSETTE Wi, mon ava pran premye ek dezyenm Chair.

E trwazyenm kestyon mon ava demann Minis pou reponn.

MR SPEAKER Byen CEO.

CEO ANNE ROSETTE Ok.

Lo kestyon konbyen FDI, si nou'n war en amelyorasyon oubyen en deteryorasyon.

2019 nou FDI ti 146bilyon.

In stabilize en pe an 2020.

I ti 138 milyon.


21, nou pe prozekte 135 milyon.

E lannen prosenn 108.

I pa vedir ki nou p pe dir i pou desann, sa i en prozeksyon.

I depan lo bann proze ki a vin kot nou.

Par kont nou'n war nou en gran amelyorasyon dan trwazyenm kar lannen 2021.

Ki fer ki nou annan lespwar ki keksoz pe retourn normal and better.

Lo kantite proze ki nou'n resevwar zis Zilyet ziska prezan, i apepre 80 ekek proze.

E ladan i come about 2billion, ler nou pe gete valer.
So, mon krwar sa i en bon ledikasyon pou nou.

Lo dezyenm kestyon bann dimoun ki zot proze i vin kot nou, epi zot war ki zot proze i pa ganny - pli devan i pa ganny sa bann laprouvasyon neseser.

Nou, nou ler nou donn zot nou gidans.

Nou fer zot konnen ki bann konsiderasyon sa proze pou ganny finalman kapab enplimante lo la.

E i annan serten konsiderasyon ki i depan lo sa bann diferan Lotorite - parey diferan Lotorite Later.

E bann lezot Lotorite ki enterfer dan bann laprouvasyon.
So sa bann dimoun i okouran deza lo Sa bann keksoz ki zot bezwen satisfe avan ler zot proze i kapab ganny enplimante finalman.

E si i arive ki zot ganny bann rezilta negativ.

Nou, nou re asiz ek zot pou revwar si i annan serten fason ki nou kapab re oryant zot lenvestisman dan en lot fason oubyen re advice zot differently.

Pou zot kapab kontinyen avek petet en proze diferan oubyen re partner oubyen refer lezot keksoz ki nou annan a la porte pou nou kapab eksplik zot e eklersi zot lo la.
MR SPEAKER Thank you.

Minis pou adres trwazyenm pwen.

MINISTER DEVIKA VIDOT Mersi Mr Chair.

Mersi Onorab pou ou kestyon.

Dapre prosedir ki i annan etablir i annan serten konsiltasyon ki sipoze ganny fer pou serten proze avek distrik.

Tel parey bann proze ki bezwen EIA, savedir Environmental Impact Assessment.

Me selman tou resaman ki nou’n vwar se ki nou'n osi donn advice, pou ki zot fer antre en konponan sosyal osi dan sa assessment.

Osi byen ki lanvironnman.


Me selman enkorpor sa eleman sosyal ki dimoun dan distrik i ava ganny konsiltasyon.

A ganny konsilte pou zot donn zot pwennvi lo lenpak.

En lenpak sosyal ki pou annan lo zot.

So nou'n, i annan already en propoze ki nou pou al enplimant sa avek.

En proze ki dan pipeline ki letan sa moman i arive pou li fer sa tel assessmen, i pou fer en social - i pou enkorpor sa bout sosyal an menm tan ladan.
An plis ki sa i annan serten proze osi ki sipoze pas dan distrik, prensipalman ganny mete dan distrik DA pou en peryod letan pou okenn dimoun ki enterese pou kapab vin vwar.

Me sa ki nou war se ki piblik an zeneral i pa konnen poudir sa proze i dan sa biro, kan in ariv kot sa biro.

E letan in ariv ler pou proze ganny enplimante, la ki bann zabitan i ganny met okouran.

E la zot ganny dir poudir, be proze ti dan distrik, ou ki pa'n vin vwar.
Ki nou Minister pe fer, se ki nou’n komans en kominikasyon avek DA atraver Minister Gouvernman Lokal.

Nou pe marye nou bann travay ansanm avek zot.

So, pa zis an term proze ki nou fer sa partenarya vreman pre avek zot, me osi an ski konsern louvraz ki Minister i fer osi.

Akoz nou anvi ki louvraz ki Minister i fer, i pa zis dimoun ki travay dan Minister ki okouran.

I pa zis zot koman Manm Lasanble Nasyonal ki okouran.

Ler mon vin kot zot pou reponn kestyon.

Me i osi bann dimoun dan distrik.


Savedir lakominote i bezwen ganny en konpran.

Parske sa bann konfizyon i ganny kree letan lenformasyon pa ganny pase.

I pa ariv kot sa lakour sa dimoun.

Dan lakominote kot sa bann dimoun.

Mersi.

MR SPEAKER Wi, klarifikasyon Onorab Gill.

Annou al vitman.

HON CHURCHILL GILL Wi mon annan zis enn.

Vi ki nou pe dil avek FDI, mon santi ki sa i tre, tre sansib.

Petet SIB i devret revwar ki ler, revwar son fason ki i fer.
Ler en FDI i vin kot li, i kapab tick all the boxes.

At least si i annan issue i pa ariv kot sa envestiser kot nou, nou’n donn li en lenformasyon apre nou bezwen al sanze.

Konmsi nou try and koz ek bann lazans konsernen.

Ganny tou keksoz byen.

Apre, en mannyer ler FDI i vin kot nou, nou konnen poudir sa bann lenformasyon ki nou pe donnen i konkret.

Nou pa espekte sanze.

Mersi.

MR SPEAKER Mersi Minis.

mon asire ou’n note.

Si ou ti kapab zis briyevman donn ou reaksyon lo la.
MINISTER DEVIKA VIDOT Mersi Mr Chair.

Nou'n not ou rekomandasyon Onorab.

E mon kapab donn ou feedback lo enplimantasyon dan en lot sesyon.

MR SPEAKER Thank you, thank you.

Onorab Vidot kestyon.

HON AUDREY VIDOT Mersi Mr Chair.

Minis avek CEO, prenon kont ki avek pandemi COVID-19 mazorite dimoun dan bann letan kot swa zot dan lockdown, oubyen an term pou revwar bann restriksyon ki'n annan avek Public Health, enn bann fason ki pli byen kominik avek bann dimoun, se atraver medya.
So, mon pe demande eski SIB prenon kont ki parey ou’n fer resorti letan sa bann proze, pe al bann dokiman i vin dan Ladministrasyon Distrik, nou pa gannyen bann dimoun pou vin devan pou zot donn zot input.

Petet si atraver sa bann proze ti kapab en fason pou senplifye bann propozisyon petet ki sa proze pe al ganny enplimante dan sa distrik.

Ki sa i kapab ganny sirkile pou piblik oubyen bann dimoun dan distrik at least omwen i a okouran pou dir be tel dokiman i baze kot Biro Ladministrasyon Distrik.
Vwala bann nide zeneral en summary.

Kalite proze pe ganny entrodwir dan zot distrik.

vini vin donn zot kontribisyon.

Sa i ava vin en fason pou ranforsi petet ki zot ti pou al fer doo- to-door oubyen en meeting zeneral ek bann sityasyon kot i anpese pe groupe.

Lenformasyon i vin a la porte piblik, e piblik i ava ganny sans vwar ki mannyer fason zot pou al kot distrik dan sa dele letan.

Pou zot met zot kontribisyon an term kwa ki pe ganny anmennen dan zot distrik.
E dezyenmman, nou konnen dan bokou fwa letan ou pe koz lo sa social impact letan bann devlopman i ganny fer.

Enn bann konsern ki nou lotorite distrik i santi.

Bokou fwa bann envestiser espesyalman etranze ki vin envestir dan nou kominote.

Zot fer en kantite larzan apre ki zot biznes in etablir.

Me ki mannyer zot give back to sa kominote ki zot in anmas sa kantite larzan, pa neseserman i anmenn keksoz pozitiv dan sa distrik.
E nou war bokou sa bann dimoun pe tay deryer zot pou donn en sipor, pou donn en koudmen.

So petet vwar osi dan term promosyon, kwa ki kapab ganny ranforsi pou annan en komitman osi ki letan zot pe anmas dan nou bann distrik, donn en pe nou bann dimoun osi ki kontribye.

Mersi.

MR SPEAKER Thank you.

Minis ou ava adres sa 2 pwen silvouple.

Annou fer li en pe bref.

MINISTER DEVIKA VIDOT Wi.

Mersi Mr Chair.


Parey Onorab Gill in mansyonnen dan son lentervansyon, mon krwar Onorab Vidot osi in al en pti pe dan sa menm laliny.

Savedir nou’n not zot bann pwen e nou’n ganny Bidze pou nou fer advert, lavertisman.

E alor byensir nou ava regarde ki mannyer nou pou kapab accommodate sa.

Menm si i pa bokou.

I zis 238 mil si mon pa tronpe.

Me selman plis ki sa bann envestiser zot menm zot sipoze bear sa kou pou zot fer sa.
Savedir nou kapab koz avek zot osi pou zot fer sir poudir zot met bokou lavertisman.

Zot fer le neseser pou fer sir poudir manm piblik i okouran bann proze ki pe vini ensidswit.

So nou kapab fer sa dyalog avek zot, byensir sa i pa en problenm.
An plis ki sa mon zis le fer resorti dan sa nouvo Planning Act ki'n fek pas kot Lasanble Nasyonal, in fek ganny aprouve, i annan sa morso konponan ladan kot manm piblik i pou ganny sans pou zot vwar sa bann plan e donn zot feedback lo en plan avan ki konstriksyon i ganny, i komanse.

So i annan serten sofgard osi ki’n ganny mete dan Lalwa.

Ki kapab ed nou an term sa.

An ski konsern lafason ki pei i benefisye an FDI.


Aktyelman i annan en letid ki nou pe fer, pou nou vwar ki kantite ki nou kapab benefisye an maximum dan nou pei atraver FDI.

Parske ki nou vwar dan lepase, se bann gro, gro proze, tel parey bann proze touristik.

Once ki sa lotel in fini ganny etablir, apre sa en bon pe son larises i ganny transfer aletranze.

Mazorite son workforce i etranze menm.

Me alor saler i retourn aletranze.

So sa i en pe bann defayans ki nou’n pick up letan nou pe regarde.
E nou pa ti ava voudre poudir sa i kontinyen.

E alor en letid serye pe ganny fer pou nou zisteman idantifye ki mannyer nou fer sir poudir pa zis lakominote ki benefisye.

Me pei an zeneral.

Ki mannyer i benefisye atraver sa lenvestisman.

Mersi.

MR SPEAKER Thank you Minister.

Onorab Pillay kestyon.

HON SEBASTIEN PILLAY Mersi Mr Chairman, bonzour.

E bonzour Minis ek ou delegasyon.

E bonzour tou dimoun ki a lekout.

Byensir bonzour tou koleg Onorab.


Mr Chairman mon ti ava kontan ganny en konpran vizavi sa Bidze ki nou pe vote.

Ki nou sipoze vot lo la pou SIB.

E petet Minis i kapab klarifye.

Pli boner dan sa, dan sesyon Bidze nou ti ganny en antretyen avek - Well nou ti zwenn avek Minis Foreign Affairs.

E ou, ou’n reponn kestyon Onorab Henrie mon le klarifye egzakteman ki plan Gouvernman.

Akoz mon osi dan bann, dan tou distrik kot nou pe reste i annan bann dimoun ki le al dan sa direksyon.
Minis Foreign Affairs ti dir ki focus Gouvernman li, i lo en touris haut de gamme.

I pe move away from back packer.

I pe move away from sa touris en pe nivo pli ba.

Sa ki Onorab Henrie pe propoze pou son bann zabitan byensir, en bon keksoz ki i pe propoze.

Me sa ki li i pe propoze, i paret i al an kont sa ki Minister Tourizm i vin devan Lasanble in dir nou.

So, mon ti ava kontan ganny en konpran.


Eski SIB atraver sa bann Bidze, atraver bann travay ki zot fer, zot annan en lyezon avek Foreign Affairs and Tourism.

Pou vwar si i annan en larmonizasyon dan egzakteman kote Gouvernman i oule ale.

Akoz ou’n dir nou ti napa en plan avan, me i paret la i pli napa en plan ankor.

Sa i mon premye kestyon.

Mon dezyenm kestyon ki mon ti ava kontan klarifye.

An 2019 ou’n dir nou FDI, ti konbyen $118 milyon?

Mon zis klarifye Mr Chairman, pa pou pran bokou letan.
So sa ki mon pe ganny en konpran se ki nou ti bezwen annan en plan pou kapab etablir ki FDI in ariv lo sa nivo.

Ok. Be in annan bann moratorium ki’n ganny mete lo konstriksyon bann gran lotel.

In annan bann letid carrying capacity.

Going forward Minis, ler nou pe gete FDI primordyalman i dan sekter Tourizm.

Apre lezot sekter pe sey catch up.

Eski i annan lezot letid carrying capacity ki pou ganny fer?
E eski Bidze pe prevwar ki pou annan bann letid carrying capacity ki pou ganny fer pou vwar si dan serten landrwa i ankor posib pou annan devlopman dan Sekter Tourizm oubyen pou aksepte gro lenvestisman dan serten sekter?

E mon dernyen kestyon Mr Chairman.

Anvi ki PS Nalletamby i la, so i ava kapab ed nou osi an traver Minis.

Pou nou klarifye.
Pou nou klarifye.

Prenon kont lanfaz ki nou pe mete lo ankouraz FDI e ankouraz epanouisman serten sekter, eski Gouvernman i annan plan fer en economic needs test pou vwar si marse lanplwa lokal pou kapab cope avek devlopman?

E eski Gouvernman atraver SIB e Minister Lenvestisman pe koz avek sa bann lezot antite zot Minister ki responsab pou devlopman resours imen, pou vwar ki nou annan potansyel Seselwa dan sa bann sekter i ganny valorize.
E dan serten sekter unlike sa ki Minis Tourism ti dir nou, nou pa pe train Seselwa zis pou al travay dan lotel pou vin porter.

Me nou le ki Seselwa i pran bann post Management dan bann lotel.

Mersi Mr Chairman.

MR SPEAKER Mersi Onorab.

Minis ou ava regarde lekel ou pou reponn si ou le pas lot.

MINISTER DEVIKA VIDOT Mersi Mr Chair.

Mon pou reponn premye kestyon.

CEO ava pran dezyenm apre PS Nalletamby ava pran trwazyenm.

So, an ki konsern premye kestyon.


Zis pou mwan ed Onorab pou mon klarifye en pti pe.

Sa ki Minis Touris pe vin avek se ki leta i pe koz haut de gamme pe target haut de gamme.

Sa i bann kliyan.

Savedir bann touris ki kapab, ki annan sa kapasite pou zot depanse.

E an ski konsern SIB nou, nou la pou promouvwar.

Pou kre biznes, kre lenvestisman dan sa sekter pou ki sa touris ki Minister Touris pe targete, i a kapab vini depans larzan atraver bann biznes ki nou annan la ki nou pe ofer.

Mersi Mr Chair.
Mersi Mr Chair.

MR SPEAKER CEO ou ava kontinyen please.

CEO ANNE ROSETTE Wi.

Mersi Mr Chair.

Mersi Onorab pou ou kestyon.

Lo konsernan bann sekter.

Diversifikasyon sekter pou biznes.

Wi pou lenvestisman FDI.

Wi touris i o, e i primordyal.

Me i pa vedir ki bann lezot sekter napa bann demars lenvestisman.

Sa ki nou'n war dan trwazyenm kar 2021, se ki nou'n annan bann demann lo nivo transportasyon, lenformasyon.

E nou'n annan osi lo health care and wellness.


Si i annan bann diversifikasyon ki arive.

E mon krwar parey nou ti pe dir pli, parey mon ti dir plo boner.

Nou pa le zis fer devlopman da akomodasyon dan tourism, me osi bann lezot par dan touris ki annan bann, anmenn bann valer azoute pou bann lezot dimoun lokal osi benefisye.

Mersi.

MR SPEAKER Thank you.

PS kestyon pou ou.

PS MICHAEL NALLETAMBY Mersi Mr Chairman.

Mersi Onorab pou kestyon.

Bonzour tou dimoun.


sa ki konsern economic needs test i annan 2 nivo.

Enn ki ganny fer ler nou pe evalye en bann proze kot etranze i anvi antre ladan, ki petet kapab rezerve ou non.

Me selman sa ki mon konpran Onorab Pillay pe demande se konsernan sa macro test pou gete ki mannyer Resours Imen i zwenn avek plan devlopman.

Pou sa, sa ki mon kapab dir se National Development Strategy ki donn la baz plan devlopman.
E bann sekter i fer zot strategic plan pou adres zot konponan, zot kontribisyon ver sa plan devlopman.

E de la i annan sa Human Resours Development Plan ki osi marye avek sa devlopman sa sekter.

E se la kot nou idantifye bann gaps, bann mankman dan, swa lo nom dimoun ki nou bezwen pour bann spesyalite ki manke.

E sa i ganny fer.

E la i ganny partaze avek Lazans pou Devlopman Resours Imen ANHRD ki fer sa travay.

So, lo sa plan makro i dan sa fason ki i ganny travay.
E menm nou kapab servi legzanp avek aquaculture ki ti ganny fer resaman, ki'n ganny lanse resaman.

Se sa ki ganny fer.

I idantifye bann bezwen, e apre nou idantifye resours availability locally.

Apre nou idantifye bann gap e bann plan capacity building pou ed devlop sa resours imen.

Obviously i pa toultan ki i annan e nou bezwen rann kour avek resours imen expatriates.

Mersi Mr Chair.

MR SPEAKER Mersi PS.

Wi letan pe al fini Onorab Pillay annou- HON SEBASTIEN PILLAY Mersi Mr Chairman.
Pa ni menn 2 minit.

Mon kontan pou tande ki Seselwa pou kapab ankor envestir dan zot bann pti proze dan distrik Mont Buxton, oubyen lezot landrwa Glacis oubyen dan nenport ki distrik; pou zot ganny en view.

E anmenn detrwa touris kot zot e kapab ganny zot lavi atraver sa gato ki touris i anmennen.

Me spesifikman lo diversifikasyon lekonomi.

Sa ki mon konsernen prezan se ki nou pe rod diversifikasyon avek bann labour intensive areas.

Par egzanp kannel, i labour intensive.


So, mon ti ava kontan Minis ganny reasire ki ou departman ler ou pe koz diversifikasyon ekonomi, ou’n kalkil lenpak, akoz nou pe donn ou en Bidze ase signifikan.

Lenpak ki sa pou annan lo labour market.

E si pou bezwen anmenn ankor an plis foreign labour, pou kapab satisfer demann pou en tel kalite diversifikasyon.

Mersi Mr Chairman.

MR SPEAKER Mersi Minis ou i ava kontan adres sa pwen please?

MINISTER DEVIKA VIDOT Mersi Mr Chair.

Vreman vitman.
Vreman vitman.

Wi, annefe letan nou pe fer nou plann nou linisyativ.

Minister Lanplwa i an partenarya avek nou, e alor an menm tan avek nou, zot pe asses nesesite pou vwar si nou pou bezwen fer vini, ouswa pou annan sa kapasite pou nou atir foreign labour, pou nou kapab soutenir sa sekter.

Mersi.

MR SPEAKER Thank you.

Nou ava pran vot lo Bidze pou Seychelles Investment Bureau, ki lo paz 580 ziskan 585 pou total R6milyon 710.

Manm ki an faver lev lanmen silvouple?

Mersi.


Tou Manm in vote Madanm Clerk?

Lo Bidze pou Seychelles Investment Bureau pou en total R6 milyon 710mil, 30 Manm in vot pour, 0 kont, 0 abstansyon.

Alors sa Bidze in aprouve par Lasanble.

Mon ava dir mersi bann zofisye Seychelles Investment Bureau pou zot partisipasyon.

E mon swet zot bonn kontinyasyon.

Nou ava pran poz la e nou ava repran lo Enterprise Seychelles Agency 11er.

Mersi.
Mersi.

ENTERPRISE SEYCHELLES AGENCY (BREAK) MR SPEAKER Madanm raporter nou'n pare pou nou lo delegasyon.

Enterprise Seychelles Agency.

Nou ava apel zot silvouple.

Welcome back Minister Vidot e PS Nalletamby.

Nou swet labyenveni osi Ms Angelique Appoo, Chief Executive Officer Enterprise Seychelles Agency.

E nou osi annan lo latab akote Ms Angelique Belle, son Accountant.

Nou pran Bidze ki lo paz 561 ziskan 566 pou en total R8 milyon 674mil.

Minis ou ava donn nou enterdiksyon sa Bidze pou komanse.
Mersi.

MINISTER DEVIKA VIDOT Mersi Mr Chair.

Mr Chair ESA i form parti portfolyo nou Minister.

I la prensipalman pou asir transformasyon bann biznes.

E fer sir poudir zot pe zouir larises ki zot merite.

Ensi byen ki fer sir poudir i pe ede enplimant bann Polisi ki'n ganny mete par Gouvernman, pou fer sir ki tou bann bi sa bann Polisi i ganny atenir.

Mersi.

MR SPEAKER Mersi.

Wi nou ava konmans avek kestyon bann Manm.

Onorab Hoareau i kapab komanse.

HON JOHN HOAREAU Mersi Mr Chair.


Mr Chair mon kestyon i baze lo programme 2, Property Management.

Mon pe gete mon pa vwar okenn provizyon pou sekirite.

An vi ki mon konnen ki ESA i annan propriyete ex-Regatta site ki zot pe manage, mon ti le konnen an vi ki lakonpannyen sekirite son Kontra in fini.

Mon ti le konnen si pou annan okenn fund pou sekirite pou sa landrwa?

Apre dezyenmman Mr Chair.

Dan mon distrik osi i annan bann dimoun ki prodwir bokou bann pti lendistri parey nou apel sa.
Enn ki mon pe mazinen egzakteman la se Exotique Scent ki prodwir bann labouzi e bann lezot ti fragrans.

Apre osi i prodwir savon.

Be zot in prodwir vreman en kantite prodwir.

Zot in stoke pandan letan ki COVID pei ti fermen.

Alor zot anvi export zot bann keksoz.

Me pou zot eksporte zot bezwen bann standar.

E pou fer sa zot bezwen sak batch anvoy Malezi oubyen lezot pei Maurice pou fer met standar lo zot bann keksoz.
Alor mon pe gete si avek ESA si zot napa en vot pou ed bann dimoun ki dan bann sityasyon koumsa ki le eksporte, ki le anmenn reveni pou pei?

E osi si zot napa en vot, oubyen si menm si zot napa en vot me selman at least petet annan en serten demars avek Biro Standar, pou anmenn kalite avek sa bann dimoun ki bezwen sa bann kalite pou zot kapab eksporte.

Mersi.

MR SPEAKER Mersi.

Minis lekel ki pou adrese, ou oubyen ou panel?

MINISTER DEVIKA VIDOT Mersi Mr Chair.

Mr Chair mon pou adres tou lede kestyon.


Me apre CEO pou elabor plis lo kestyon limero 2.

MR SPEAKER Mersi.

Wi.

Ok. MINISTER DEVIKA VIDOT Ok. An se ki konsern sekirite Beau Vallon Onorab.

Zis pou klarifye poudir sa Bidze pou sekirite pa ti tonm kot ESA.

Ti tonm kot MLH.

Savedir Minister Later.

So Bidze ti kot zot.

E malerezman i nepli annan larzan dan Bidze pou kontinyen pey sekirite.

E nou osi lo kote ESA nou pa'n ganny sa finansman pou pey sekirite.
Lapolis i sipoze pe pran son responsabilite an ski konsern zer sa Landrwa.

E parey mon’n ganny met okouran, i annan osi en taskforce ki'n sipoze ganny met an plas pou sa.

CEO i kapab donn e pti pe plis detay lo la.

An ski konsern ou dezyenm kestyon pou sa biznes ki li i bezwen eksporte.

I annan sa, i pe prodwir lokalman in ariv sa pwen kot i anvi eksporte.

Sa i enn bann defi ki nou pe fer fas avek.

e i relye direkteman avek SBS.

Akoz SBS i sa antite ki la pour donn sa servis standardizasyon.
Ofer servis avek bann biznes ki anvi teste zot bann prodwir.

Pou met li a en nivo pou komersyalize.

E malerezman i annan kontrent finansyer pou prokir bann lekipman.

Ensi byen ki bann dimoun pou fer marse sa bann lekipman.

So nou napa sa an se moman.

Me byensir nou touzour pe travay avek bann lorganizasyon enternasyonal ki pare pou parfwa fer nou ganny akse avek bann fon pou nou kapab prokir serten lekipman.

I annan osi bann fasilite finansman ki sa antite, ouswa sa biznes i kapab akse.
I kapab apply pou li ganny finansman.

E mon ava les CEO aprofondi en pti pe lo la.

Mersi.

MR SPEAKER CEO wi ou ava kapab azoute silvouple.

CEO ANGELIQUE APPOO Good morning Chair.

Good morning Onorab.

Lo kote taskforce Beau Vallon.

I annan resaman en COVID task force ki fek ganny setup dan Distrik Beau Vallon.

E sa i konpri bann diferan lorganizasyon tel ki Ladministrasyon Distrik ki pe dirize li menm, Minister Lasante.

ESA, Lapolis, Lanvironnman.


Tou bann entities ki relye pou al fer bann monitoring dan distrik Beau Vallon.

E osi pou donn bann fine e pran aksyon neseser kont ban dimoun ki pe kas bann Lalwa Public Health.

E i osi annan nou task force pou nou.

Ki depi ler nou pe zwenn nou'n setup, pou nou pran aksyon kont bann dimoun dan Beau Vallon ki pa pe comply ek nou bann prosedir ki nou annan.

Sekirite menm parey Minister in dir, i ti dan Bidze Minister Later ek Lakaz, e non-pa Bidze ESA.
Me nou pe demann bokou ranforsman avek Lapolis pou ede met plis lord e kontrol dan Beau Vallon.

Akoz par egzanp premye vizit task force ti fer weekend pase.

E resours pa ti byen ganny allocate par Lapolis pou ed sa taskforce.

E alors nou vwar en defayans lo sa kote kot nou'n fer bokou lapel avek Lapolis pou donn plis koudmen.

Zot pa kapab fer patrol dan transpor pase ale.

Nou pe demann patrol apye.

Pou zot vwar egzakteman ki pe pase dan sa sit.

E pou zot kapab pran bann mezir neseser.


Lo kote akse finansman; i annan bann akse finansman ki’n ganny met an plas pou ed bann biznes ki bezwen swa expend ouswa al dan laliny eksport.

Ouswa menm bann start-up.

Nou annan the agriculture development fund ki an plas.

E li i ganny zero par DBS.

Nou annan en SME Schemes par bann diferan labank ki donn loan avek bann biznes a en to lentere vreman ba.

Nou annan the SBFA Schemes ki'n retournen, kot i pe donn loan biznes up to R300 mil.
Nou annan the Small Business Support Fund ki ti osi ganny etabli pandan letan COVID last year.

I ankor la, e li i donn up to R100 mil bann biznes ki pe struggle ki’n ganny afekte vreman par COVID.

I annan the Natural Art and Culture Fund ki en Grant ki donn sekter Lar, Kiltir e entertainment.

I annan the Innovation Trust Fund ki pe re ganny reetablir 2022.

I annan Seed Capital Grant Scheme osi ki pe ganny reetablir 2022.

I annan Youth Entrepreneurship Scheme ki pe reetablir li osi.
E bann Grant e loan dan Sekter Lekonomi Ble, SeyCCAT Grant.

E osi the Blue Bonds ki li osi i en loan ki pe ganny zere anba DBS.

Mersi.

MR Speaker Thank you, CEO.

Mon krwar Onorab i annan dekwa pou li kapab eksplore la.

Mersi.

Onorab Letourdie.

HON JANY LETOURDIE Mersi Mr Speaker.

Bonzour tou dimoun.

Minis mon apresye personnelman ki i annan legzistans ESA pou kapab kontinyen soulaz bann dimoun pou fer zot prop biznes.

E la mon pe koz bann sirtou akoz i konsern bann pti biznes.
Me selman Minis, mon ti ava met dan ou latansyon ki i annan en pti minorite, napa bokou zot sa bann dimoun ki dan pti biznes ki aprezan petet zot dan serten difikilte, swa zot pa kapab kontinyen fer zot biznes akoz zot ganny difikilte avek lanvironnman.

Sirtou bann ki reste dan bann housing estate.

Oubyen bann ki prezan zot biznes in agrandi.

E zot sa bann dimoun i difisil osi kekfwa pou zot war lezot teren, lezot morso later, pou zot kapab kontinyen fer zot biznes lo la.
Minis taler ou’n koz lo lenportans konnen ki lanmen drwat avek lanmen gos i fer.

E la mon ti ava demande si ESA i annan sa konversasyon avek IEA, pou vwar ki mannyer zot kapab asiste sa bann dimoun si zot konnen lalis sa bann dimoun.

Sa bann dimoun ki deza pe annan sa difikilte ki pe nepli kapab fer zot biznes akoz zot in ganny anpese.

Mersi.

MR SPEAKER Mersi Onorab.

Minis ou ava adres kestyon.

MINISTER DEVIKA VIDOT Mersi Mr Chair.

Mersi Onorab pou ou kestyon.


Sa difikilte ki bokou biznes pe gannyen.

Espesyalman bann ki ti pe fer zot bann biznes kot zot lakour.

Me aprezan i annan bann nouvo pratik ouswa bann nouvo prosedir ki zot pe ganny dir zot bezwen swiv.

Sa i enn bann konsern mazer ki nou kot Minister.

E avek ESA prensipalman n ou pe regard ladan ansanm avek Seychelles Licensing Authority.

Mon pou les CEO donn en pti pe plis detay lo travay ki nou pe fer avek Seychelles Licensing Authority.
Pou fer sir poudir nou rod en fason, nou travay avek sa bann dimoun.

Pou ki zot kapab kontinyen fer zot biznes, as oppose to dir zot non ou pa kapab, me nou rode ki mannyer, ki mannyer ou kapab dir li wi, ou fer ou biznes me avek tel, tel kondisyon.

I enportan ki nou fer sa dyalog avek bann biznes.

Parske ou pa kapab penaliz en dimoun akoz i anvi debourye.

Me an menm tan nou bezwen rekonnet ki i annan serten standar Public Health ki zot pou bezwen respekte.

Bann standar sanniter.


I enportan ki zot respekte sa.

I enportan ki zot respekte ki zot bann prodwir i annan kalite.

I bezwen alaoter.

So tousala, i annan serten kondisyon ki i mandatwar ki zot respekte.

Me selman nou osi rekonesan ki i annan serten kondisyon ki ganny enpoze lo zot ki nou kapab rod en fason ki nou fer li en pti pli agreab.

Pli, ki mannyer nou dir an Angle - i pli accommodating pou sa bann biznes.

CEO i kapab donn ou en pti pe plis detay lo…….. MR SPEAKER Wi CEO.
Ou kapab azout en keksoz.

CEO ANGELIQUE APPOO Mersi Mr Chair.

Mersi Onorab.

Nou'n fer bokou rankont avek sa bann lotorite konsernen pou nou kapab met bann kriter ki favorab pou biznes.

Nou pa kapab al burden biznes avek bokou kriter an se moman, parey minister pe dir.

Akoz zot ti deza dan sa biznes.

Me la nou pe bouz zot anba en licensing.

Me kot Licensing nou pe ede pou nou fast track sa prosedir.

Fasilit biznes pou ki zot pe kontiny zot loperasyon san bokou lenteripsyon.
Pou bann biznes spesifikman ki par egzanp dan housing estate, nou pe travay tre pros avek PMC pou ki i annan en prosedir kot zot ganny sa approval PMC.

Apre la i fasilit zot ganny zot license.

E sa prefer li annan case- by-case basis.

E an menm tan nou ansanm avek Licensing nou pe fer sir ki nou pe come out avek bann prosedir kler pou ki tou biznes i konnen ki kwa ki i bezwen comply avek pou li kapab ganny sa license o pli vit posib.

E sa nou pe vin lo medya tre byento.


Kot nou pou eksplik tou sa bann kondisyon ki nou’n travay lo la ansanm avek Public Health, Lanvironnman, SFRSA.

Pou fer sir ki sa bann kondisyon i dan faver biznes pou ki zot pa ganny afekte sa sitan bokou.

E an term IEA definitivman.

ESA ek IEA nou annan en bon kontak.

Kot letan nou bann kliyan ki dan difikilte lespas - si kot nou, nou napa lespas lo tender, nou osi divert zot IEA.
Pou ki zot pe antreprann prosedir kot IEA e nou pe rod bann lespas pou fasilit biznes.

Malgre demann i plis ki lespas ki available, me nou sey accommodate zot.

Pou ki bann ki an breach, bann ki pe kas zot bann kondisyon, zot pe ganny dil avek.

E bann dimoun ki serye, ki pare pou operate en biznes byen annord la.

Zot pe ganny bann lespas apropriye.

Mersi.

MR SPEAKER Thank you.

Onorab Gill kestyon.

HON CHURCHILL GILL Mersi Mr Chair.

Minis pou lannen 2021 ti annan en provizyon dan Bidze pou ESA.
Pou ki kiosk Cote D’Or ti ganny kase par Lapolis en pe letan pase.

E dan milye lannen mon ti anmenn kestyon dan Lasanble konsernan sa larzan.

Ou ti dir mwan poudir sa larzan in ganny donn avek proze Beau Vallon.

E la pou lannen 2022, mon pe gete eski i annan provizyon ki’n ganny fer pou sa kiosk kapab ganny fer Cote D’Or?

Pou ki sa bann zenn zot kapab fer zot biznes dan en fason byen annord.

Mersi.

MR SPEAKER Mersi Onorab.

CEO ou ava reponn silvouple.

CEO ANGELIQUE APPOO Mersi Mr Chair.


Mersi Onorab.

Nou'n antreprann diskisyon tou resaman pou nou kapab re get proze Cote D’Or.

E nou pe an se moman diskit avek bann diferan parti konsernen lo ki fason ki nou pou kapab antreprann sa proze, the best location.

Kwa ki dimoun i anvi vwar.

E kwa ki bann fasilite ki nou Grant pou permet nou met an plas.

E alors nou’n fini rekomans sa diskisyon avek Planning Authority pou nou bezwen mont Praslin vin fer en vizit.

Vin get sit byen annord.


E diskit ek tou bann parti ki konsernen dan sa proze, pou nou devlop en concept pou 2022.

E sa larzan Grant i ankor la.

De ki proze in fini design, nou ava konnen konbyen pou koute.

E eski i pou soutenir dan nou Grant.

Mersi.

MR SPEAKER Thank you, CEO.

Wi Onorab Gill.

HON CHURCHILL GILL Wi, mon ti ava kontan zis ganny en nide ki timeframe ki zot in donn zot lekor pou antrenn sa legzersis preliminer?
Pou nou konnen si a lafen 2022 nou kapab war en striktir ki'n ganny pare pou sa bann biznes.

Mersi.

MR SPEAKER Mersi.

CEO en quick response please.

CEO ANGELIQUE APPOO Mersi Chair.

Mersi Onorab.

Zanvye 2022 nou pou'n fini fer tou diskisyon pou ki nou annan nou en concept.

Byensir avan lafen 2022 nou vwar poudir nou pou kapab komans en keksoz Cote D’Or.

MR SPEAKER Thank you, CEO.

Onorab Bistoquet ou kestyon.

HON ROSIE BISTOQUET Mersi Mr Chair.

Bonzour Mr Chair.

Bonzour Minis avek ou delegasyon.


Bonzour tou Onorab.

Minis enn ou manda dan anba ESA, mon krwar si i pou tonm anba la i promot loportinite pou bann pti biznes.

E mon pe koz sirtou lo bann pti biznes kominote biznes Point Larue.

Kot i annan sa batiman i apel Agro Industry.

E zot ti pe regard an avan ek en vizyon ki petet ti kapab fer en pti lendistri pou zot Point Larue.

Akoz Point Larue napa biznes.

Napa bann pti biznes.

Tou dimoun i eparpiye.


Zot napa en lenfrastriktir ki zot kapab vann zot bann prodwir.

E mon pe regarde ki arive avek sa later?

Akoz mon war pe dekouver, bann dimoun pe text pe demande, Kot Agro Industry Point Larue.

Mersi.

MR SPEAKER Mersi.

Minis.

MINISTER DEVIKA VIDOT Mersi Mr Chair.

Mersi Onorab pou ou kestyon.

Onorab sa later pe ganny zere par Minister later.

So, zot pou annan plis detay an ski konsern devlopman lo la.

Mersi.

MR SPEAKER Thank you.


Pou lemoman Onorab Roucou.

HON MICHEL ROUCOU Mersi Mr Chair.

Bonzour Minis.

Bonzour CEO.

Bonzour a tous.

Bonzour spesyal zabitan Mont Fleuri.

Minis anba SP2 kot events, mon war zot ti ganny zot pou 2021 1.2milyon.

Ki aprezan in desann pou vin 700mil.

Si ou kapab koz en pti pe lo la silvouple?

Apre mon anvi konnen ESA ki zot plan zot annan pou bann distrik an term bann pti biznes?
Eski zot pe mazin desantraliz en pti pe zot bann aktivite ki bann pti biznes dan distrik?

Konmela nou war i annan bokou bann dimoun ki pe sey leve debrouye.

Apre mon anvi konn en pti pe lo kote ex-playground.

Laba nou annan bokou - nou war bokou dimoun bann pti biznes in enstal zot laba.

Nou anvi konnen egzakteman pou lannen 2022 ki zot plan?

Mersi.

MR SPEAKER Mersi Onorab.

Minis repons.

MINISTER DEVIKA VIDOT Mersi Mr Chair.

Mersi Onorab pou ou bann kestyon.


Mr Chair pou an ski konsern Bidze mon ava les CEO reponn.

Osi byen ki kestyon nimero 2, kestyon nimero 3 regarding ex-Playground.

Onorab an se moman i annan diskisyon.

E sa diskisyon pe ganny spearheaded by Lofis Mer Lavil.

Byensir an partenarya avek tou lazans konsernen.

E ESA i form parti ladan.

E mon Minister, reprezantan mon Minister osi.

E nou pe travay lo en konsep pou ex-Playground.

E pou lemoman bann dimoun ki lo sa sit in ganny en lease pou zot operate.
Me selman tout an prenon kont ki i annan posibilite ki zot pou bezwen a en serten moman dan le fitir, zot pou bezwen bouze pou ki nou kapab formaliz keksoz lo sa sit.

Mersi.

CEO ANGELIQUE APPOO Mr Chair if I may answer sa lot 2 kestyon Onorab.

Sp2 i annan rediksyon akoz nou pa'n ganny alokasyon Bidze pou fer levennman an 2022.

Me selman ESA pe antreprann en lot lapros kot nou pe al anver bann entities ki nou partner avek.
Ou menm bann biznes prive pou ed nou avek fer bann levennman ki nou anvi antreprann next year.

E menm par egzanp ex- Playground li menm.

Kot nou anvi fer plis aktivite laba.

E nou pou lans en tender an Zanvye, kot nou pou envit bann dimoun ki ti ava kontan fer sa bann aktivite zot menm.

Pou ki Gouvernman pa bezwen bear tou bann cost sa bann aktivite.

Me selman pou plito zot menm ki pe fund ki pe fer zot aktivite.

E anmenn plis lanbyans en pti pe lo ex- Playground.

E osi bann aktivite dan distrik.


Sa osi nou anvi antreprann en pti pe menm parey kot nou pou kolabor bann distrik, pou ki nou pe kapab fer bann aktivite en pti pe divers.

Pa konsantre zis dan lavil.

Me al plis ver bann distrik.

kot bann dimoun i ganny sa loportinite pou zot zwenn ansanm e fer bann pti lavant.

Bann pti lafwar parey ti annan en pti pe oparavan.

Me toultan pran kont poudir bann mezir lasante ki annan an plas.

So nou pa pe kapab fer bann gro levennman.


Me selman bann pti levennman ki n ganny aprouve.

E dapre nou SOP nou kapab antreprann bann diskisyon avek distrik.

Kot nou devlop en pti kalandriye pou en lannen kote ki nou kapab fer, e kan. Mersi.

HON AUDREY VIDOT Mr Speaker ou mic i off letan ou pe koze.

Mon pe dir ou avan mon demann mon kestyon pou mon enform ou letan ou mic i off letan ou pe koze.

MR SPEAKER Mersi.

HON AUDREY VIDOT Mersi Mr Chair.


Mon kestyon pou ESA avek Bidze ki zot in mete dan progranm 3.

Konbyen petet an term bann progranm ledikasyon ek sansibilizasyon zot pe mazin fer pou tous bann distrik?

Pou donn en pe plis lenformasyon piblik, lo sa bann akse finansyel ki ou’n mansyonnen pli boner CEO.

Mon ti pe mazin petet si ek sityasyon petet an term bann restriksyon pou sityasyon COVID si zot pa kapab fer li kantmenm lo baz rezyonal?

Sa petet i ava vin en lavantaz pou nou bann dimoun kapab partisipe.
Lot pwen se, mon le koz lo bann biznes ki spesifikman tous mon distrik.

Parey Roche Caiman i en pti distrik ki sel bout lavantaz ki bann dimoun ki kapab pli byen fer zot bann biznes ganny afekte, se bann ki balizaz nou dir bor lanmer.

Ki ant swa i balizaz ek Plaisance oubyen Les Mamelles oubyen en pti pe lo Les Rocher, ki tonm Les Mamelles.

Sa bann dimoun la o bor lanmer zot annan plis loportinite pou zot kapab avanse dan zot biznes.

Akoz zot annan en propriyete pli prive e i pli secure.
Konpare avek bann dimoun ki reste dan sa 2 bout housing estate.

Kot ou annan dimoun ki i ankor lo lalis pe espere pou en morso later oubyen en fasilite enfrastriktir, ki i kapab tir son biznes garaz ki i pe fer ki i sipoze ilegal dan en housing estate - ki pe afekte lasante dimoun.

Me nou anvi en landrwa pou li kapab re kontinyen leve debourye.

Ki swa lo kote sarpantye.

E osi kontrent ki nou gannyen se ki napa en lord kapab dir ki i annan zistis ki bann dimoun ki anvi swa debourye dan son biznes manze.
Kot sa ki'n vin dernyen oubyen i fek vini ki pa dan distrik.

Li i ganny pli benefisye an term landrwa lespas pou li kapab fer son biznes pou vann manze.

Konpare ek enn ki li lontan i la i pe espere.

MR SPEAKER Pa fer tro long Onorab.

HON AUDREY VIDOT Yes, sorry Mr Chair.

Dernyen CEO Roche Caiman ankor enn bann size ki nou pe sey rod en fason, ki ti a kontan Lotorite i trouv en landrwa spesifik ki konvenab pou bann dimoun kapab vann zot bann prodwir la vizavi Fresh Cut.

Akoz la i annan en varyete.


I annan dimoun ki pe vann diferan kalite prodwir.

E lespas pe sa, mon annan en konsern pou sa.

Akoz i annan en tandans ki pe ganny leve dan lezot distrik, ki nou pe vwar ankor bann keksoz parey pe ganny arive.

So ki mannyer Gouvernman pe mazinen pou met en lord dan sa bann pratik?

Thank you.

MR SPEAKER Thank you.

Minis ou ava adrese.

MINISTER DEVIKA VIDOT Yes.

Mersi Mr Chair.

Mersi Onorab pou ou bann kestyon.


an ski konsern Bidze e larzan pou nou fer sa bann lavertisman.

Ki mannyer nou pe travay.

Sa larzan ou pa pou vwar li selman dan Bidze ESA.

Eske letan nou sorti deor nou fer lavertisman.

Par egzanp sansibilizasyon pou access to finance.

Savedir ki posibilite i annan pou ou kapab ganny finansman.

Nou fer li koman en Minister.

E alor en pe larzan pou sorti dan Bidze Sekretarya kote kot mwan.
E dimoun dan mon sekretarya pou pe ede pou fer sa aktivite osi.

Menm parey SIB.

So letan nou fer en aktivite la, nou fer li koman en Minister.

E alor nou pou servi en pti pe dan Bidze sakenn kanmarad pou nou realiz sa proze.

An ski konsern Roche Caiman bann garaz ensidswit, ki dan bann landrwa rezidansyel ki pe koz bann disturbance.

Ki pe fer serten problenm dan rezidans.

Annefe letan, se pou sa rezon ki mon ti, ki Prezidan i akonpanny mon pou en vizit semenn pase dan zone endistriyel.
I annan en morso later ki ti'n ganny dezinyen pou fer en park.

EN Marine Industrial Park.

E lo la sa plan i sipoze annan lespas.

Bann gran warehouse.

Me selman diferan, kase dan bann diferan lespas.

Pou zisteman accommodate bann dimoun tel parey ki annan garaz, ki zot kapab vini ganny en lespas.

Sarpantye i ganny en lot lespas.

E pou lenstans ti pe napa finansman pou sa proze.

Me apre diskisyon avek Prezidan nou’n vwar poudir nou pou apros li dan en lot fason.
Kot dimoun ki annan finansman, zot kapab kontribye.

E nou ava regarde ki kote nou pou rod lot bout finansman pou nou kapab realiz sa proze.

So i annan later.

I zis pou fer sa proze materyalize.

Mersi.

E CEO i ava reponn trwazyenm kestyon Mr Chair.

MR SPEAKER Yes, CEO ou a pran sa dernyen pwen.

CEO ANGELIQUE APPOO Mersi Mr Chair.

Mersi Onorab.

Trwazyenm pwen se byensir lo kote lespas menm.

Espesyalman Roche Caiman.

I annan en proze ki pe vini pou distrik Roche Caiman dan sa green area.
En pti pe pli devan la kot i annan sa semen ki ou ale pou koup dan lavil avek sa enn.

Opposite Petrol Station.

So bann vander pou ganny lespas ki pou ganny allocate avek zot.

ki pou kapab fer zot annan plis sa lord parey ou pe dir, ki zot pe vann zot bann prodwir dan en fason kontrole e ordonn-en.

E osi pou deblok en pe sa kantite trafik ki i pe fer la opposite fresh cut.

So sa proze pe ganny dirize par Minister Lagrikiltir.

E nou pou ganny plis detay lo la pli tar.

MR SPEAKER Thank you.


Termin vitman silvouple Onorab Vidot.

Nou'n bokou letan lo la.

HON AUDREY VIDOT Mersi pou ou pasyans Mr Chair.

zis 2 leklersisman.

CEO si ou kapab asir nou ki menm si zot pe fer regard bann dimoun ki petet i annan resours pou komans ed zot pou enplimant proze pou lo later endistriyel.

Konmsi pa dezavantaz pou bann ki napa ki selman li i pe sey debrouye.

I pa ganny en sans akoz i napa kapital.

Gro kapital pou envestir.

Dezyenmman, CEO ou koz lo later o bor kot Shell Victoria.
Mon konpran sa i a term diskisyon.

Eski zot in, akoz mon pe ganny diferan versyon.

In fini finalize zot pou fer laba?

Akoz zabitan Roche Caiman pa ankor donn pwennvi lo la.

Mersi.

MR SPEAKER Thank you.

CEO.

CEO ANGELIQUE APPOO Mersi Chair.

Mersi Onorab.

I ankor an diskisyon.

Sanmenm sa ki i pa ankor vin kot distrik.

So proze li menm i ankor an diskisyon, i pou ganny finalize.

Apre i ava vin kot distrik.

MR SPEAKER Thank you, CEO.

Kestyon Onorab Adelaide.

HON FRANCOIS ADELAIDE Mersi Mr Chair.


Bonzour ankor en kou tou dimoun.

Minis swa CEO nou pe vot en Bidze apepre 8.6milyon pou ESA.

Pou zot kapab fer zot travay.

Mon pe get lo sa kote reach out avek distrik.

Aparaman nou'n fer detrwa vizit.

en de vizit at least ESA avek Lotorite Distrik Baie Lazare.

Me solman zanmen mon'n deza war zot angaze avek distrik.

Menm propoz en site Anse La Mouche.

En zoli site ki bokou dimoun pou kapab ganny bann kiosk pou zot kapab ede dan Lendistri Touris.
Me nou pa war sa each out sorti kot ESA avek distrik.

so ki mannyer zot fer sa reach out.

Eski zot in deza fer?

Petet ki prosedir ki nou bezwen fer pou ki nou kapab angaze pou benefis lakominote?

Mersi.

MR SPEAKER Mersi.

Minis, CEO i ava adrese.

Ou ti ava kontan di keksoz.

Wi.

MINISTER DEVIKA VIDOT Non.

Mon krwar mon kapab adres kestyon.

Mersi Onorab pou ou kestyon.

Menm parey mon komanter oparavan.

Onorab fer li atraver mon lofis.

Nou kapab fer en meeting.


Sinon ou fer en let epi nou fer diskisyon.

Mon konnen nou'n deza fer en diskisyon verbal, me ti ava bon ki nou asize nou formaliz li.

Mersi.

MR SPEAKER Mersi Minis.

Onorab Romain kestyon.

HON GEORGE ROMAIN Mersi Mr Chair.

Minis bonzour avek ou panel.

Minis mon ler mon pe get dan zot current challenges, mon vwar i zot pe rankontre dan en decrease dan bann biznes pou demare.

Apre bann biznes pe struggle an se moman.

Akoz zot in fer resorti ki akoz sa pandemik COVID-19.
E anvi ki ESA mon konnen zot lwe bann kiosk avek bann pti biznes.

Mon anvi demann zot si zot pe donn en rediksyon dan zot rental ki zot pe lwe avek sa bann dimoun?

Sa bann pti biznes.

Apre mon dezyenm kestyon CEO, vi ki nou'n fer en vizit La Retraite kot bazar, ti pou annan en devlopman la.

e mon konnen ESA ki'n ganny sa responsabilite pou sa redevlopman.

Mon ti ava kontan si CEO ti kapab donn nou en pti pe ki bor i ete sa proze an se moman?

Mersi Mr Chair.

MR SPEAKER Thank you.


Minis ou ava konmanse.

MINISTER DEVIKA VIDOT Mersi Mr Chair.

CEO i kapab reponn tou lede kestyon Mr Chair.

MR SPEAKER CEO.

CEO ANGELIQUE APPOO Mersi Mr Chair.

Mersi Onorab.

Lo kote rental pandan letan COVID tou nou bann tenants ti ganny rediksyon an 2020 letan ti annan lockdown.

Kot tou biznes pa'n operate.

E zot ti'n menm ganny 50poursan rediksyon lo zot bann rents.

Ziskan Desanm lannen pase.


E an Zanvye ziska Mars sa lannen ankor, letan ti annan rediksyon ESA ti fer en lapel avek Minister Finans.

Pou konsidere waive rent bann biznes ki pa'n kapab operate.

So nou'n fer tou sa ki nou kapab pou donn zot bann rediksyon.

Bann revi dan zot rent.

Pou fer ki zot kapab afford zot bann rent.

Menm si zot ti pe struggle.

E la ki nou vwar lekonomi pe rekouver.

Biznes pe catchup.

E alors nou rent i normal an se moman, menm the same fee.
Me nou annan en proze pou reviz bann rent an 2022.

Kot ESA in fer assessment ansanm ek Minister Later ek Lakaz, nou Minister an antye, nou vwar ki nou bann rent i very subsidized.

I vreman ba.

Sirtou sa bann lokasyon kle ki nou pe donnen.

E alors nou'n fer en review pou nou reviz nou bann rent an 2022.

Lo kote La Retraite proze in fini ganny diskite.

Nou'n zwenn architect avek Minister Lapes ek Lekonomi Ble.

Kot nou'n fini diskit tou bann konponan sa proze.


E proze, draft in fini ganny fer par architect.

E nou prosen letap se en meeting avek Minis, CEO SFA li menm.

Ansanm avek ESA ek nou Minister, kot nou pou vwar sa konsep, avan ki nou al prezant li avek tou bann Minis, Lotorite Distrik e tou bann partners ki konsernen.

Nou meeting avek SFA i espekte ganny fer next week.

Mersi.

MR SPEAKER Mersi.

Onorab Lemiel Kestyon.

HON SYLVANNE LEMIEL Mersi Mr Chair.

Bonzour Minis avek ou delegasyon.


E bonzour tou dimoun a lekout.

Enn lo Bidze.

Anba zot sa programme 2, event -.

other uses of goods and services, i annan en other service agreements ki ti annan en sonm R728 mil sa lannen e lannen prose nou pa war naryen.

Mon ti a kontan konnen petet ki sa lagreman kekfwa swa ki'n kennsel ki zot pa pe repran li ankor.

Dezyenmman, mon kestyon se enn zot priyorite stratezik, se pou zot asiste bann pti e mwayen biznes, avek lespas ki abordab.
Sa i konpri bann landrwa osi ki sitye dan bann distrik.

Anse Royale i en landrwa kot ti’n ganny demarke pou fer nou proze.

E i ti la dan Bidze sa lannen kot ti annan larzan ki larzan in al pou Beau Vallon.

E atraver sa proze i annan bokou pti biznes ki ti pou kapab benefisye.

E plan pou sa proze li menm.

In fini pare, fini ganny aprouve par Planning.

So, mon ti ava kontan konnen Minis, atraver nou diskisyon Bidze ki nou pe fer la ozordi, ki Leisure Park Anse Royale, silvouple?
Eski nou pou kapab vwar en laranzman pou met petet sa proze li menm.

En proze dan sa landrwa.

Sinon si pa menm proze ki Planning in aprouve.

Ki kalite proze ki zot pe mazin vin avek pou sa landrwa?

E an menm tan Minis.

mon ti ava kontan request en meeting.

Akoz mon krwar nou'n deza koze lo la.

Kot nou ti annan Beach Park osi.

I annan serten lentere par bann pti e mwayen biznes dan distrik Anse Royale e lezot distrik ki'n apros ESA.
Enkli Minister Land Use kot zot annan bann pti keksoz zot anvi fer laba.

So, mon ti pe propoze osi dan sa laliny si nou ti kapab komans etabli serten konversasyon, lannen prosen kot i konsern sa 2 proze pou Distrik Anse Royale.

Mersi.

MR SPEAKER Thank you Onorab.

Minis ou larepons.

MINISTER DEVIKA VIDOT Mersi Mr Chair.

Mersi Onorab pou bann kestyon.

Premye kestyon an se ki konsern Bidze anba events service agreements.

Sa ti reprezant bann staff ki ti dan travay dan laboutik.
E alor zot ti ganny klase anba goods and services.

E nou’n fer zefor pou demande ki zot ganny retire.

E la zot ganny anploye par ESA.

E nou vreman kontan ki sa in kapab ganny fer e sanmenm sa ki ou vwar sa diferans.

An ski konsern proze Anse Royale, sa proze in ganny handover avek Minister Lafanmir.

Akoz nou’n anvi ki en proze fanmir ki ganny antreprann dan sa landrwa.

E ki mannyer mon ganny en konpran Minister Lafanmir zot pe travay lo en konsep.

So, zot ki pe pran the lead parey ou’n dir an Angle.
E zot ki pou fer lenplimantasyon.

Zot ki pou zere.

So sa i en keksoz ki byensir si ou bezwen lenformasyon mon kapab lyez avek zot.

E nou kapab donn nou sa lenformasyon.

An ski konsern meeting; Definitivman zis kontakte mon lofis, e nou kapab fer sa meeting desito.

Mersi.

Thank you.

MR SPEAKER Thank you.

Minis.

Onorab Woodcock.

HON WAVEL WOODCOCK Mersi Mr Speaker.

Bonzour Minis.

Minis mon, pou komanse mon anvi remersye ou avek CEO ESA ansanm avek Planning pou travay an partenarya avek MNA ek DA.
Lo kote distrik pou devlop sa konsep pou sa proze vizavi Erport Amitie.

Sa sant antrepriz e vilaz artizanal.

Mon kestyon i kan ki zot pe espekte komans sa proze?

Konmsi si zot annan en timeframe kan pou komans sa proze, pou konplet sa proze?

Apre mon lot kestyon i kot i konsern bann diferan Grant ki zot pe donnen.

Annefe i pa zis Grant.

Bann loan ki zot in donnen.

La zot in revive SBSA ki donn up to R300mil.

E 2020 zot ti donn 99 aplikan sa Grant anba Seed Capital Grant Scheme.
Be ki nou'n war dan lepase in annan bokou bann labi ki'n arive.

parey nou ti war kot SBFA.

Epi nou'n war osi sa bann labi in arive dan bann Seed Capital ki zot in donnen ki bann dimoun pa neseserman servi sa bann larzan parey zot merite.

Alors ki bann sekirite mezir ouswa bann kondisyon ki zot met an plas pou fer sir ki sa bann keksoz pa repet ankor dan lavenir?

Apre finalman kot i konsern bann Cottage Industry.


An vi ki ESA nepli pe donn permi license, zot bezwen al kot Licensing Authority pou ganny license.

Zot pe ganny bokou difikilte.

Akoz bann kriter ki licensing pe demande bokou i diferan avek sa ki ESA ti demande.

Mersi.

MR SPEAKER Thank you.

Onorab.

Minis.

MINISTER DEVIKA VIDOT Mersi Mr Chair.

Mersi Onorab pou ou bann kestyon.

Mr chair mon pou reponn kestyon Limero 2 e CEO i ava pran limero 1 avek limero 3.

MR SPEAKER Very good.


MINISTER DEVIKA VIDOT An se ki konsern kestyon limero 2, ki keksoz, ki fason diferan ki nou pou fer keksoz de lavan.

Pou fer sir poudir sa bann menm labi pa arive?

I annan en eleman lenspeksyon monitoring ki nou pou bezwen fer sir poudir nou pe fer.

E bokou lanfaz pe ganny mete lo la.

Ensi byen ki kriter.

Ki bann kriter ki nou pe met anfors pou sa bann dimoun kapab kalifye.
E parey ou pou kapab konstate i annan bokou lezot bann Schemes ki pe ganny fer ki pe ganny met a dispozisyon manm piblik.

E alor nou pou bezwen fer sir poudir napa sa sityasyon kot ou vin kot en Scheme pou ou apply pou enn epi ou ale ou al apply pou lot.

E ou al apply pou trwazyenm.

So nou pou travay ansanm pou fer sir poudir bann tel labi i pa repete.

Mersi.

MR SPEAKER Thank you.

CEO laparol i pour ou.

CEO ANGELIQUE APPOO Mersi Mr Chair.

Mersi Onorab.

Proze Amitie fek konplete.


Nou Minister pe revwar proze pou regete si nou'n enkorpor tou bann komanter.

Tou bann demann ki ti annan.

E swivan sa ansanm avek Lotorite Plan, nou pou bezwen plan public consultation.

I bezwen sa public consultation apre i pou al Cabinet of Ministers.

Lo kote license, wi nou ti vwar poudir ti annan bokou kriter ki ti pe ganny mete.

Sirtou pou ou ganny sa license manufacturing, ki bann cottage business i bezwen.
E sanmenm sa ki nou, nou’n fer en gro travay ansanm ek Licensing ek bann lezot Lotorite, pou anmenn bann kriter ki favorab pour biznes.

pou ed zot fast track zot aplikasyon.

E sa nou'n pli ou mwen pran bokou kriter ki letan zot ti pe ganny sa Cottage Certificate.

E nou'n replicate li pour ki Licensing i kapab cater li.

Pour nou kapab fer sir ki sa prosedir pou sa bann biznes i pli smooth.

Mersi.

MR SPEAKER Thank you, CEO.

Onorab Mondon ou kestyon.

HON TERENCE MONDON Mersi Mr Chair.


Mr Chair mon premye kestyon i relye avek reveni lo latab 2.

Parey CEO i dir ki zot pe mazin pou ogmant rental 2022.

E ler mon pe get zot provizyon pour sa lannen i 922mil.

E pour lannen prosenn i 1milyon 981 mil.

Ki fer en logmantasyon 115 poursan.

Mon anvi konnen eski nou pe koz menm batiman ki pou fer sa ogmantasyon?

Savedir sa bann rental pou monte par over 100 percent?

E swa pou annan nouvo batiman ki pou met dan sa lot, ki pou fer sa reveni monte.
Akoz ler ou gete zot kapasite ou’n fer provizyon ki pou 100 poursan kapasite, parey dan lannen 2021.

Mon lot kestyon se lo latab 5, mon vwar ki reveni ki zot kolekte ki zot transfer dan Consolidated Fund, i 1 milyon 126 pou lannen 2021.

E lo latab 5, zot met en reveni 2 milyon 144.

Ki fer i annan en diferans 144 mil si ou le.

Ki fer en diferan 1 milyon 18 mil.

E mon anvi konnen sa diferans kote i sorti?

Si zot kapab donn nou en lesplikasyon lo la.

Silvouple.

Mersi.

MR SPEAKER Thank you.


CEO ou adrese please.

CEO ANGELIQUE APPOO Mersi Mr Chair.

Mersi Onorab.

Lo kote rent increase.

Wi nou pe prevwar enplimant sa nouvo rent an 2022.

De ki nou Minister i fini finalize nou pou fer bann kominikasyon avek bann tenants.

Me i pa vedir ki rent each person pou monte par 115 poursan.

Me selman parey mon ti pe dir ou Onorab.

Nou bann rent ti vreman, vreman ba.

En landrwa Camion Hall en legzanp zot ti pe lwe R1500.
Nou pli gro biznes zot rent i R8 mil.

E letan ou gete Camion Hall is prime locations.

E nou rent konpare en bann commercial building otour nou i vreman, vreman ba.

So sa increase in rent pou finalize.

E pou ganny kominike avek bann tenants.

Be selman nou pe osi increase rent case Lesplanad e osi Port Glaud Macro Enterprise ki nou manage.

Lo kote koleksyon reveni.

Wi i annan - sa actual nou ti'n prezim 1.44 me nou target ti 1.424.
E sa sete akoz nou ti'n vwar en gran rediksyon dan koleksyon nou bann reveni an 2020.

Kot letan COVID in tap nou, nou laboutik pa'n operate.

Nou bann landrwa ki nou lwe, bokou zot ki'n ganny rediksyon.

E alors se sanmenm sa ki menm 2020 ek 2021 rent i vreman.

Revenue collection i ba.

Akoz nou'n prozekte sa bann rediksyon.

Sa bann waiver, ki in ganny met an plas.

Konpare avek 2022, nou reveni pou monte spesyalman akoz nou rental fees pe review.
E menm nou laboutik pe byen perform, ki nou’n depas nou target actual revenue ki nou’n prozekte la pou sa lannen.

Mersi.

MR SPEAKER Thank you, CEO.

Onorab Cosgrow ou kestyon.

HON WALLACE GOSGROW Mersi Mr Chair.

Bonzour Mr Chair.

Bonzour Minis, delegasyon.

Minis mon pe asize mon pe get Bidze ESA.

E dan mon pwennvi mon war en total konmsi misalignment avek diskour Bidze Minis Finans an Novanm.

Akoz mon dir sa Minis?


Akoz Minis ti dir koumsa poudir zot anvi pous bann Biznes dan lekonomi pou biznes kapab fer plis larzan, pou ki pei i kapab fer plis larzan.

Me parkont ler mon get Bidze ESA i zis R8milyon.

Ler ESA ti pe ganny konsevwar ti annan en pti travay ki ti ganny fer.

E nou ti krwar ki poudir 75 poursan biznes ki pe operate Sesel se bann MSMEs.

Se zot ki pe kre larises.

Now si nou anvi biznes epanouir bouze.


Nou bezwen donn sa lazans ki pe look after sa bann biznes, larzan Bidze pou li kapab li kapab fer bann program.

Ler mon get dan Bidze ESA.

Mon war i mank larzan par egzanp pou bann business development.

COVID in montre nou ki poudir nou bezwen fer keksoz diferan.

In annan en kantite bann pti biznes ki’n eksplore letan COVID.

Sirtou bann biznes to customer direk biznes.

Bann delivery, bann biznes online.


Me solman eski ESA dan Bidze, i annan par egzanp larzan pou set-up en seksyon.

En seksyon for dan ESA ki kapab promot bann biznes koumsa.

Sirtou sa bann zis biznes, se bann biznes zenn.

Mon pa pe war.

Eski par egzanp ESA i annan larzan pou li kapab fer bann progranm.

Par egzanp Minis taler, nou'n sorry CEO taler in nonm bann diferan Scheme ki egziste.

Kantite Scheme across the board ki par egzanp, ki nou, nou'n kit la.

E sa bann Scheme ki CEO in nonmen.


Now, problenm ek sa bann Scheme se ki dimoun parfwa i war li difisil pou akse.

I la li, i war li difisil pou akse.

Akoz i napa sa know- how pou li kapab al antre dan sa bann zafer partou.

Now eski ESA dan Bidze i annan larzan par egzanp pou en unit, ouswa strengthen son unit pou kapab donn sipor dimoun pou kapab akse sa bann funds?

So konmsi mon anvi war sa alignment between speech Bidze pou fer biznes bouze.

Dabor 75poursan A plus, se bann MSMEs.


Me Bidze ESA i pa pe respond pou sa lantouzyazm ki Minis ti mete dan speech Bidze.

So, Minis eski ou kapab eksplik nou sa pti bout.

Mersi.

MR SPEAKER Thank you.

Mersi.

Minis pou adrese.

MINISTER DEVIKA VIDOT Mersi Mr Chair.

Mersi Onorab pou ou kestyon e pou lobzervasyon.

Bon ki mannyer nou pe travay se ki, i annan lezot fason an plis ki ganny sa larzan direk dan Bidze ESA.
Ki ou’n koze e nou'n agree lo ki mannyer nou pou annan bann lezot mwayen pou nou kapab ganny finansman.

So, ESA i la koman sa fasilitater pou nou kapab ganny tou sa bann finansman.

Par egzanp, nou’n fini fer kominikasyon.

Nou'n fini reach out avek bann biznes prive ki zot annan finansman.

E zot enterese pou partner avek ESA.

ESA i la pou ofer son lekspertiz atraver son bann travayer, atraver CEO.

E nou pou kapab fer sa bann levennman vin en realite.

I annan lezot fason pou nou fer bann aktivite.


I annan Bidze ki'n ganny donnen dan bann lezot Minister.

E par egzanp si nou pou fer en keksoz ki relye avek Lekonomi Ble.

Sa Bidze i pou la kot sa Minister.

I pa neseserman bezwen vin kot Bidze ESA.

Me selman i pa vedir ki pa ESA ki pou pe antreprann sa bann aktivite.

I pa vedir ki pa ESA ki pou pe ede pou konsevwar sa bann aktivite.

E osi byen ki sa, i annan sa resours lo nivo Sekretarya Minister osi.

Parey mon'n eksplik ou.


Nou travay koman en sel tim.

Alor zot pa tousel dan zot demars.

Nou osi an partenarya, an lorganizasyon enternasyonal, sorry kominikasyon avek bann enternasyonal.

Par egzanp tou resaman nou’n konsevwar sa relasyon between COMESA - Federation of Women i business e avek ESA.

E atraver sa nou ganny akse avek en kantite loportinite finansman.

So nou osi, nou koman Minister koman ESA nou’n bezwen rod fason inovativ ki mannyer nou pou ganny akse finansman.
So sa konversasyon ki Minis Finans in vin anmenn dan Lasanble, i pa en konversasyon ki'n fer lo li tousel.

En konversasyon ki nou’n diskite.

E tou manm dan tim, dan Minister zot okouran ki mannyer bann nouvo fason fer.

Nou pou bezwen travay from now on.

Mersi.

MR SPEAKER Thank you Minister.

Nou ava al kot Onorab William, ou kestyon.

HON WAVEN WILLIAM Mersi Mr Chairman.

Minister taler ou’n dir ki ESA pou donn en pti pe detay lo bann laliny kredi.

E mon’n ekout li byen.


Be letan mon'n fek ekout ou’n koze la, mon anvi sey ganny en konpran.

Par egzanp dizon ou pe koz loan PDF.

Ki tonm anba lagrikiltir.

Si en aplikan in fer le neseser.

E ki mannyer ki ESA li ki pe promot bann lantrepriz.

Ler i annan bann difikilte ki kote ki ESA i antre pou sey-?

Akoz zot in dir ki zot pe travay ansanm avek bann lezot Lazans.

Ki mannyer si ou kapab eksplik sa pep deor la.

Ki mannyer ki zot kapab vin devan pou zot kapab ganny lasistans?
Akoz i annan en bann konplikasyon deor la.

Akoz Gouvernman i donn sa bann lasistans atraver bann MDAs, ki ganny manage par DBS, me nou vwar poudir i annan en ta problenm.

Akoz sa ki Lazans i dir, avek sa ki labank i dir i totalman diferan.

Me solman nou pe dir poudir kredi i la avans devan.

Epi mon ti ava kontan demann zot ki si zot ti kapab al lo televizyon osi.

Akoz dan Bidze pa bokou ki ganny sans ekout sa bann detay zot pe donnen.

Sirtou lo sa bann laliny kredi.

Zot ti kapab al lo televizyon osi.


Mon pa konnen dan Tête a Tête.

Eksplik en pti pe dimoun.

Ki dimoun i ava konpran.

Akoz par egzanp la i annan en madanm in dir mwan demande, si bann child minders osi, zot kalifye?

Akoz zot aprann poudir eski i annan en Special Children Fund?

Eski i tonm anba sa Grant ki zot pe dir.

Konmsi i annan en ta kestyon ki dimoun i anvi konnen la deor.

Mersi.

MR SPEAKER Thank you Onorab.

CEO ki pou adrese.

Byen, CEO.

CEO ANGELIQUE APPOO Thank you Chair.


Thank you Onorab.

Wi definitivman nou welcome ou proposal pou nou al lo TV pou nou advertise en pti pe plis sa bann Scheme.

Pandan sa 2 dernyen lannen bokou sa bann Scheme ti'n fermen.

Se sanmenm sa ki ou pa ti pe vwar sa promosyon, sa advertisement.

Me la an alan pour 2022 se la kot nou pe ganny bokou lenformasyon.

Lekel bann Scheme ki'n pare.

Ki pou ganny met available a bann biznes.


So definitivman nou pou annan ou en intensive marketing campaign ki nou pou fer.

E nou menm annan en pe sa bann Lazans, parey DBS li menm in kriy nou.

In dir nou eski nou, nou kapab organiz en roadshow.

Kot zot ale zot promot zot bann loans, zot bann Scheme.

Parey Onorab in dir nou kapab fer li par rezyon.

Si nou finansman i permet nou ava fer li par distrik.

Me selman nou pou annan sa bann promosyon ek marketing.

Ki mannyer ESA pe promot biznes?


Parey nou en lazans Gouvernman.

Alors nou pa favoriz okenn biznes.

E nou fer advertisement similar to all businesses.

Nou annan nou resepsyon kot bann biznes i menm kapab met zot bann business cards, zot bann leaflets.

Zot bann pti portfolyo.

E sa i pou vin en means of marketing pou bokou biznes.

E osi nou annan bann aktivite parey bann trade fairs ki nou organize, kot nou konekte biznes.

Nou donn zot loportinite pou vann advertise zot prodwir.
Nou annan diskisyon ki nou pe al re antreprann avek bann lotel pou re ouver zot laport avek bann biznes lokal.

Pou ganny loportinite pou promot zot biznes.

E osi vann avek touris.

E nou osi annan bann diferan online platform ki nou donn zot loportinite advertise.

pou ki bann biznes prezan, i vwar sa bann diferan means online.

Akoz zot, zot kapab konekte ek sa bann supplier e fer bann marketing online pou zot.

Ok ?

Ki mannyer ESA i asiste bann biznes osi avek bann issues, bann problenm ki zot gannyen?
Se sa akoz nou la.

nou, nou sa lyezon Gouvernman, tou Gouvernman ou menm private sector.

Kot en biznes ki dan difikilte i vin vwar nou.

I fer nou ganny en konpran ki zot sityasyon, ki zot problenm.

Parfwa nou kapab asiste zot la.

E dir zot kote petet ki ou pe mal fer.

Kote ki ou, ou merit al revwar as en biznes.

Me si i en problenm.

Par egzanp nou ganny bokou problenm konsernan later, lease.

Or loan ki pe bloke, finansman.

Alors nou, nou act as sa liaison avek sa entity.


E nou rode kote ki pe al mal.

Kote ki pe bloke.

Pou nou kapab donn sa biznes en kontrandi lo son status kot i ete.

Alors nou laport i ouver.

Nou demann bann biznes pou vin kot nou on an individual basis.

Akoz sa ki nou pe koze la i an zeneral.

So nou bezwen konpran zot ka endividyel pou nou kapab ed zot.

Mersi.

MR SPEAKER Thank you, CEO.

Onorab Sophola kestyon.

HON NOLINE SOPHOLA Mersi Mr Chair.

Bonzour Minis ek ou delegasyon.


E tou dimoun a lekout.

Minis mon kestyon pe viz ver sa group artizan ki ti pe travay kot La Digue Jetty.

E la pou lemoman zot pa pe travay.

e zot pa konnen vreman ki zot pou fer.

Eski dan ou plan, i annan keksoz pou zot pou Lannen 2022?

E osi ki ou Minister i annan ankor 2022 pou ed lezot bann pti biznes ganny en landrwa parey en garaz mekaniz oubyen latelye sarpantye, anliny avek plan devlopman Linyon Estate?
E osi la CEO in fek reponn mon kestyon, se ki mon pe demande ki si ou Minister i kapab ogmant ledikasyon avek bann business sirtou ler nou vwar zot, zot pe rankontre difikilte?

Mersi Mr Chair.

MR SPEAKER Thank you.

Minis ou pare pou adrese?

MINISTER DEVIKA VIDOT Mersi Mr Chair.

Mersi Onorab pou ou bann kestyon.

Mr Chair mon pou reponn premye 2.

Apre CEO pou pran trwazyenm an ski konsern ledikasyon biznes.

An ski konsern bann artizan ki ti pe travay dan sa bann kiosk La Digue.
Ki ti arive letan zot ti ganny donn notis pou zot bezwen sorti dan sa bann kiosk.

Alor mon Minister ti get involve.

Pou rod en alokasyon alternativ pou met sa bann dimoun.

E dan nou bann kominikasyon.

Minister Gouvernman lokal ti take ove,r akoz zot ti annan sa lespas par devan kot DA pou zot kapab plas sa bann kiosk pou sa bann dimoun operate ladan.

I annan ki zot in kapab al Anse Source D’Argent li menm.

So i annan ki'n kontiny zot biznes.

Zot zis in sanz lokasyon.


Me selman ti annan bann ki zot, zot ti pe atann pou ki sa bann kiosk i ganny fer.

Bann nouvo kiosk i ganny fer.

E lenformasyon ki mon gannyen avek Minister Gouvernman Lokal se byensir i annan sa bann prosedir Procurement, tender ensidswit.

POU ki met en kantite retar.

E retar in ganny, zot in ganny retar pou aktyelman konsevwar e build sa bann kiosk devan.
Antretan kominikasyon in ganny fer avek Port Authority pou re regard posibilite pou fer sa bann dimoun kapab re al dan sa bann kiosk touzour.

Parske ki mannyer nou konpran poudir i pe annan osi en serten retar an ski konsern devlopman Por.

E alors i annan sa posibilite pou sa bann dimoun retourn dan sa bann kiosk.

An ski konsern kestyon Linyon Estate.

Zis pou update ou Onorab ki plan devlopman pe ganny travay lo la par Board.
E osito ki zot vin avek sa plan, i pou ganny met an konsiltasyon avek Cabinet of Ministers.

E ladan nou pou vwar egzakteman kwa ki Board in vin avek pou devlopman Linyon Estate.

Dapre kominikasyon ki nou ti'n fer avek zot.

Nou ti annan lekspektasyon ki pou fer sir poudir i annan en lespas pou bann artizanal, pou bann aktivite artizanal.

Par Egzanp sarpantye ki pe fer bann, ki pe fabrik bann keksoz lokal.

Kot i pou kapab fabrik son bann meb.


An menm tan touris i ava ganny loportinite pou li vwar ki i pe fer.

Ki swa ki i pe fer bann pti torti avek dibwa.

Ensidswit.

Me sa i tou depan.

Nou bezwen atann sa plan devlopman.

e byensir aprezan i pou ganny, nou pou bezwen konsilte avek bann dimoun konsernen.

Tel ki parey bann Dirizan lo La Digue Mersi.

MR SPEAKER Thank you Minister.

CEO ti pou azout keksoz lo sa bann kestyon.

CEO ANGELIQUE APPOO Mersi Chair.

Mersi Onorab.


Wi Onorab nou'n vwar poudir spesyalman lo bann zil i annan en mankman lenformasyon.

Akoz nou'n vwar poudir bokou bann antite pa ti pe monte pou donn lenformasyon avek bann dimoun.

Espesyalman lo La Digue, nou'n vwar sa vreman byen.

E alor sanmenm sa nou plan ledikasyon ek sansibilizasyon pou osi enkli sa 2 zil an 2022.

Kot nou pou kontinyen anmenn bann lenformasyon a zot laport.

Mersi.

MR SPEAKER Thank you, CEO.

Kestyon Onorab Pillay.


HON SEBASTIEN PILLAY Mersi Mr Chairman.

Bonn apre midi bann delegasyon sorti kot ESA.

E bonn apre midi tou dimoun ki a lekout.

Mr Chairman mon ti a kontan ki Minis i klarifye en keksoz pou nou.

Nou annou nou 8.69milyon ki pe ganny donnen avek Enterprise Seychelles Agency.

E apard sa napa naryen ki pe sanze an ski konsern bann lezot Scheme.

Sa bann Scheme tousala i la.

Ler nou ti vot kont merit e prensip sa Bidze.


Enn bann pwen ki nou ti fer se ki Polisi avek sa ki dan Bidze pa match ek kanmarad.

So, Minis in donn nou en larepons diferan avek sa ki nou ti gannyen pli boner.

E i fer dezyenm larepons diferan ki nou gannyen ant 2 diferan Minister regarding Policy.

Minister Tourism i vini i dir nou enn.

Minister Lenvestisman i vini i dir nou enn.

so eski Minis i kapab klarifye pou nou.

An relasyon avek promosyon SMEs e MSMEs.


E nou konnen poudir i annan sa bann fon ki egziste currently anba bann - sirtou dan area Blue Economy.

E i annan bann lezot posibilite anba la.

Ki mannyer son Minister pe travay an traver etablir en seamless sort of lentegrasyon, pou fer ki par egzanp si en dimoun ki lo sa nivo MSME i kapab ganny channel dan sa landrwa ki i sipoze ale.

E ler i ariv laba, ou Minister i still tenir en lanmen pou swiv li.
Akoz ler i ariv laba i al tonm dan prosedir SFA pou li vet son bann proze.

Or bezwen pas atraver prosedir DBS.

So eski i annan posibilite anba sa Bidze pou ESA kapab fer sa?

Mon dezyenm kestyon.

i vin an relasyon avek bann sanzman ki sipoze arive dan rent ek bann keksoz.

CEO in eksplik nou ki bann rent i konsesyonnel dan en kantite ka.

Savedir heavily subsidized.

Mon ti ava kontan konnen Minis, si, eski Polisi Gouvernman aktyel pou move away from providing en sipor subsidy.
Si ou kapab apel li en side financing kot dan plas ou donn sa dimoun direk, ou pe koup son rent.

Pou fer ki sa bann MSMEs i kapab ganny bann lespas pou zot kapab devlope e agrandi.

Oubyen sa i pou aplik zis pou bann MSMEs ki’n sipoze deza dan sa biznes pou en pe letan.

Ki'n sipoze kapab fer serten progre.

Si ou ti kapab klarifye sa pou mwan Mr Chairman.

Mersi.

MR SPEAKER Thank you Onorab.

Minis ou repons.

MINISTER DEVIKA VIDOT Mersi Mr Chair.

Mersi Onorab pou ou kestyon.


Mon ankor pe sey ganny en konpran ou konfizyon.

Me selman mon pa pe tro vreman konpran.

Ki mon kapab klarifye selman, se ki SIB i sa antite anba Minister ki la pou li swiv bann proze.

Par egzanp si i annan en biznes, en laplikasyon ki’n ganny soumet ki bezwen rod en license kot SFA, SIB i pou la pou li sivre progre sa biznes ziskan ler sa dimoun i ganny sa license.

E kan i fini ganny sa license osi SIB i annan sa manda pou li fer post facilitation.
Savedir i pou kapab pe regarde ki sa biznes pe fer apre ki in ganny en license?

Ki mannyer i pe ale.

E la apre kominikasyon i kapab ganny fer avek ESA pou zot regarde ki mannyer zot pou partner ansanm.

Ki mannyer zot pou kontinyen swiv progre sa biznes.

An prenon kont ki ESA i responsab pou fer sir poudir biznes i fer sa transformasyon.

i rezouir larises ki zot ti sipoze.

An se ki konsern Polisi Gouvernman ki pe, regarding rent.

Polisi ki mannyer i ete i pa'n sanze ki mannyer Onorab.
Me selman ki Gouvernman pe dir se ki pou bokou lannen la sa bann rent in ganny heavily subsidized.

E bann rates ki ti'n ganny konsevwar i date bokou, bokou lannen pase.

E alor ki nou pe fer, se ki nou pe zis revwar sa bann rent pou met li azour avek letan ki nou ete la aktyelman.

Me i pou en subsidize rent.

Me selman i ava reflekte en pti pe plis la realite an se moman.

Mersi.

MR SPEAKER Yes, Onorab Pillay.

HON SEBASTIEN PILLAY Mersi Mr Chairman.


Petet mon ava sey ed Minis pou li kapab konpran en pti pe kote mon pe vini ok ?

Ou Minis pou Finans i vini i dir ek nou dan Lasanble poudir sa Bidze, dan son parol sa Bidze in design pou promot e stimulate growth, sirtou dan sekter pti biznes.

Right?

Onorab Cosgrow in demann ou earlier regarding Bidze ESA.

E ou ou’n dir li poudir sa i dan tou sa bann Scheme.

Tou sa bann scheme ki Ms Appoo in liste, i tou sa bann scheme ki ti deza la.
Napa increment dan sa bann Scheme.

Napa gran sanzman dan sa bann Scheme.

Zot deza la.

Sa bann Scheme regarding Blue Economy dan Sekter Lapes ti deza la.

So nou pe demann ou prezan lekel, which is the dog which is the tail, ant ou Minister avek Minister Finans when it comes to MSMEs?

Ou, ou pe dir nou en keksoz.

Minister Finans i dir nou en lot keksoz.

Ok?


Prezan on top of that nou ganny Minister Tourism ki vini i dir ek nou koumsa o poudir regarding lafason ki nou ti pe promot tourism sirtou dan bann micro project dan tourism.

Zot, zot pe al dan en lot direksyon.

In dir sa dan Lasanble.

I lo verbatim.

Ou, ou fini ou dir nou en lot keksoz.

An repons ki kestyon Onorab Henrie ti demann ou lo kot i ti pe koz lo bann dimoun Mont Buxton ki annan en zoli landrwa.

Zoli view.

E in byen fer Onorab Henrie.


In byen koz pou son dimoun.

Be pov pti bet i pa konnen ki Minis touris pe dir en keksoz.

Ou, ou pe dir en lot keksoz.

So, pa mon ki konfize Minis.

Sa ki mon pe sey met devan ou i se ki….

(Interruption) MR SPEAKER Order!

Order please!

HON SEBASTIEN PILLAY Pa ankoler relax.

Relax.

MR SPEAKER Ale.

Terminen Onorab.

HON SEBASTIEN PILLAY Mersi Mr. Arr mon tir ‘pov pti bet.’ Sa ki mon pe sey met devan ou Minis.

Mon konpran sa ki ou anvi fer.


Sa ki mon le met lanfaz lo la se, eski ou Minister pe ganny konsilte ler aparaman sa ki mon pe gete sa bann lezot Minister ki konsider zot muscle en pe pli gro.

Ler zot pe flex zot muscle.

Tourism i pe i pe kontrol en market share lekonomi ki bokou pli gran ki sa ki pou ou.

E byensir Finans i kontrol larestan keksoz.

So, eski ou minister pe ganny konsilte regarding sa ki pe pase?
E ki ler ou Minister i fer Policy, ou bann Policy ek bann target ki ou Minister i anvi achieve.

Tre nob ki ou’n mete.

E ou ava kapab achieve li.

Akoz sa ki mwan, mon anvi war.

Parey ou, ou anvi war.

Mon anvi war MSME sorti from small business.

Ki zot grandi e zot transformen.

Me prezan mon konsern ki mon annan e mon pou fini lo la Mr Chairman, Ler ou dir mon SIB ki pou follow zot, mon bezwen met devan ou, e petet ou ava klarifye pou mwan.
Eski SIB lefe ki i pe focus lo biznes gran lesel, i pou osi anmenn en focus to bear lo biznes a pti lesel.

E pou mwan se sa ki mon konsernen.

Mon ti pe santi poudir sa i devret purview ESA.

Ki li i ki annan sa manda pou n swiv sa.

Unless ki zot in restriktir keksoz e zot in replas li dan sa konfigerasyon.

Mon hope ki mon'n sey fer kler kote mon stand Mr Chairman.

MR SPEAKER Annou.

Minis si ou kapab klarifye ou pozisyon.

Nou ava satisfe avek sa.

MINISTER DEVIKA VIDOT Mersi Mr Chair.


Larepons ou’n fer detrwa statement Onorab regardan travay ansanm.

Eski kominikasyon, eski dyalog.

Larepons se wi-wi- wi.

So nou ganny met an konsiltasyon definitivman.

E Gouvernman e tou lezot Minister i realiz lenportans mon Minister.

E ki mannyer nou zwe a rol o sant devlopman.

Annefe nou enn sa bann Minister ki dan preske dir, tou konsiltasyon letan nou pe draw-up nou National Development Strategy.

Parske nou Minister i enn ki cross-cutting.


Nou form par dan tou sekter devlopman pei.

An ski konsern SIB, son rol e fonksyon.

Savedir petet zis pou klarifye ki going forward petet i annan en bon pe dimoun pa ankor konsevwar byen sa konsep.

Ki SIB i la pou ofer servis ptipti, gran, etranze, Seselwa.

Alor i la pou li ofer sa servis.

E alor i pa focus senpleman lo bann gro biznes.

Alor nenport ki, ki anvi, i kapab ganny akse avek servis SIB.

Mersi.

MR SPEAKER Mersi Minis.


Bon nou ava pran vot lo Bidze pour Enterprise Seychelles Agency.

E sa i pour an total R8milyon 694mil.

Manm ki an faver lev lanmen silvouple?

Okenn Manm ki vot kont?

Mersi.

Vot lo Bidze lo Enterprise Seychelles Agency lo paz 561 ziskan 566, pou R8 milyon 694 mil, 28 Manm in vot pour, 0 kont, e 4 abstansyon.

Bidze in aprouve par Lasanble.

Bon nou’n ariv a lafen travay pou bomaten.

Nou pou repran apre midi 2er.

E nou annan pour komanse Industrial Estate Authority.
Apre Minister Finans.

Nou ava pran poz la.

Mon ava remersye Minis e son delegasyon pou zot partisipasyon.

E mon ava swet zot bon kouraz e bon sikse dan promot biznes dan Sesel.

Mersi.

Nou adjourn.

INDUSTRIAL ESTATE AUTHORITY (BREAK) MR DEPUTY SPEAKER Bonn apre midi tou dimoun.

Donk nou pou kontinyen avek nou deliberasyon lo Appropriation Bill 2022 dan Staz Komite.

E apre midi la nou pou konsider Bidze Industrial Estate Authority.

E sa i pou ale ziska 3er edmi.


Mon prezimen madanm raporter, i annan en zofisye ki nou bezwen fer rantre.

Nou ava apel li.

Bon nou ava swet labyenveni Mr Roy Collie ki Sef Egzekitif IEA avek nou.

E Minis Devika Vidot, Minis pou Lenvestisman, Lantreprenarya ek Lendistri, i ankor avek nou, bann lezot zofisye osi ki ankor la.

I annan Sekreter Prensipal Mr Michael Nalletamby.

E sa ki pe akonpanny CEO i son Depite Sef Egzekitif Mr Barry Assary.
Nou annan osi nou bann zofisye Minister Finans ki ankor la Ms Astrid Tamatave.

Avek Mrs Ruth Pool ki Senior Financial Analyst.

Pou IEA lo paz 567.

Donk nou ava envit Minis ouswa CEO pou fer lentrodiksyon.

CEO EIA ROY COLLIE Mr Deputy Chairman Mersi bokou.

Bonn apre midi tou dimoun.

Lotorite Zone Endistriyel i sa antite ki responsab pou devlop e zer bann zone endistriyel.

E bann lokasyon makro lantrepriz.


Koman son manda i pou fasilit devlopman e diversifikasyon zone endistriyel an traver kreasyon en lanvironnman favorab ki gide par Polisi e stratezi Gouvernman, kot i konsern zone endistriyel e bann lokasyon mikro antrepriz.

Dan nou Bidze total i annan en logmantasyon 21 milyon 289mil.

E ladan 18 milyon 850mil i logmantasyon ki pou bann proze kapital.

Ki konpri sa bann proze swivan ; Zone 20 lenfrastriktir.

Zil Eve lenfrastriktir.

E zone 6 lenfrastriktir.


I osi annan Bidze pou bann pti proze drenaz.

Lagrandisman parking e bann survey ki bezwen ganny fer dan bann zone spesifik.

Bidze i osi fer provizyon pou en Grant pou 12milyon 456 mil pou Marine en Industrial Park Providence.

Dan wages and salaries i annan en logmantasyon 1.356 milyon ki lamazorite pe al dan rekritman 3 nouvo staff dan accounts.

E en provizyon pou en Project Manager.


and Auto Dan goods and services i annan en logmantasyon 1.08 milyon ki lamazorite increase i pou maintenance lo bann building ki IEA i zere.

Mersi Mr Deputy Chair.

MR DEPUTY SPEAKER Mersi CEO.

Donk nou pou ouver lasal aprezan pou kestyon bann Manm.

E dapre lalis ki mon'n war la ki'n lev lanmen.

I annan 4 Manm lo kote US.

4 zot mon’n war ok. E lo kote LDS i annan 9 zot.

Mon swete mon pa'n mank personn.

Nou ava komans avek Onorab Arissol.


HON SANDY ARISSOL Mersi Mr Chair.

Bonn apre midi Minis avek ou lekip.

Bonn apre midi tou Manm.

E tou dimoun ki pe ekout nou.

Mr Speaker mon ti ava kontan demann CEO avek Bidze ki nou pe donn li.

Mon rapel letan nou ti pas Bidze an Fevriye, i ti vin dan nou Lasanble i ti dir nou en serten, en pe travay ki i ti ava kontan fer an relasyon avek later EIA.
Mon ti ava kontan demann li zisteman avan nou vot en lot Bidze pou li, donn nou en pe detay bann travay ki'n ganny fer.

Par egzanp bann larzan ki pa ankor ganny anmase ki'n sipoze ganny anmase.

Dir nou konbyen in anmase?

Ki'n sipoze ganny anmase.

Dir nou konbyen in anmase?

Pou nou konnen.

Lakaz Leve Debourye ki'n arive avek?

Parske dernyen fwa ti annan en pe dimoun pe grat pwason ladan.

Ti annan etranze ti pe dormi.

Donn nou bann detay ki bann devlopman ki'n arive.


Trwazyenmman, konbyen dimoun ki lo later ki pa pe peye laba Perseverance oubyen lezot Landrwa ki ou zere?

E konbyen dimoun ki nou annan ki lo lalis, ki pe esper en morso pou li kapab fer son pti biznes?

Parey mon konnen mon annan Mr Waye-Hive Bel Ombre dan mon distrik, ki li osi i pe esper en pti bout pou li kapab fer son travay.

Mersi bokou Mr Chair.

MR DEPUTY SPEAKER Mersi Onorab.

Panel.

CEO IEA ROY COLLIE Mersi Onorab.


Ou’n demann mwan apepre 4 kestyon.

Premye ti lo kote larzan ki nou'n anmase.

As of yesterday, le 6 Desanm, nou'n anmas nou R19 milyon 681 mil.

Lo kote Leve Debourye wi lannen pase nou ti dir zot ki nou pou met en pe zefor lo fer sir bann dimoun ki pa peye.

E nou’n reisir bann ki pa peye parey zot konnen nou pe relocate nou lofis, sorti kot Green Corner pou nou vin kot Leve Debourye.
E mon annan gran plezir pou dir ki 2 semenn pase nou'n fer sa move from Green Corner.

E nou'n fini settle down kot Leve Debourye.

E savedir IEA prezan nou napa rent pou nou peye.

E nou'n servi sa bann lespas kot bann dimoun pa ti pe peye.

E nou nou'n antre pou nou okipe nou lofis.

Lo kote bann dimoun ki pa peye total, nou annan ankor bokou dimoun ki menm si nou'n anmas R19.6milyon nou debtors lost ki nou'n pran bokou letan pou nou travay lo la.
E vi ki nou fek ganny nou accountant apepre 2 mwan pase, i ankor pe montre ki i annan R25milyon deor avek bann tenant ki pa pe peye.

E alor i montre ki nou annan bokou travay pou nou fer lo sa size koleksyon larzan.

An ski konsern waiting list, kantite dimoun lo lalis parey ou’n mansyonn en dimoun - nou annan nou 760 dimoun lo lalis.

E ladan 658 pe esper later.

E 102 pe esper bann pti workshop.

Mersi Mr Deputy Chairman.

MR DEPUTY SPEAKER Mersi CEO.

Chief Whip ou annan follow-up?


HON SANDY ARISSOL Mersi Mr CEO pou larepons.

Mr Chair mon ti anvi zis demann li in regards to sa 25 milyon ki ou dir nou i ankor deor.

Mon ti ava kontan demande ki Gouvernman pe fer?

Ki mezir ki i annan an plas ki zot pe servi pou ki sa bann dimoun ki dwa nou 25 milyon, zot fer sir ki sa 25 milyon antre dan kof Gouvernman.

Pou ki lannen prosen nou kapab ganny larzan pou nou kapab zer bann distrik, bann proze dan mon distrik.

Bann proze partou.
Bann proze partou.

E pou nou ganny en trezyenm mwan pou nou donn bann Seselwa ki pe espere laba deor?

Mersi bokou Chair.

MR DEPUTY SPEAKER Mersi Onorab.

Panel.

MR DEPUTY SPEAKER Mersi.

Ou konnen en gran zefor in ganny fer.

Lannen pase nou ti anmas zis 11 milyon.

Ok. E sa lannen zefor ki nou mete se fer bann lapel atraver bann lapel atraver bann medya pou Bann dimoun ganny peye.

E donn zot en free peryod letan kot zot pa incur okenn penalty.

E sa i, mars byen.

Kantite dimoun in rann lapel.


Zot in servi sa loportinite pou zot kapab vin peye.

Now, an se ki konsern lannen prosenn pou nou anmas sa 25milyon.

In fact, i pou monte.

Sa 2 semenn osi nou pe, nou pou still en pe pli sever avek sa bann dimoun.

Penalty pou ganny mete bokou.

Nou bezwen dir zot, nou pe anvoy bann statement.

Vi ki nou'n ganny nou accountant la full time, keksoz ki nou pe fer, ki nou pa ti fer dan lepase, se ki zot pa ti pe ganny en statement monthly.
Akoz nou ti napa resours, ase resours dan accounts.

E mon fyer pou dir ki la any kliyan ki'n rod en statement i kapab ganny lir.

Swa i vin kolekte kot nou.

Swa par mail.

Swa nenport fason.

E i pou ganny sa toudswit.

En lot keksoz ki nou'n kapab achieve dan sa dernyen 2 mwan.

Se ki tou le mwan tou dimoun i ganny en kopi son invoice.

Nou'n arete sa zafer en dimoun i bezwen vin debout kot nou esper son invoice ganny fer.
La avan en dimoun in mazin ki son invoice pa ankor gannyen, son invoice pou ganny either delivre lo son laport.

Or par email.

Sanmenm sa nou pe ankouraz bann dimoun pou donn nou zot email address.

Konmkwa nou ava fasilit sa distribisyon invoice tou le mwan.

Akoz ou bezwen realize nou annan nou en bon 500 ekek invoice pou nou dispatched tou le mwan.

Mersi Mr Deputy Chair.

MR DEPUTY SPEAKER Mersi CEO.

Mon ava donn laparol Onorab Kelly Samynadin.

HON KELLY SAMYNADIN Mersi Mr Chair.


Bonn apre midi Minis.

Mr Collie.

E tou dimoun a lekout.

Mon premye kestyon i an sa ki konsern One District, One Project.

Mon war dan zot strategic priorities ki zot pe ankouraz public partnerships.

So, mon ti ava kontan konnen ki distrik Au Cap i sitye, An sa ki konsern sa PPP?

E dezyenmman mon ti ava kontan konnen si i annan okenn bout later dan Providence Industrial Estates ki pa'n ganny devlope par zot bann tenants, pandan en serten letan?

E si wi konbyen?
E si wi konbyen?

E ki IEA pe anvizaze fer pou ki zot kapab repran sa bann bout later pou, si zot pou fer li pou reallocation?

Or, en pti lesplikasyon lo la silvouple?

Mersi.

MR DEPUTY SPEAKER Mersi Onorab.

Panel.

MINISTER DEVIKA VIDOT Mersi Mr Deputy Chair.

Mersi Onorab pou kestyon.

Mr Deputy Chair mon pou pran premye kestyon e CEO i ava pran lot kestyon.

Mon pou tous lo sa One District, One Project.

E sa bann PPP ki nou anvizaze fer.

E zisteman dan sa laliny.

IEA in fer bokou progre lo sa kote.


Selman retar ouswa challenge ki nou'n fer fas avek se, se ki i annan sa PPP Act.

I annan en Lalwa ki annan ek Minister Finans ti pe zere.

E anba la I annan detrwa kalite metod PPP ki ou kapab antreprann avek en sekter prive.

E alor IEA zisteman kan nou, nou'n soumet nou proposal.

I ganny re verifikasyon avek Finans.

I ale vini.

i annan sa diskisyon ki bezwen ganny fer.


e la i annan serten challenges ki nou'n fer fas avek ki'n anpes nou zis kapab fer en expression of interest, pou nou kapab fer bann dimoun partisip ladan e angaz bann dimoun prive pou zot fer sa devlopman.

Me byensir parey tou keksoz, bon planifikasyon i ede ki lenplimantasyon i vin enn ki pli - ki seamless.

Ki ou pa ganny okenn problenm avek pli tar.


En alor nou pe pran sa letan pou nou fer sir poudir lafason ki nou pe zer sa proze, i enn ki pou anpes Gouvernman fer fas avek bann problenm dan le fitir.

An ski konsern PPP pou One District, One Project spesifikman pou Au Cap.

Mon ava pas laparol avek CEO apre i ava elabor lo ou dezyenm kestyon.

Mersi.

MR DEPUTY SPEAKER Mersi.

Proceed.

CEO IEA ROY COLLIE Mersi.

SODOP pou Au Cap parey ou konnen later in fini ganny idantifye Au Cap.
I en later ki’n preski pare.

E nou’n, akoz napa finansman an traver Minister Zafer Etranzer, nou’n submit sa plan avek konsep design sa proze ki nou anvi fer pou bann sant lantrepriz.

E Minister Zafer Etranzer in donn nou sa garanti ki zot pou sey pouse pou zot kapab ganny en finansman pou nou fer sa proze.

So petet Onorab fer e pti pe plis lapriyer ki boner Zanvye, nou ava kapab ganny sa larzan pou nou fer sa proze Au Cap.
E petet zis pou azoute, i annan Au Cap, i annan Takamaka ki’n pare, ki nou osi nou'n met devan.

I annan Praslin ki nou'n met devan.

So hopefully ki nou kapab ganny sa bann finansman boner lannen prosenn pou nou kapab komans sa bann sant lantrepriz.

E osi dan bann lezot distrik osi.

Tou bann later ki'n idantifye, pou pas parey.

Parey Minis in dir, an traver bann SODOP.

An se ki konsern later ki pa ankor devlope.

Avek rekritman ankor dan IEA lannen pase, nou’n kapab rekrit en Lease Manager.
E pou anons zot ki nou'n bezwen refer nou Master List from scratch.

So nou'n bezwen go atraver apepre 500 ekek files, enn par enn, pou nou kapab reetablir sa Master List.

Ki bokou dimoun ti pe koz lo la.

E mon byen kontan ki nou’n kapab konplete sa Master List.

E i reste zis pou li validate.

Fer sir avek lezot partners, Registrar kot nou kapab fer sir sa i 100poursan korek.

Now, preliminer sa legzersis ki nou'n fer i montre ki i annan apepre 85 plot later ki pa'n ganny devlope.
E ki posibleman ki zot in breach zot Lease Agreement.

E ladan osi nou annan apepre en 20 case ki nou’n fini anvoy kot Attorney General, pou li kapab repran sa bann lease.

E nou reganny nou bann later back.

E sa bann later once ki nou pran back.

Nou pou bezwen remet li lo tender.

E ki lezot dimoun i kapab partisip dan sa process tender pou zot kapab ganny sa later.

Mersi Mr Deputy.

MR DEPUTY SPEAKER Mersi CEO.

Mon ti krwar zis mwan.

Me aparaman i annan Manm osi dan lasal ki pa pe tro tann ou byen.
So, next time ou reponn, ou ava zis koz en pti pe pli for.

Mon ava pas laparol avek Onorab Aglae.

HON EGBERT AGLAE Mersi Mr Chair.

Bonn apre midi CEO.

CEO ou’n nonmen poudir i annan en arrears apepre 25milyon ki outstanding.

Mon ti a kontan petet demann ou ladan, ki bann negosyasyon ki IEA in fer avek sa bann IEA - ek sa bann kliyan ki i annan outstanding?

E eski i annan, eski pe ganny anmenn Ankour legalman?
Dezyenm, kot i konsern proze, ou’n nonmen poudir, ler ou pe gete i annan apepre 6 proze prensipal ki anba non-financial assets.

Mon oule ganny en pti pe detay lo Zone 20.

Ou’n nonmen, i annan apepre 10milyon 200mil ki pe ganny mete.

Si ou ti kapab eklersi nou en pti pe, what it entails anba sa proze lenfrastriktir Zone 20?

Mersi.

MR DEPUTY SPEAKER Mersi Onorab.

Panel.

MINISTER DEVIKA VIDOT Mersi Mr Deputy Chair.

Mersi Onorab pou ou kestyon.


An se ki konsern repeyman bann arrears, pou settle bann arrears.

An se moman vi ki legzersis in fek preske dir ganny fer, e annefe sa figure, sa 25 milyon i annan posibilite revizyon as well.

Akoz nou 80poursan more or less ki ou’n konplet sa legzersis, parske i annan sa rekonsilyasyon osi parey nou’n koze, ki nou bezwen al fer avek lezot rezis, avek lot rezis ki nou pe, ki nou pe compile lo kote Rezistrar.
E alors sa figure i subject to change, very highly likely ki sa pou monte osi.

Ki nou pe bezwen fer la, se i annan, parske ou konnen Sesel i ptipti.

I annan serten endividi ki nou konn zot lo en baz personnel.

E la i annan zefor ki pe ganny fer kot nou pe apel sa bann dimoun personnelman, koz avek zot pou fer en dyalog, pou fer zot vin settle zot bann arrears.
Espesyalman bann ki zot arrears i vreman o. E apre sa i pou annan legzersis ki staff dan accounts, ki parey CEO in fek nonmen, staff i fek ganny recruited apepre 2 mwan pase.

E pandan legzersis ki zot pou bezwen ganny fer lo kote debtors, kot zot pou bezwen ale chase debtors parey ou’n dir.

Byensir i annan laranzman osi ki bann dimoun i kapab fer avek IEA pou zot kapab vin pey zot det.

Zot kapab antre dan laranzman ki zot kapab pey li par morso.

Akoz sa ti ava fasilit zot.


Parey nou konnen, posibilite likidite i zwe en gran rol, espesyalman letan ou dan biznes.

Me ou bezwen pey ou det, i ou annan ou det ou pou bezwen vin settle ou det.

So tousala i en konversasyon, i kominikasyon e dyalog ki IEA i bezwen fer avek kliyan.

An se ki konsern Zone 20, proze Zone 20, sa Bidze ki nou’n gannyen la pou proze Zone 20, i en clear, pou kontinyen en pe travay an se ki konsern drenaz.
I annan, malgre sa proze i apel Zone 20, me selman i annan osi louvraz ki bezwen ganny fer dan Zone 19, ensi byen ki Zone 20.

E sa i enkli travay ki bezwen ganny fer lo semen, drenaz, i annan serten parti Zone 19 ki napa semen, napa drenaz.

Kan lapli i tonbe, i annan bokou delo ki monte ki koz en bon pe enkonvenyans pou bann dimoun ki annan later.

Lo kote Zone 20 i annan bann servis, malgre mazorite morso i annan semen, me i annan servis ki pa ankor ariv kot serten parti later.
So sa larzan i sipoze al pou konplet sa proze.

Me byensir i pa pou sifizan pou fini konplet antyerman.

Me nou pe espere ki sa bann disbursement ki ava pe ganny fer.

Parske larzan osi ler ou pey avek kontrakter i pa ganny fer dan en sel kou.

E alor nou pe espere ki sa Bidze i ava sifizan pou ki nou kapab at least satisfer pey kontrakter letan invoicing i ganny fer.

Mersi.

MR DEPUTY SPEAKER Proceed Onorab.

HON EGBERT AGLAE Ok, Minis mersi pou ou larepons.


Zis mon anvi, dan sa 25milyon, i konbyen endividi ouswa lakonpannyen nou pe koze la ki pe form par sa total amount of arrears?

Mersi.

MR DEPUTY SPEAKER Proceed CEO.

CEO IEA ROY COLLIE Mersi Onorab.

Sa detay ki mon kapab donn ou, pou list bann dimoun ki i annan later, ki annan 15.8milyon ki outstanding.

E pou bann sant antrepriz, ki mazorite i bann dimoun endividyel i 9.7milyon.
E bann negosyasyon parey Minis in dir, bann repayment plan, sirtou bann dimoun endividyel, depi komansman menm nou pe envit zot pou zot vin kot nou, pou zot fer en repayment plan.

E i annan dimoun ki vreman respekte zot repayment plan.

Zot in fer, pou pa nonm non.

Mon konn en serten dimoun ki ti drwa apepre 400 mil o komansman.

E i pe fini annan la avek zis 200mil.

In kapab fer en fason ki in pey R200mil dan en arrears ki i ti annan pou plis ki 5an, 400 mil.
E avek sa repayment plan ki in travay avek IEA pou nou fer, in kapab fer en gran pa pou li kapab reste li zis R200mil.

E mon profite pou envit tou lezot dimoun endividyel, sirtou bann MEC kot zot vwar zot pli difisil pou zener reveni, vin kot nou e nou, nou a travay ansanm avek zot, pou zot fer en repayment plan.

Mersi Deputy.

MR DEPUTY SPEAKER Mersi CEO.

Mon ava apel Onorab Wavel Woodcock.

HON WAVEL WOODCOCK Mersi Mr Speaker, Mr Chair.


Mon kestyon i baze lo sa proze Ile Eve, annefe i annan en sonm 13milyon pou proze Ile Eve.

E mon konnen dan diskisyon ki nou annan avek CEO, Minis dan bann vizit ki nou’n fer Ile Eve.

Mon okouran ki sa proze pou kout bokou pli ski sa larzan ki’n ganny allocate.

Me mon konsern se ki i pou pran letan pou sa proze fini dan son totalite.

E mon kestyon, anvi ki i annan serten diskisyon, nou’n diskit lo la.
Me selman mon pa konnen si kekfwa sa i direksyon ki Minister ouswa IEA pou ale.

Eski zot pou konsider fer pey alokasyon later avek bann dimoun ki pare pou zot at their own cost met zot bann lenfrastriktir, fasilite parey utilities, elektrisite, delo an plas?

Eski sa i en keksoz ki zot pou konsidere?

Mon dezyenm kestyon i kot i konsern bann later ki pa’n devlope.
Minis in mansyonn sa, poudir mon kapab mansyonnen poudir zot pe fer demars atraver Biro Attorney Zeneral, pou repran sa bann later ki pa’n devlope.

Eski sa i pou osi enkli serten later lo Ile Eve?

Apre finalman, in annan bokou speculation dan lepase, e mon ankor pe tande poudir i annan dimoun ki li i fer speculation son later Ile Eve.
Ki bann mezir ki Minister in met an plas ouswa IEA in met an plas pou anpes, pou anpese ki dan lefitir okenn dimoun i speculate zot later, zot revann later ki zot pe lease avek IEA?

Mersi.

MR DEPUTY SPEAKER Mersi Onorab, panel.

MINISTER DEVIKA VIDOT Mersi Mr Deputy Chair, mersi Onorab pou ou kestyon.

Mon pou pran kestyon 1 ek 2.

Mon ava les PS Nalletamby donn nou klarifikasyon lo nou Polisi ki’n fek met an plas e sa trwazyenm kestyon.
Bon, pou komanse, eski nou pare pou les bann dimoun ki zot annan finansman pou zot kapab ganny en alokasyon, ganny en allocate later lo Ile Eve ?

Byen, sa i en diskisyon ki nou’n deside, nou pe mazin lo la.

Me selman sa ki enportan, se ki i annan sa plan pou integrated services parey ou dir an Angle.

Ki sa i en keksoz, i bezwen annan en plan ki ganny deside, ki demark, ki donn en demarkasyon, ki kote pou annan tiyo elektrisite ki pou pase, tiyo delo, drenaz, sewage.
Tan ki sa pa ganny finalize, i pa pou vreman posib pou nou kapab zis les fer, les alokasyon, les dimoun antre lo later sitan vitman, sitan fasilman koumsa.

Par kont i annan serten landrwa ki nou’n kapab idantifye.

Ki si an ka larzan ki nou annan, ki definitivman i pa pou ase wi.

Ki kontrakter ki on site la an se moman.

Akoz kontrakter i on site, i annan serten parti ki i pe fer.

E sa i bann parti semen ki i pa pou afekte sa bann servis.
Si i annan posibilite pou sa bann dimoun kapab ede pou zot fer semen, e apre pou zot kapab ganny zot alokasyon later.

Then, nou kapab antre an negosyasyon avek zot pou nou regarde ki mannyer zot kapab fasilit timing.

Dezyenmman ou’n demande an se ki konsern bann later ki pa’n ganny devlope, eski nou pe fer prosedir, eski sa i enkli bann parcel ki lo Ile Eve?

Byensir annefe i annan en gro konponan.

Bann parti, bann parcel, en, en gro morso, en gro kantite later ki pa’n ganny devlope.
E sa i sorti lo Ile Eve.

Si mon pa tronpe i annan anviron en 40 si non pa plis.

E pou trwazyenm kestyon, mon a pas laparol avek PS.

MR DEPUTY SPEAKER Mersi Minis.

Proceed PS.

PS MICHAEL NALLETAMBY Mersi Mr Chairman, mersi Onorab.

Pou sa zafer spekilasyon, nou’n realize i annan bokou pe arive.

E resaman Cabinet ti aprouv nouvo Polisi lo Land.

E parmi ladan se, tou later ki pa’n ganny devlope i pa kapab ganny transfer lo okenn lezot dimoun.
Sa i retourn si ou pa kapab devlop li, ou retourn kot IEA e IEA i a fer le neseser avek sa later.

Si later in ganny devlope, napa transfer ki pou bezwen ganny fer san permisyon IEA pou transfer of shares.

Si i pa ankor devlope, plis ki 75 poursan.

Sa bann mezir in ganny met an plas dan Polisi, ki nou anpes sa ki ti pe arive avan dan spekilasyon later.

Mersi Mr Chairman.

MR DEPUTY SPEAKER Mersi PS.

Ou annan klarifikasyon.

HON WAVEL WOODCOCK Wi zis en kestyon ki follow avek sa ki Minis in dir.
Wi, savedir ou pe dir mon, akoz i annan en defayans dan lepase, akoz devlopman lo Ile Eve i pa ganny fer dan en fason ki ganny plan byen.

Akoz mannyer mon konpran, menm dan en vizit ki nou ti fer, mon krwar ti annan en vizit osi ki nou ti ale avek COGA si mon pa tronpe.

Kot i annan serten devlopman ki’n ganny fer lo Ile Eve san en proper land use plan.

Kot nou’n war kot kab elektrik i pase e kot pipe tiyo pou desalinasyon.
Ou pe dir mwan akoz sa misplanification savedir ki pou met en retar adisyonnel lo konpilsyon sa proze?

Mersi.

MR DEPUTY SPEAKER Mersi.

Panel.

MINISTER DEVIKA VIDOT Mersi.

Mersi Mr Chair, mersi Onorab pou ou kestyon.

Definitivman, se akoz planifikasyon in mal ganny fer.

So, o debi, plan sete zis pou fer semen lo Ile Eve, savedir san pran konsiderasyon okenn servis.

Savedir san pran konsiderasyon posibilite fer pase elektrisite, delo, ensidswit.
E larepons ki zot ti donn mon kan mon ti kestyonnen, sete nou ava kase apre ler in ariv ler pou fer pase sa bann servis.

Me sa pa ti ditou akseptab.

E alor mon’n bezwen fer sir poudir avan ki nou fer, ki nou depans larzan, nou a fer sir poudir i annan en proper plan i ganny fer avan.

E ki letan semen ava ganny fer, nou pa pou bezwen kas li dan lefitir pou nou kapab fer pase tiyo elektrisite apre.

Mersi.

MR DEPUTY SPEAKER Mersi Minis.

Onorab Doyace Porice.

HON DOYACE PORICE Mersi Mr Chair.


Bonn apre midi Minis ek ou delegasyon.

Bonn apre midi bann Manm.

Pwen ki mon ti pe al diskit lo la, Onorab Woodcock in fini diskit lo la.

Me selman mon pou zis dir Minis avek son lekip, mersi bokou pou sa bon travay ki zot pe fer lo Ile Eve.

E pou kapab detekte ankor bann lezot later ki pa’n, ki napa met.

I annan met me selman zot pa’n fer nanryen lo la.

E petet nou ti a voudre konnen kan ki zot pe mazin sa bann devlopman pou’n fini e pou komans distribye?

Mersi.
Mersi.

MR DEPUTY SPEAKER Mersi Onorab.

Panel.

CEO.

CEO IEA ROY COLLIE Mersi Onorab.

Wi, well nou ti a swete ki devlopman i fini o pli vit posib.

Me avek sa bann kontrent ki nou annan, hopefully ki by early next year nou kapab met tou sa bann kontrent anba kontrol.

E ki parey Minis in dir, kontrakter i deza lo site.

Zot annan bann konponan louvraz ki zot pe fer ki pa ganny afekte par sa bann kontrent ki mon annan.

E lannen prosenn boner set en zour pou ganny tou zot konponan ansanm.
Zot pou kapab demar en pe pli vit, fer travay pli vit.

E ki petet osi nou kapab fini sa proze Praslin Ile Eve.

Mersi Mr Chair.

MR DEPUTY SPEAKER Mersi CEO.

Onorab Gill.

HON CHURCHILL GILL Mersi Mr Chair.

Mon annan 3 kestyon.

Enn premye lo repons ki Onorab Woodcock in demande, Minis in dir lo komansman, bann lenfrastriktir ti’n mal ganny fer.

I annan pa ti’n menm annan, la prezan ki pe ganny mete.
Eski sa i pa en fakter ki’n kontribye, ki bokou dimoun pa’n kapab devlope, bann ki annan later laba Ile Eve?

Akoz si sa bann servis ki tre esansyel pou nenport ki devlopman, i pa lo zil, i pa arive laba, eski zot a krwar sa osi in kapab kontribye ki i annan bann dimoun si zot pa’n devlope, i pa’n neseserman zot fot?

Me Lotorite pa’n met lenfrastriktir ki i devret.

Alors an rezilta, i annan ki pa’n kapab definitivman devlop zot plot.
Mon dezyenm kestyon, sa R13milyon, eski i pou ase pou konplet tou sa travay ki zot Lotorite zot deside fer?

Si non, i vedir ki i pou bezwen annan en lot alokasyon pou kontrakter pou konplet travay.

E eski sa i pou anmenn nou ziska en lot Bidze pou 2023?

Mersi.

MR DEPUTY SPEAKER Mersi Onorab.

Panel.

MINISTER DEVIKA VIDOT Mersi Mr Vice Chair.

Mon pou pran dezyenm kestyon avek CEO pou pran sa ki premye.

Eski nou pou bezwen, eski sa 13 milyon i ase?

Non i pa ase.
Non i pa ase.

Parske dapre figure, dapre kalkilasyon ki Departman Lenfrastriktir in fer, o debi sa proze, akoz ti sipoze zis semen tousel, ti pou kout 20 milyon.

Dapre bill of quantities e dapre kontra ki kontrakter in ganny donnen.

Me la letan nou pe remet, zot in refer kalkilasyon avek planifikasyon, diferan, tou servis, sa proze pou aktyelman quote plis ki R100milyon.

E alor i definitivman pa pou ase.

Definitivman pa pou ase.

E alor definitivman nou pou bezwen war alokasyon dan Bidze 2023.

Mersi.
Mersi.

MR DEPUTY SPEAKER Mersi Minister.

CEO IEA ROY COLLIE Onorab mersi pou ou premye kestyon.

Ou konnen, i annan diferan fason ki ou kapab reponn sa kestyon.

Me lenfrastriktir lo Praslin i annan dimoun, menm si ti napa lenfrastriktir, dizon ti annan en semen ki pase ki napa koltar, selman ou annan semen ki ariv kot ou.

Akoz ou annan en later la o bor ou, en dimoun in devlope, in ariv anler, mwan mon annan enn o bor ou la, ou pa’n devlope, ou’n dir ou napa lenfrastriktir.
Selman sa dimoun o bor ou in fer pase son kab elektrik, in fer pase son delo.

E sa semen i accessible to son, e li i dir i pa pe kapab devlope akoz nou napa lenfrastriktir.

So ou larepons i wi ek non.

Me selman sa kote zot bann dimoun ki’n - Praslin kot bann dimoun ki’n pli pa’n devlope, i annan lenfrastriktir semen, bann dirt road ki nou apel sa, elektrik tanporer ki pas overhead in arive kot zot, e delo in arive kot zot.
So once ki ou’n siny ou agreement pou ou vin lo sa later, i donn ou serten letan pou ou kapab devlope.

Now, si ou pa’n kapab make it within sa dele letan, ou kapab demann en extension.

Me si ou’n asize pou tou sa letan, 10an ou pa’n vin devan pou dir, be mon pa’n kapab, pou tel rezon.

Ou demann lotorite en extension of time ki sa i kapab ganny konsidere.

Bann dimoun ki pa’n fer li ditou, nou, nou bezwen fer nou travay e anmenn devan pou nou cancel sa bann risk.

Mersi Mr Chair.
Mersi Mr Chair.

MR DEPUTY SPEAKER Mersi CEO.

Ou annan klarifikasyon Onorab?

HON CHURCHILL GILL CEO mersi pou ou larepons, mon toutafe dakor ek ou.

I annan bann dimoun ki sa bann keksoz in pas o bor zot, zot ti kapab.

Me selman sa kontrakter ki’n ganny kontra, lo la i annan semen.

Savedir i montre poudir i annan ki pa’n ganny, ki ti napa.

So mon ekspekte ki dan negosyasyon ek sa bann dimoun, sa osi i pran kont.

Mersi.

MR DEPUTY SPEAKER Mersi Onorab.


Mon krwar i pa ti en kestyon, i ti pe zis en komanter an pasan ki Onorab Gill ti pe fer.

Mon ava pas laparol avek Onorab Philip Monthy.

HON PHILIP MONTHY Mersi Mr Chair.

Bonn apre midi Minis, bonn apre midi Mr Collie.

Premye kestyon, Mr Collie ou’n dir zot pe bouz dan building Leve Debourye.

So rent i sipoze pa en problenm.

Setadir napa, i pa sipoze annan larzan pou rent.

Me ler mon get dan Bidze mon war en logmantasyon pou rent.
Zis ou a kapab eksplik nou sa.

Apre en pti update lo sa proze One District, One Project pou distrik Cascade.

Anvi ki later ki mon ti’n ganny dir pe rezerve pou sa proze pou Cascade mon war devlopman lo la.

E en pti update osi lo sa proze konblaz ki form parti sa proze One District, One Project.

E apre lo nivo safety lo zone endistriyel, ki improvement ki’n annan pandan sa dernyen lannen?
E ki improvement i pou annan avek sa Bidze lannen prosenn, pou fer sir ki zone endistriyel i vin en landrwa en pe pli safe ?

Mersi.

MR DEPUTY SPEAKER Mersi Onorab.

Panel.

MINISTER DEVIKA VIDOT Mersi Mr Chair.

Mersi Onorab pou ou bann kestyon.

Mon pou komans dabor lo safety.

Annefe lannen pase, ti napa okenn Bidze pou nou kapab fer okenn keksoz an se ki konsern safety.
Ki nou’n kapab fer selman, se nou’n fer, komans kominikasyon, negosyasyon avek serten eksper lo kote health and safety, pou nou regarde pou re access sityasyon lo zone endistriyel.

Pou regarde ki mannyer e pou zot donn rekomandasyon lo ki mannyer nou pou kapab fer sa zone en pe pli safe.

E avek DRDM osi, sa i en keksoz ki pe ganny fer an partenarya avek zot.

Me la pou, ek sa Bidze 2022, nou aktyelman annan en pe alokasyon larzan pou nou kapab pouse pou sa bann travay komanse.
An se ki konsern rent, mon ava pas laparol avek CEO Collie, i ava donn ou larepons lo rent avek sa One District, One Project ki tonm dan distrik Cascade.

Mersi.

MR DEPUTY SPEAKER Mersi Minister.

Yes.

CEO IEA ROY COLLIE Mersi Onorab.

Wi i vre ki nou’n move Leve Debourye, lannen prosenn nou pa pou bezwen larzan rent.

Nou bezwen realize lannen pase, nou alokasyon rent ti ganny koupe par lanmwatye.

E sa ti bann, sa 2 sant antrepriz ki nou annan ki pou Pension Fund.
Enn i Maison Simone Anse Boileau e enn i apel New PIE ki Providence.

E sa ti ganny koupe par lanmwatye.

E at the same time akoz COVID nou ti ganny en concession avek Pension Fund, 25poursan discount.

E sa lannen tousala, lannen prosen tousala pou ganny koupe.

E alor i montre ki rent i monte zis pou sa 2 sant antrepriz.

As regards to SODOP i, Providence nou annan en landrwa designated pou Cascade.

In fact mon krwar i annan apepre 2 landrwa Providence ki designate pou Cascade SODOP.
E enn parmi i osi sa Marine Auto Park ki nou pou fer.

I kapab benefisye bann zabitan Cascade.

E lo reklanmasyon osi ki pou annan, definitivman i pou benefisye bann zabitan Cascade.

E nou kapab ankor trouv bann later pou nou fer PPP avek SODOP, kot nou kapab ganny plis bann sant antrepriz pou distrik.

Mersi Mr Deputy.

MR DEPUTY SPEAKER Mersi CEO.

Nou ava pas lo lot kestyon.

Nou ava apel Onorab Michel Roucou.

HON MICHEL ROUCOU Bonn apre midi, mersi Mr Chair.


Bonn apre midi Minis, Mr Collie, PS e bonn apre midi tou dimoun ki a lekout.

CEO, annefe Providence i en landrwa kot i annan en gro problenm parking.

Mon war poudir i annan 600 mil pou public parking, si ou kapab tous en pti pe lo la.

E kote sa parking i pou été?

Apre Minis boner i ti dir se ki dan vizit ki zot in fer, zot in war en site ki zot ti pe idantifye pou zot kapab ed bann pti biznesmenn dan distrik, parey bann dimoun ki annan garaz.
E si sa bann dimoun i pare pou meet Gouvernman half way pou kapab devlop sa landrwa.

Si Minis i kapab dir nou, eski sa bann dimoun ki i pe mazin lo la, sa bann kandida, eski i pou lyez avek Lotorite Distrik zis parey dan mon distrik i annan 2 zenn, Francis Barra avek Ricky Beaufond Lane.

Ki zot osi zot annan en garaz ki dan landrwa rezidansyel.

Mersi.

MR DEPUTY SPEAKER Mersi Onorab.

Panel.

MINISTER DEVIKA VIDOT Mersi Deputy Chair.


Mon pou pran dezyenm kestyon e CEO i ava donn ou leklersisman lo parking space dan Providence Industrial Estate.

Mr Bon, wi swivan sa site vizit, nou ti al vizit sa lespas pou sa Marine Industrial Park ki parey mon ti pe eksplik ou, sa i non , sa i non sa proze.

Me dan sa proze i annan lespas, i pou annan fasilite pou mechanic, ensidswit, pou bann workshop basically.
E byensir pou sa, akoz lespas i pou ganny dezinyen pou bann dimoun zisteman, ki pe fer bann aktivite dan bann landrwa rezidansyel ki e koz en danze, pe koz en nwizans, ki e koz serten risk lasante piblik dan zot zalantour.

E alor pou sa, nou pou bezwen lyez vreman etrwatman avek Departman Lanvironnman.

Akoz Departman Lanvironnman e Public Health osi i menm parey.

Zot fer serten rapor lo sa bann endividi.

So zot pou annan tou sa bann, tou non sa bann endividi.

Mersi.

MR DEPUTY SPEAKER Mersi Minister.


I annan lot Manm lo panel ki pou pran lot bout.

CEO.

CEO IEA ROY COLLIE Yah.

In regards to parking Onorab, wi, nou’n en Bidze, nou’n ganny en Bidze 600 mil pou fer parking.

Petet si ou’n obzerve, nou’n komans kot round about, tal en pe later lo kote gos ler ou pe desann anvil.

Sa nou’n fer pou parking tanporer pou bann dimoun ki annan pick-up ki park anndan.
Akoz ler nou pou komans nou proze parking, ler ou antre lo kote gos ziskan kot OJ, nou pou bezwen tir bann dimoun ki park la.

So nou’n mazin devan avan nou komans proze, nou’n fer en parking lot kote semen kote gos.

Konmkwa ler nou a ganny nou Bidze pou nou komans sa parking kot OJ, ki en bon lespas pou nou fer parking.

Bann dimoun a feel ki zot annan en lot opsyon park, nou pa zis tir zot nou pa donn zot en lot opsyon.

E osi anndan kot FSA Warehouse nou annan kantite lespas.

Nou pou fer ankor parking.


Toultour Providence nou pou bezwen fer plis parking.

Kot nou’n koup pyedibwa la lo bann buffer, kantite parking i demande.

E at the same time, ou ti a kapab lans en lapel avek bann biznesmenn osi.

Si zis devan ou laport, devan ou entrance ou biznes i annan en pti, petet en pti montaz lo kote paving, annou donn en pti koudmen, petet aranze, fer en parking ki ava ansanm avek nou IEA ki nou pe met zefor pou aranz parking, nou ti a kapab travay ansanm pou fer plis parking ankor.
Ki a benefisye sa bann biznes.

Mersi Mr Deputy.

MR DEPUTY SPEAKER Mersi CEO.

Mon ava apel aprezan Onorab Audrey Vidot.

HON AUDREY VIDOT Mersi Mr Chair.

Mr Chair mon ti oule demann CEO pou reponn en bout parti kestyon Onorab Aglae ki i pa’n reponn pli boner.

Letan in demann ou konbyen lakonpannyen oubyen endividi, pa non, zot konbyen - kantite sif ki zot pa’n pey sa, zot pa ankor fini pey sa aryeraz?

Konbyen lakonpannyen?

Akoz ou’n dir ou pa pou nonm non, me nou, nou anvi konnen konbyen ki drwa.
Si i annan 15, i annan 20 zot.

Donn nou sa sif.

Apre mon ti oule konnen, dan ou, lo paz 567, dan ou current challenges, ou’n dir ki i annan sa software ki zot ti pe ganny - zot pa ti ankor enstal li, sa i en challenge ki zot ti annan.

E mon vwar dan zot strategic priorities pou 2022, zot in met sa koman zot premye strength ki zot anvi fer.

Avek sa Bidze, konbyen petet zot pe estimen pou kout zot pou zot kapab depanse pou set-up sa?
E dezyenmman, kantite letan ankor pou pran, petet pou zot kapab finaliz sa lenformasyon pou fer antre dan sa sistenm software ki zot pe dir, pou zot annan en proper management.

Akoz i relye avek demann ki mon ti pe fer pli boner avek Minis lo database, pou fasilit en pti pe letan zot pe fer alokasyon bann lespas ki i annan pou bann lezot biznes, ki en pe letan pe espere pou ganny en landrwa.

Mersi.

MR DEPUTY SPEAKER Mersi Onorab.

Panel.

CEO.

CEO IEA ROY COLLIE Mersi Onorab.


To be honest with you, pou nou kapab ganny sa figure 25milyon kot mon’n dir bann mikro antrepriz 9milyon avek larestan lease, in vreman en struggle pou nou kapab ganny sa figure ozordi.

Akoz nou annan zis 2 mwan depi ler nou’n ganny accountant.

E mon pa pou kapab donn ou sa figure, baze lo lakonpannyen ek bann dimoun endividi.

Sa i en lot travay ki nou pou bezwen al travay lo la.

Petet mon a kapab submit avek Lasanble Mr Chair, ler nou konplet sa travay.
Akoz fransman menm sa figure 25milyon parey Minis in dir, i 80 percent accurate.

Akoz nou ankor annan travay ki ek rekonsilyasyon pou nou fer, ok. Mersi.

Regarding software avek bokou presyon ki mon’n met li Minis pou nou ganny nou software.

Minis in travay ekstrememan dir, e mon annan plezir pou dir ki nou’n fini ganny nou software.

Apepre 2 semenn pase.

Apre ki nou’n swiv tou prosedir POU, mon’n ganny en let sorti kot POU semenn pase, ki dir mwan mon kapab ganny mon software.
E finansman osi nou’n, Minis in fer en fason ki nou’n kapab fer software.

e nou’n kapab ganny nou virement detrwa Lenplimantasyon pou al vreman vit.

Akoz parey mon’n dir taler, nou’n reconstruct nou master list from scratch.

E sanmenm sa master list ki nou’n fer dan excel, ki nou’n ganny konfirmasyon avek sa lakonpannyen ki pou donn nou sa software ki baze lokalman ki zot pou kapab zis pran sa excel, extended excel format ki nou’n fer antre sa bann master list e transfer dan sa software.
E desito nou kapab komans servi sa software, enplimant e fer bann lenplimantasyon.

Mersi Mr Deputy.

MR DEPUTY SPEAKER Mersi CEO.

Ou annan klarifikasyon Onorab?

HON AUDREY VIDOT Mon ti oule zis ganny en pti leklersisman.

Petet, vi ki in tonm sa sif pou bann aryeraz, petet mon pe mazinen dan ki mannyer zot in fer sa kalkilasyon.

Si zot pa’n, zot pa konnen kantite Lakonpannyen ki dwa.

Sa ki mon pa pe ganny en konpran.

Thank you.

MR DEPUTY SPEAKER Mersi.

Panel.


CEA IEA ROY COLLIE Kantite lakonpannyen ki dwa ?

Nou kapab dir ou, selman mon napa figure avek mwan.

Akoz i annan 544 endividi, biznes, tenants.

So mon pou bezwen al fer en filter out konbyen ki lakonpannyen, konbyen ki sole trader, konbyen ki partnership pou mwan kapab donn ou.

Nou pou kapab fer li, me selman mon napa la avek mwan.

Desito ki nou pare avek sa mon ava fer ou gannyen.

Mersi Mr Deputy.

MR DEPUTY SPEAKER Sa size i enteres bann Manm Lasanble.
E CEO in dir i kapab fer Lasanble ganny en rapor ler zot in fini.

Silvouple kelken swiv sa dosye.

Mon ava pas laparol avek Onorab Mondon.

HON TERENCE MONDON Mersi Mr Chair.

Premyerman mon oule dir, eksprim mon apresyasyon ki avek IEA nou’n kapab fer en travay pou fer proposal pou Anse Marie-Louise, anba SODOP.

E mon kontan lavites lafason ki fason fer ki nou kapab met en proposal pou devlopman Anse Marie-Louise.
Kot nou kapab anmenn plis aktivite ekonomik, e sirtou pli gran partisipasyon pou dimoun dan lakominote.

Mon kestyon i lo sa Marine Industrial Park ki i annan en provizyon R12, 456, 000 ki form par en loan R31, 141, 000.

Mon anvi konnen ki kondisyon sa Loan.

E dezyenmman, ki kantite dimoun, kantite lentere i annan, dan pou partisip dan sa devlopman ki pe ganny propoze ?

Mersi Mr Chair.

MR DEPUTY SPEAKER Mersi Onorab.

Panel.

MINISTER DEVIKA VIDOT Mersi Mr Vice Chair.

Mersi Onorab pou ou kestyon.


Finansman pou sa Marine Industrial Park, parey ou’n vwar, i sipoze atraver en loan, most probably i pou atraver Gouvernman Marine.

Me sa i bann detay ki Minister Finans i ankor pe atann pou zot finaliz serten keksoz.

Me ki nou’n fer, e atraver vizit Prezidan, desizyon in ganny pran ki annou vwar ki mannyer nou kapab bouz touzour avek sa proze, dan plas asize espere.

So sa i fason ki nou pou bouz avek.

Nou pou rod fason ki mannyer nou pou kapab vwar.


Ki mannyer bann dimoun ki’n pare pou zot antre, nou pou kapab zwenn ansanm.

Kantmenm ki kantite ki Gouvernman pou kontribye, ki kantite ki sa bann dimoun pou kontribye.

E ki kantite ki pou form parti finansman osi.

An se ki konsern lentere pou sa bann lespas.

Bon, lentere i en keksoz, me nesesite i en lot.

Parske sa bann dimoun ki e koz en danze dan bann landrwa rezidansyel, i en nesesite pou zot bouze as oppose to si zot anvi ouswa non.
So Lasante Piblik, Departman Lanvironnman pe met en kantite presyon lo zot pou zot bouze.

So vreman zot pou napa en swa.

So sa bann dimoun ki, sa ki’n pare.

I pou kapab vin devan, e nou pou kapab bouz vitman avek sa proze.

Mersi.

MR DEPUTY SPEAKER Mersi Minister.

Nou ava pas lo lot kestyon.

E mon ava kriy Onorab Romain.

HON GEORGE ROMAIN Mersi Mr Chair.

Bonn apre midi Mr Chair.

Bonn apre midi Minis ek ou panel.

Minis, CEO, mon premye kestyon i trouve anba zot current challenges.
Kot i fer resorti.

Kot i dir ‘difficulties to remedy the legal situation with contract, with Vijay Construction Ltd for the Zone 20 Bulk Infrastructure Project.

‘ Mon ti a kontan si Minis oubyen CEO ti a donn nou en pti pe plis lenformasyon lo sa.

Apre mon dezyenm kestyon i lo kote Ile Soleil.

Mon pa tro tann koz lo Ile Soleil.

Mon pe sey regarde si i ankor annan later pou donnen lo Ile Soleil?

Mersi bokou Mr Chair.

MR DEPUTY SPEAKER Mersi Onorab.

Panel.


MINISTER DEVIKA VIDOT Bon, mersi Mr Chair, mersi Onorab pou ou kestyon.

Mon pe sey rod sa detay egzakteman.

Me selman mon ava dir ou an gro difikilte ki nou’n gannyen avek sa proze Vijay.

So lannen pase, letan Vijay parey zot tou zot konnen, ti ganny sa problenm e i ti al, i ti ganny deklare bankrupt e la i ti ganny dissolved.

E an menm tan IEA ti annan sa kontra avek Vijay.

E ti’n fini komans fer serten travay lo Zone 19, Zone 20.
Malerezman i pa ti ankor konplet travay.

E letan sa ti arive, tim proze ti pran kontak avek Procurement Oversight Unit, pou regarde ki mannyer nou kapab terminate sa kontra - pou enn sa kontra, pou nou regarde ki mannyer nou pou bouz devan.

E kan nou ti al kot zot, zot ti fer resorti ki nou bezwen fer serten keksoz dabor.

Alors ti annan en advance payment anviron 4milyon ki ti’n deza ganny peye avek Vijay ki zot pa ti ankor fer, ki louvraz ti’n ganny, ki pa ti ankor ganny fer.
E alors zot ti enform nou poudir nou bezwen demontre ki mannyer sa larzan pou ganny rekouver.

Zot ti demande ki en levanter bann materyo ki’n fini ganny aste, ki on site i pa ankor ganny servi i ganny fer.

E zot ti osi demande ki nou reevalye lakantite travay ki reste pou ganny fer.

So ti annan serten travay lo kote tim proze ansanm avek Departman Lenfrastriktir ki ti bezwen ganny fer.

E apre ki tousala ti ganny fer, e byensir ti annan en kantite negosyasyon, back and forth, back and forth.
E nou kapab raporte e menm nou menm nou IEA nou’n sey re apros Vijay, son lot lakonpannyen, meton nou apel li Vijay 2.

Nou’n sey regarde ki mannyer nou pou kapab apros zot pou fer zot pou fer zot fini fer en pe travay pou nou.

Byensir i annan sirkonstans legal ki ou bezwen mazinen.

So nou pa’n kapab, nou pa’n kapab angaze.

E alor, la nou fek kapab ganny en let avek from Procurement Oversight Unit, ki’n donn nou permisyon pou ki nou terminate sa kontra.
So apre bokou diskisyon, bokou negosyasyon, li ki kas latet, finalman ou’n kapab terminate sa kontra.

So la ki nou bezwen fer, e dan pe espere, nou’n fer sir poudir konsiltan lo sa proze, li osi i pe travay.

E alor antretan in re travay lo reevalyasyon bann, sa bann louvraz ki bezwen ganny fer.

Re travay lo dokiman.

Pou ki la en lot tender i kapab ganny pibliye pou bann louvraz ki pa ankor ganny terminen.

Mersi.

Regarding Ile Soleil, Onorab malerezman napa later ankor pou vann.
Petet i annan ki’n ganny vann 2 fwa osi, nou bezwen al regarde.

Mersi.

MR DEPUTY SPEAKER Mersi Wallace Cosgrow.

Minister.

HON WALLACE COSGROW Onorab Mersi Mr Chair.

Mr Chair mon pou sey get Bidze en pti pe holistically anliny avek sa kestyon ki mon ti demande bomaten, nou’n demann Minis bomaten.
Now CEO in dir nou i annan apepre 700 ekek dimoun ki lo lalis waiting list pou en bout later, e eski, CEO eski ou kapab dir nou par egzanp an se moman la dan levanter, ki kantite later ki available pou kapab allocate avek sa lalis 700 ekek dimoun?

E si zot in fer idantifikasyon lezot later, industrial land mon pe koze.

Pou kapab, konmsi realistically allocate avek sa 700 ekek dimoun ki lo lalis.

E ki zot plan premye fwa?


Akoz ler mon pe get Bidze mon war en pti pe larzan dan non- financial asset pou Industrial Park pou Zone 20 avek Eve Island.

Be mon pa war lezot larzan, par egzanp pou petet pou reclamation.

Akoz mon konnen ti annan en plan reclamation ki vir avek Cascade.

I annan, ti annan enn de plan reclamation dan East Coast.

So ki zot plan pou realistically redwir degre sa lalis 700 ekek dimoun, e pou donn lespwar dimoun ki pe esper en bout later.

So ki zot plan going forward lada?.


Apre mon dezyenm kestyon.

Minis bomaten ou’n dir nou konsernan sa Marine Industrial Park ki ou’n dir nou poudir zot pe rod alternative son funding.

Be la dan Bidze mon war en funding.

Konmsi i pa pe aziste.

Mon war en funding, zot dir i en loan.

Me si i en loan i pa ankor antre, ki mannyer i aparet dan liv Bidze?

Or si en Grant, en Grant normalman si in sa, nou dakor.

En Grant i aparet.
En Grant i aparet.

Me si i en loan, nou pa ankor negosye en loan, nou pa konnen si Bahrain pou donnen.

Ki mannyer i aparet la?

So si i aparet la savedir ou garanti poudir sa loan pe vini, en funding pou sa park in fini pare.

So eksplik nou en pti pe dan sa laliny silvouple.

Mersi.

MR DEPUTY SPEAKER Mersi Onorab.

Panel.

MINISTER DEVIKA VIDOT Mersi Mr Vice-Chair.

Mersi Onorab pou ou bann kestyon.

Mr Vice-Chair, si ou permet mon.


Reprezantan Minister Finans ava eksplik ou an se ki konsern ou dezyenm kestyon lo ki mannyer alokasyon in ganny fer, ensidswit ki mannyer i pe aparet dan kont, me selman i pa ankor ganny negosye.

E CEO Collie i ava donn ou en pe detay lo ki kalite, ki kantite later ki nou annan, ki available pou meet sa demann waiting list.

An plis ki sa nou bann proze pou reklanmasyon ki nou annan.

Mersi.

MR DEPUTY SPEAKER Mersi Minister.

CEO ou ava reponn premye.


Apre kapab reprezantan Minister Finans.

CEO IEA ROY COLLIE Mersi Deputy.

I vre, 700 ekek dimoun lo waiting list, ladan 600 ekek mon ti dir taler ki pe esper later e 100 ekek pe rod workshop.

Nou annan en tim ki ansanm avek land use plan, nou rod tou fason pou rode ote nou kapab ganny later.

E pou lannen prosenn, nou annan nou en clear reklanmasyon ki ou’n mansyonnen, apepre 142 bout later ki nou kapab met availability pou bann dimoun tender.
E sa i enkli Ile Eve, i enkli Providence, i enkli Perseverance.

E reklanmasyon nou fek ganny approval from Planning Authority, kot nou’n fer design Zone 18.

Kot nou annan apepre en trantenn bout later ki kapab ganny fer available, through reclamation.

Me petet parey ou konnen, Gouvernman pou napa larzan pou fer sa.

E sa nou pou bezwen antre avek dan en PPP avek bann dimoun prive ki kapab met sa finansman.

E petet tonm lo en lakor avek poursantaz ki zot gannyen, e ki Gouvernman i gannyen.
Sa petet i pou en nivo negosyasyon en pti pe pli o. Epi osi kot Zone 20 extension, nou’n idantifye bann landrwa kot nou kapab fer konblaz ankor.

E laba osi i annan apepre en 12 a 15 bout later ki nou kapab fer available lannen prosenn si nou ganny en partne,r ki kapab ed nou pou fer sa konblaz.

E osi all along Cascade mon konnen petet i annan bann dimoun prive ki pou enterese pou fer bann konblaz lannen prosenn.

So nou annan ase, well napa se lannen prosenn.


Me nou ankor pe fer en louvraz kontinyel lo rode kote nou kapab ganny later.

Mersi Mr Deputy.

MR DEPUTY SPEAKER Mersi CEO.

Ms Tamatave.

DEPUTY COMPTROLLER GENERAL ASTRIDE TAMATAVE Mersi Mr Chair.

Bonn apre midi tou dimoun e bonn apre midi Onorab.

In regards pou sa proze Marine Industrial Park, Onorab, i en proze anba en loan ki Gouvernman in soumet avek Saudi Fund.

I menm soumisyon ki Gouvernman ti soumet pou rekonstriksyon La Digue.
Bann proze anba MLUH ki ti vini, ki ti anba Saudi Fund.

E osi Ile Du Port redevelopment.

Pou le moman nou ankor pe esper larepons from Gouvernman Saudi, osi sa soumisyon in ganny aksepte.

Me selman mon’n note ou konsern, me selman sa i en parti ki Gouvernman in fer.

Once ki nou soumet en soumisyon avek bann partner e ki son likelyhood pou sa loan ganny aprouve i o. Nou fer sa provizyon dan Bidze pou ki nou fer sir nou capture li dan lespas fiskal ki i annan.
Me selman by mid-year lannen prosenn nou pou’n ganny en larepons avek Gouvernman Saudi si zot pou kapab finans sa bann proze anba sa loan.

E si non la Gouvernman i ava pran desizyon.

Nou osi nou pou rod sours alternativ.

Oubyen si Gouvernman pou finans li anba Gouvernman.

Parey ou konnen i en loan, i pou napa, en Grant ki azoute tire, son net effect i 0, me en loan i zis en depans.

Mersi.

MR DEPUTY SPEAKER Ou annan klarifikasyon Onorab.

HON WALLACE COSGROW Yah.

Mersi Mr Chair.


Zis as of interest dan bann larepons ki’n vini, premye o larepons CEO, sa bout ki ou pe dir Zone 18 extension la.

Eski pa pou clash avek PV, lagoon PV ouswa zot ki pou ganny permisyon pou extend pli deor?

Apre dezyenm Ms Tamatave, sa loan si ou kapab dir nou kan ti ganny negosye silvouple?

Mersi.

MR DEPUTY SPEAKER Mersi Onorab.

Lekel ki pou reponn avan?

CEO go ahead.


CEO IEA ROY COLLIE Non i pa pe ganny afekte ditou, bann surveyor in fer en louvraz ekstrememan byen.

Ki zot in submit plan ek nou in ganny aprouve, i pa clash ditou.

Mersi Mr Deputy.

MR DEPUTY SPEAKER Mersi CEO.

Ms Tamatave.

DEPUTY COMPTROLLER GENERAL ASTRIDE TAMATAVE Mersi Mr Chair.

Mr Chair mon pou napa zour ek dat egzakt.


Me selman petet Onorab i ava rapel, sa lannen ti annan en delegasyon from Saudi Fund ki ti vin dan pei, pou fer en revi lo bann proze PUC osi ki Saudi Fund pe finanse.

E dan sa vizit ki Gouvernman Saudi ti vini, i ti sa letan ki Gouvernman ti prezant sa bann proze devan Saudi.

Mersi.

MR DEPUTY SPEAKER Mersi Ms Tamatave.

Mon ava donn laparol.

Order.

Onorab Desheila Bastienne.

HON DESHEILA BASTIENNE Mersi Chair.

Bonn Chair.


midi Bonn apre midi Minis ek ou lekip.

Bonn apre midi tou koleg Onorab.

apre Mr Mr CEO, vi ki ou’n mansyonn en gran lalis dimoun ki ankor pe esper en pti bout later dan Zone Endistriyel.

Eski ou pe mazin regard sa bann morso later dan Perseverance sirtou, ki zis i la e i a pe plito ganny servi koman en dump yard, ou war zis bann gro, gro feray, vye konminyon rouye lo la.

E mon mazinen ki sa bann dimoun zot dele letan pou devlop sa later in fini ekspire.
E mon pe mazinen ki si ou pe mazin get ladan, vi ki dimoun pe rod landrwa pou devlope.

Apre mon dezyenm, lo kote public private partnership, i annan biznesmenn ki’n pare, ki oule vin devan pou anmenn en proze rantab pou distrik e menm pou piblik an zeneral.

Me zot pe rode, be ki meyer fason ki ou, pou ankouraz zot?

Eski zot pou bezwen esper tender, sa bann morso later ki zot, i tonm dan public private partnership.

Oubyen zot kapab ekrir, vin avek, soumet zot proze.
Ekrir en let aplikasyon pou zot ganny sa bann morso later?

Mersi.

MR DEPUTY SPEAKER Mersi Onorab Bastienne.

Panel.

CEO IEA ROY COLLIE Mersi Deputy.

Perseverance sa bann later, e spesyalman kot sa bann feray i ete, sa bann feray in ganny dump illegally en bon pe letan.

Nou pe lager fortman avek sa endividi pou li tir sa bann feray.

E in menm met en bon pe dezord.

Akoz tou bann beacons ti’n fini an plas, survey ti’n fini ganny fer.

E atraver son bann illegal dumping, tou sa bann beacon in sorti.
E la nou IEA nou bezwen re rod finansman pou nou refer survey, pou nou remet beacons, taso.

Be nou pe finalize la, survey i an plas pe fer sa travay.

E hopefully koman nou fini nou kapab lans sa bann later lo tender, i pa ankor ganny allocate ek personn.

E ki bann tenant i kapab partisip dan tender.

As regards to PPP, wi sa bann dimoun i kapab komans travay lo zot proposal ki zot annan.

E nou pe finaliz sa PPP concept avek Minister Finans ki nou’n ariv en staz preski pe al terminen.
So boner petet lannen prosenn, si tou i al byen, nou a kapab komans lans bann Expression of interest pou bann dimoun ki enterese pou partisip dan sa bann PPP.

E zot a anmenn zot proposal kot, atraver Minister.

E de la nou ava demare, nou ava regarde ki mannyer nou pou proceed avek sa bann proze.

Mersi Mr Deputy.

MR DEPUTY SPEAKER Mersi CEO.

Mon vwar Onorab Bastienne i annan klarifikasyon.

HON DESHEILA BASTIENNE Mersi Mr Chair.


CEO ou kapab donn nou en sif, apepre kantite sa bann dimoun ki pe, ki zot e dil avek ki napa en dokiman ofisyel ki’n zis vini vin dump zot bann keksoz la?

Ou annan ki kantite zot sa bann dimoun ki’n fer, ki pe fer sa.

Mersi.

MR DEPUTY SPEAKER Mersi Onorab.

CEO.

CEO IEA ROY COLLIE Mon napa en sif ofisyel.

Selman i annan en kantite dimoun ki fer sa bann aktivite dumping ilegal.

Sa pli gro dumping ilegal i Perseverance malerezman.
In occupied apepre en 7 a 9 bout later illegally.

E partou dan Providence i annan bann dimoun kot ou pou vwar en pti trou vid, kot zot vwar en pti zerb in pouse, zot vini zot dump en keksoz, en loto pouri, en bato, en whatever.

So nou pe travay vreman dir pou nou kapab met sa anba kontrol.

E mon preski garanti ou ki by lannen prosenn nou pou kapab pran kontrol sa bann zafer.

Mersi Mr Deputy.

MR DEPUTY SPEAKER Mersi CEO.

Mon ava apel Onorab Norbert Loizeau.


HON NORBERT LOIZEAU Mersi Mr Speaker, Mr Deputy.

Bonzour Minis, Mr Collie delegasyon.

Mr Speaker mon kestyon i lo, i relye avek kestyon Onorab Romain.

Nou’n koz lo Zone 19.

Kontrer CEO mersi pou envit nou Komite COGA pou fer en vizit Ile Eve ek ki nou’n kapab konpran en pe problenm ki zot pe gannyen.

E mon kestyon i koumsa.

Vi ki i annan sa problenm, i annan sa problenm lenfrastriktir lo sa zone.
Ti annan en konversasyon konmkwa ki pou annan en tender ki pou ganny fer pou sa bann later pou dimoun kapab bid pou sa bann later.

Ki mon krwar son threshold ti apepre 600mil mon krwar.

Ou bezwen par lao.

Konbyen dimoun ki’n bid, ki’n tender pou sa bann bout?

Konbyen zot ekspekte anmase avek sa tender si zot in arive fer li.

Se tou mon kestyon, mersi.

MR DEPUTY SPEAKER Mersi Onorab.

Panel.

CEO IEA ROY COLLIE Wi ou ti pe koz Zone 20 extension.

Yah.

Wi nou’n fini lans sa expression of interest.


Nou ti pe sonde pou gete kantite dimoun ki kapab fer en lavans, donn nou en davans pou nou kapab fer enfrastriktir.

Akoz laba parey ou konnen, napa nanryen.

Napa semen, napa okenn fasilite.

E nou expression of interest ti al ekstrememan byen.

Nou ti ganny 23 aplikan ki ti vin devan e pare pou zot pey en lavans.

Now si nou anmas tou sa larzan ki parey ou’n dir, i varye from 400mil, 600mil davans lo 15an, zot lease, nou kapab anmas nou apepre en R17milyon.
E avek sa nou kapab komans fer sa proze ki dernyen sif ki i ti montre ki sa proze i kapab kout apepre en R30 a R33 milyon.

So si nou ganny sa lavans, nou at least i ava pou lannen prosenn, demar sa proze, fer bann lenfrastriktir ki priyorite.

E sa i ava ed nou pou kapab petet allocate sa bann later avek sa bann dimoun ki’n kalifye pli vit posib.

Mersi Mr Deputy.

MR DEPUTY SPEAKER Mersi CEO.

Nou ava pas lo lot kestyon aprezan.

E nou ava kriy Onorab Pillay.

HON SEBASTIEN PILLAY Mersi Mr Chairman.


Bonn apre midi CEO IEA e tou dimoun ki a lekout.

Mr Chairman mon ti a kontan ganny en klarifikasyon avek IEA regarding bann proze lenfrastriktir ki sipoze ganny mete lo bann zone ki’n ganny mansyonnen.

Parey nou’n ganny dir, i sipoze annan en provizyon loan ki pou ganny fer pou serten sa bann proze.

E mon krwar la nou pe koz sa Marine Industrial Park si mon pa tronpe.

Ok. E CEO in koz lo en plan B si sa Loan pa materyalize.
Pou benefis Lasanble nou a rapel ki dan, pandan Sizyenm Lasanble, ler Prezidan Faure ti vizit L’Arabie Saudi.

Ti menm annan en PNQ par Prezidan Wavel Ramkalawan sa letan ki ti asiz dan mon plas.

E ti menm annan serten komanter en pe move ki ti ganny fer lo bann dimoun dan sa delegasyon.

Akfer Sesel ti al vizit Saudi Arabia?

La nou vwar poudir nou pe al ver Saudi Fund.

So i enteresan kantite keksoz ki’n ganny dir e kantite keksoz pe arive.

Me sa ki mwan mon konsernen avek.


E la kot mon bezwen klarifikasyon.

Nou’n menm ganny dir, e mon osi mon’n tann zot byen, ki i pou annan en larzan ki pou ganny rode, si sa loan pa materyalize.

So premye kestyon mon ti a kontan demann zot, se eski sa proze i en priyorite pou IEA?

E si sa proze i en priyorite e sa loan pa materyalize, kote egzakteman ki IEA pou kapab ganny larzan pou li kapab fer sa proze?

Sa i mon premye klarifikasyon.


Dezyenmman, konbyen dimoun, oubyen biznesmenn ki pou benefisye avek sa proze?

E alors akoz ki Gouvernman aktyel pe met tou son, all eggs in one basket e rely pirman lo sa loan pou komans sa proze, e non pa petet komans serten travay lenfrastriktir konmela, si depandan lo sa dezyenm larepons ki ou donn mon.
Olye espere, e si sa loan pa, materyalize nou pou dan menm sityasyon parey lannen pase kot nou pou ganny dir nou’n fer savings, me selman savings i lo larzan ki nou ti napa in the first place.

E mon dernyen pwen ki mon ti a kontan ganny en klarifikasyon lo la; mon’n vwar ki ou Bidze ki ou’n gannyen, i pa enkorpor ou receipts ladan.

Ou Bidze ki la devan nou sa 55milyon, i pa enkorpor receipts ki IEA pe gannyen.
E ler ou ti vini lo komansman lannen, ou ti dir ek nou plan travay ki ti sipoze ganny fer, se ki IEA going forward.

E mon apresye sa kestyon ki Onorab Arissol in demande lo komansman lo receipts ki zot in fer.

Serten son bann reset pou ganny servi dan bann proze ki IEA i annan.

So sa ti en statement ki ti ganny fer.

Akoz enn bann konsern ki ti annan, sete Gouvernman ki pe met tou larzan ki IEA pe zer sa.

So eski sa i en keksoz ki pou materyalize, vizavi lakantite larzan ki i annan dan Bidze ozordi?
Akoz i annan en Bidze 55 milyon, ler nou retir konponan loan ek don, i pa vreman reste gran keksoz above sa Bidze from lannen pase.

So eski ou kapab klarifye sa bann pwen pou mwan?

Mersi CEO.

MR DEPUTY SPEAKER Mersi Onorab.

I annan 3 pwen la.

Panel.

CEO IEA ROY COLLIE Mersi Onorab.

Sa proze Marine Industrial Park, definitivman i pou benefisye en kantite biznesmenn ki dan sa biznes bato avek loto.

Akoz sa i Marine and Auto.

Nou annan apepre 137 aplikan pou bann zafer marine.
E apepre 120 pou sa zafer auto lo nou waiting list.

So sa i 2 priyorite.

Now, larzan parey sa madanm in eksplike, in ganny mete pou nou kapab ganny sa Loan pou fer sa proze.

Now, i annan bann lezot proze dan nou Bidze ki relye avek sa Marine, spesyalman sa proze Zone 20, Zone 19.

Akoz semen Zone 19 i lead kot sa proze pou ganny fer.

So nou’n ganny nou 10milyon ekek pou fer proze Zone 19, Zone 20 ki anmenn semen ek enfrastriktir preski o bor sa landrwa kot pou fer sa proze.
E benefis, en kantite benefis.

Si ou al lo sa semen Zone 20, COGA mon krwar ti war, bato ki pe ganny repare lo semen i bokou, bokou, bokou.

Partou dan bann kwen semen, dan bann lapay, ou war en boug ek son grinder pe sey fer en travay.

E ler nou pou lans sa proze, petet zot a kapab met zot bato dan delo lo en slip pou zot kapab repare.

In regards to receipts, wi receipts, nou’n anmas nou 19.6 milyon.

E sa parey ou konnen, tou reset i al dan Consolidated Fund.
E atraver sa bann reset ki petet nou reganny nou bann Bidze.

E la nou annan 25 milyon pou anmase.

Hopefully ki dan Mid- year Review nou a kapab redemann ankor en pti gin petet pou nou fer en lot pti keksoz avek.

Mersi Mr Deputy.

MR DEPUTY SPEAKER Ou annan klarifikasyon Onorab.

HON SEBASTEN PILLAY Mersi Mr Chairman.

Mr Chairman si nou fer en matematik vitman, nou pran 55 milyon tir 19milyon, ou pou realize poudir Gouvernman in donn ou zis 36milyon.
E baze lo sa ki Minis ti pe dir, i annan faz ki zot ti pe mete lo IEA ler ou ti vin i lo komansman.

Mon rapel tre byen, enn bann keksoz ki ti ganny dir, sete ki, why not ki IEA i komans, pa subsidized, me kontribye an relasyon ek son bann proze ki i annan atraver reset ki i fer.

And that was the intent.

En largiman ki ti ganny servi ler en Board IEA ti ganny repealed.

Now, si sa in sanze ozordi, mon ti a kontan klarifye, mon ti a kontan konnen si sa in sanze.
Me an relasyon avek si sa in sanze, keksoz ki mon still, ou still pa ankor kapab reponn mwan, se si ou pa ganny sa loan.

E ou’n dir poudir sa proze i sitan enportan e i en priyorite.

Ki ou pou fer in regards to fer sa proze materyalize?

Akoz mwan osi mon anvi, parey ou menm, mon apresye sa ki ou’n dir.
I annan plizyer dimoun dan bann distrik, sirtou dan bann housing estate ki pe ganny pa mal problenm avek swa PMC, ek vwazen e menm an relasyon ek Marine, ki pe prepar bato, ki pe ganny pa mal problenm ki zot pe fer.

Akoz travay fiberglass, tapaz eksetera, ki anvi ganny en landrwa.
So si sa i en priyorite pou Minister, kwa ki nou koman Lasanble nou kapab fer pou met presyon lo zot Minister pou realiz sa proze san ki nou rely selman lo en loan, ki si i pa materyalize, i pou zis aret koman en savings dan Bidze apre ki i pa en savings.

Mersi Mr Chairman.

MR DEPUTY SPEAKER So i annan 2 pwen pou klarifye ki Onorab Pillay in demande.
Me selman lo size sa loan ki Ms Tamatave in koz lo la, zis pou lenformasyon Lasanble, i se ki sa ki lenformasyon ki dan domenn piblik, Gouvernman Saoudyen i fer available $1 bilyon pou tou pei Lafrik, ki Sesel i form par.

E sa larzan, an Zen i sa Minis ti vin isi, e zot met li dan bann proze pou benefisye sekter prive, i kapab an term loan, Grants.

E nou koman en Lasanble kekfwa nou bezwen pouse, swiv ki Gouvernman i gannyen, ki nou pa sap sa loportinite.
Donk si zot ti kapab azout lo la panel, silvouple pou nou klarifye sa pwen, bouze.

Mersi.

MINISTER DEVIKA VIDOT Mersi Mr Chair.

Onorab permet mwan pou ed nou panel pou klarifye en pti pe.

An se ki konsern receipts ki - mon konpran ki ou pe dir, larzan ki pe antre i merit pe retourn kot IEA pou li kapab fer son bann devlopman.

Me an se moman, Polisi ki Minister Finans ti annan an plas, se ki larzan ki antre fodre i al dan Consolidated Fund.
So nou pa ankor arive sa step pou nou kapab zer nou prop larzan.

E de plis ki sa, IEA i annan bokou pou ofer an se ki konsern organizasyon, fer sir i annan tou keksoz an plas pou li kapab al parey, ganny financial otononm.

Pou dezyenm parti, se sa konsern ki ou’n eksprimen otour si nou pa ganny sa loan.

I vre, si nou pa ganny sa loan, alor ki nou pe fer?
Se pou sa rezon ki, parey mon’n eksplike pli boner, letan nou ti al vizit avek Prezidan, ti annan serten diskisyon ki nou’n fer, ki nou’n dir annou revwar, annou regarde ki mannyer nou pou kapab fer sa proze vin en realite, san mazin sa loan.

Savedir pa mazinen si nou pou gannyen.

Annou aret, parey dan Kreol i dir, annou aret fye dizef dan vant poul.
Annou regarde nou ki mannyer nou kapab met sa proze an realizasyon, regarde ant sa bann dimoun, sa bann aplikan, ki mannyer nou pou kapab kolekte larzan pou nou kapab fer demare sa proze.

Me selman dan en lot kote, si nou kapab rekouver en pe sa $50 milyon ti ava ed nou, nou ti ava fer en ta proze, konplet tou nou proze lenfrastriktir e tou nou problenm ti pou’n rezourd.

Mersi.

(APPLAUSE) MR DEPUTY SPEAKER Mersi.

Nou annan, ou pa pou al fer politik lo $50 milyon selman.

Onorab Pillay.
Onorab Pillay.

HON SEBASTIEN PILLAY Mr Chairman mersi bokou.

Mon- MR DEPUTY SPEAKER Ok, nou ava ekout li.

Mersi.

HON SEBASTIEN PILLAY Mersi Mr Chairman.

Mon pa konnen akoz ou pe al dan $50 milyon.

MR DEPUTY SPEAKER Non-non-non, pa reponn lo la.

HON SEBASTIEN PILLAY Be non-non, tyonbo en kou, in al ladan li, li ki’n al ladan.

Li ki in al ladan.

I annan en case Ankour, i annan en case Ankour!

I annan en case Ankour, li in anvi anmenn en matter ki subjudice, mon pa konnen akoz ki i pe ankoler.
MR DEPUTY SPEAKER Onorab mon ti ava- HON SEBASTIEN PILLAY So napa nanryen pou li ankoler!

So tou keksoz i dan ou lanmen pou rod 50milyon, tou levidans-.

(mic switched off) HON SEBASTIEN PILLAY (Off-Mic) MR DEPUTY SPEAKER Non, Onorab, wi, be, non, non, pa bezwen dispit avek Minis.

Ou annan en pwen klarifikasyon, silvouple fer le pwen.

Mon pa oule ki nou maltret nou bann guest, this is why mon’n koup ou mikro.

Mersi.

HON SEBASTIEN PILLAY Zot Mr Chair.


Mr Chairman respe i resiprok, mon pa’n maltret Minis mwan!

Minis ki’n krwar i pe sey met mwan dan mon plas, atraver fer komanter lo $50 milyon.

MR DEPUTY SPEAKER Non, letan mon pe dir maltrete, konmsi nou koz ek zot an mal, nou dispit ek zot, nou dir zot, zot lalang bann keksoz koumsa.

HON SEBASTIEN PILLAY Be sa i, sa sizyenm Lasanble ki ti fer sa!

MR DEPUTY SPEAKER Please proceed klarifikasyon.

HON SEBASTIEN PILLAY Sa sizyenm Lasanble ki ti fer sa.
Mwan mon pa fer sa ek Minis mwan.

Mon tou senpleman ki mon pe met devan ou, ok. Bomaten mon ti demann ou koumsa si ou Minister i ganny konsidere ler bann desizyon pe ganny fer.

Ou’n oule pran sa dan en fason negativ, that’s your choice!

Me selman le pwen ki mon ti pe fer ek ou se ki i annan lezot Minister e lezot antite ki ganny drwa gard zot reset pou zot reenvestir dan bann keksoz, dan bann proze ki zot pe fer.

Sete sa ki mon pe met devan ou.

E mwan mon ti pe press ou.


Akoz ou’n vin devan, ou’n koz en kantite lo bann proze lo bann plan ki ou annan, pou ou revwar sa.

Now, mon osi mon santi poudir si nou rekouver larzan 50 milyon i pou ed nou.

Be en kantite larzan in ale partou, ok. E i annan en bann ki asize, ti asize dan zarden State House ler ti pe fer son inogire.

MR DEPUTY SPEAKER Non, la nou pe al en pe tro lwen Onorab.

HON SEBASTIEN PILLAY So sa bann osi al rod larzan ek zot.

Al rod en pe larzan ek zot osi, ok!

Al rod larzan ek zot.


(laughter) MR DEPUTY SPEAKER Minis ou pa bezwen reponn sa.

Zofisye Minister Finans ti’n endike ki oule dir en keksoz lo la.

Nou ava wrap-up sa pwen silvouple.

Mersi.

DEPUTY COMPTROLLER GENERAL ASTRIDE TAMATAVE Mersi Mr Chair.

Mr Chair zis pou mon retourn back lo sa kestyon loan.

Parey mon’n, mon ti’n reponn kestyon Onorab Cosgrow, Onorab sa provizyon dan Bidze i ti form parti en soumisyon ki Gouvernman ti fer an Me, letan Saudi Fund ti vin en vizit ofisyel Sesel.
E sa loan nou pa ankor ganny larepons avek Saudi Fund, lo si sa bann proze pou ganny finanse anba sa loan avek Saudi Fund.

Savedir pou le moman nou napa en lagreman avek Saudi Fund pou le moman.

A written agreement lo sa loan, i en soumisyon.

Si letan nou ganny en official reply avek Gouvernman Saudi ki sa bann proze pa pou ganny finanse anba sa Loan, Gouvernman pou rod lezot sours finansman.

Me parey mon’n dir i pa en Grant, i pa en don, me i en loan.
Savedir i dan nou fiscal space, i annan sa lespas ki nou’n met li pou en depans;- en Grant ki i azoute tire letan nou tire, ki nou bezwen al rod larzan ekstra in terms of nou total appropriation, nou envelope.

I en loan.

Si nou pa pe ganny finanse parey mon’n dir avek Gouvernman Saudi, Gouvernman i a rod sours alternativ pou finanse.

Mon ti anvi fer en remark in terms of reveni Mr Chair.

I vre ki Gouvernman anvi son Polisi, tou bann reveni i antre dan Consolidated Fund.
I bon pou nou note ki i annan, i annan zefor ki’n ganny mete pou Gouvernman met plis Bidze dan IEA pou devlopman lenfrastriktir.

petet Bidze total pou IEA an 2022 anba Lenfrastriktir 42 milyon Mr Chair.

E ladan zis 12 milyon ki en provizyon loan.

Savedir Gouvernman anba Government contribution, pe fer en provizyon 30milyon dan lenfrastriktir IEA an zeneral.

E sa i en zefor.

E letan nou pou get reveni forecast pou IEA an 2022 i selman 17.8 milyon.
So lenvestisman dan nou lenfrastriktir proze i deza plis ki reveni ki IEA pe prozekte kolekte pou lannen prosenn.

Mersi Mr Chair.

MR DEPUTY SPEAKER Mersi I reste nou 6 minit, i reste nou 2 Manm.

Nou pou donn sakenn 3 minit.

Onorab Adelaide.

Tamatave.

Ms HON FRANCOIS ADELAIDE Mersi Mr Chair.

Mon premye kestyon pou panel, se ki, pa pran li mal, vi ki kandida Vis-Prezidan ti dir exit.

Mon pe demann en kou lo kote exit lo Providence.

Ki mannyer zot pe ale avek sa proze?


Akoz sa nou ti’n deza koz avek dan sizyenm Lasanble.

E i ankor en problenm.

So, sirtou pou bann transpor ki pe al dan Sid, ki mannyer zot pe ale avek sa.

Dezyenm nou ti annan en proze pou dock pou Baie Lazare.

Nou ti ganny garanti ki, ti pou sa lannen, pa ti pou korek, me lot lannen ti pou korek.

Ki zistans nou ete lo la.

E dernyen petet Minis, nou aprann poudir i annan bokou bann dimoun pe rod later.
Be selman spekilasyon nou tande poudir i annan bokou bann endividi ouswa bann biznes ki i annan plizyer kare later.

Ki zot pe fer dan sa domenn, pou ki kapab partaze ki plis dimoun i a benefisye?

Mersi.

MR DEPUTY SPEAKER Mersi Onorab.

Panel.

MINISTER DEVIKA VIDOT Mersi Mersi Onorab pou ou kestyon.

An se ki konsern exit road, sa i form parti sa morso proze Zone 19, Zone 20 ki kontra ti annan avek Vijay ki la finalman nou’n kapab, nou pou kapab terminate sa kontra.

Vice-Chair.
Vice-Chair.

E nou pou bezwen relans tender pou kapab konplet sa proze.

Malerezman nou pou bezwen esper ankor en pe.

E Mr Chair, CEO Collie i ava pran sa 2 lezot kestyon.

Mersi.

MR DEPUTY SPEAKER Mersi Minister.

CEO.

CEO IEA ROY COLLIE Mersi Onorab.

Baie Lazare i feature lo nou lalis pou bann proze SODOP.
So, dek ki nou ganny finansman or sa PPP i materyalize, nou pou lans bann Expression of interest petet pou bann biznesmenn Baie Lazare, bann ki enterese pou servi sa bout later pou fer sant lantrepriz e zot, konnen, tonm lo en lagreman avek Gouvernman ki mannyer zot kapab devlop sa bann later.

So sa i la.

Baie Lazare i feature lo sa lalis.

As regards to bann dimoun ki annan bokou bout later.

Wi, nou aware ki i annan bokou dimoun ki annan plis ki 1, plis ki 2, plis ki 3 bout later Providence e partou.
E nou, nou pe ensure ki sa pa ariv ankor.

Mersi Mr Deputy.

MR DEPUTY SPEAKER Mersi CEO.

Nou dernyen entervenan, mon swete nou pa’n mank personn, se Onorab Leader of Zafer Gouvernman, Onorab Georges.

HON BERNARD GEORGES Mersi Mr Chair.

Bonn apre midi Minis, Mr Colie, panel.

Mr Chair mon en pti pe per.

Ler mon regard bann figures ki nou’n ganny donnen, 600 ekek dimoun ki pe apply e posibleman 140 plots ki pou ganny idantifye lannen prosenn.
Mon war nou pe antre lo nivo endistriyel isi, egzakteman kot nou ete avek lakaz.

Pandan 40 nou’n tay deryer lakaz, e zanmen nou pou kapab fini fer lakaz.

E mon vwar ki nou pe antre dan menm problenm.

E mwan mon ti a kontan demann avek panel, eskiz mwan, akoz sa i al en pti pe an deor Bidze, i al en pti pe plis lo future planning.

Me mon krwar nou devret fer li a en serten moman.

E mon konnen ki Mr Collie i pe mazin dan sa direksyon.

Akoz mon’n annan en lantretyen avek li deza.


Mon krwar sa ki nou pe fer, e lo lakaz e lo lendistri, se ki we are very reactive.

Nou pe sey rod landrwa pou accommodate dimoun ki pe demande.

And that’s a, nou pou fail, akoz toultan ou pou annan plis dimoun ki pe demande ki landrwa ki nou annan.

E mon pe demann mon lekor, e mon sir ki zot in deza komans sa thinking, eski i pa ler pou nou reviz sityasyon lo son latet.

E mon dir ki mon konnen ki zot pe fer sa.


Akoz mon’n annan sa konversasyon and mon ti a kontan ki dimoun deor laba i sezi.

Premyerman, dan sa 600 ekek dimoun, mon krwar en premye filtration si nou pou fer nou pou war ki nou pou tonm avek mwens dimoun ki efektivman bezwen.

E dezyenmman i pa posib pou en Gouvernman provide tou lozman pou tou son popilasyon, oubyen tou later endistriyel pou son popilasyon.

Nou bezwen antre dan bann partnership avek sekter prive, pou met a dispozisyon.

E sa I esansyel.
E sa I esansyel.

Akoz sansan nou pa pou kapab sibvansyonn, a bezwen tou sa bann dimoun.

E mon ti a kontan donk konnen dan bann plan ki nou pe fer, pa zis lo later konble.

Akoz dan nou lespri koman Seselwa ozordi, ler nou dir E sa osi mon krwar set en keksoz ki, en mindset ki nou devret pe sanze.

later endistriyel, nou pe mazin zis later konble.

Akoz sansan nou pou zis konble tou losean ki nou annan zis pou fer en later e pou sey keep up avek demand.
Alor mon ti ava kontan demann Minis avek Mr Collie, dan ki direksyon zot pe ale pou zot met sa problenm anba kontrol, san ki lannen ale, lannen vini nou sel stratezi se fer maksimonm plots pou sey satisfer maksimonm demann ki nou kapab.

Knowing full well ki nou pe aim ti fail akoz zanmen nou pou kapab ariv a sa solisyon.

Mersi Mr Chair.

MR DEPUTY SPEAKER Mersi LGB.

Si zis mon ti kapab add on sa ki ou pe dir, dan sa 500, 658 dimoun ki pe rod en bout later.
Eski zot satisfer zot lekor ki tou sa bann biznes ti bezwen lo, on the ground.

Akoz i kapab en building ki high rise.

E zot osi dan sa building.

Mersi.

Panel.

MINISTER DEVIKA VIDOT Mersi Mr Vice Chair.

Mersi Onorab pou ou kestyon.

Annefe ou bann pwen i vreman relevan, vreman valab.

Ki nou pe sey fer, anfen, mon a eksplik ou ki nou’n fer already e kwa ki nou pe sey fer osi.
Avek sa waiting list ki nou ti annan oparavan, IEA in fer li en legzersis kot in al re kontakte tou sa bann dimoun ki ti lo sa lalis, pou fer sir poudir sa bann dimoun ki lo sa lalis, wi vreman i anvi, i pe esper, i anvi aste later.

Me selman i annan de fwa, i annan bokou fwa ki sa bann dimoun, ou konnen, zot anvi wi, lanvi i la pou aste later.
Pou zot pou dir ou wi, mon lanvi i la, me selman par egzanp ler ou fer sa Expression of interest, e sa i en keksoz ki nou pe fer vreman byen, se ki nou pe demande pou zot demontre ki zot abilite finansyer pou devlop sa later.

Akoz once ou met sa, akoz ler ou regarde, sa kondisyon sa lease i enkli ladan ki within en peryod letan, savedir en dele letan, ou’n bezwen fini devlop sa later.

E si ou pa fer sa, then ou an defo, ou breach ou lease agreement.
E alor avek nouvo prosedir ki nou etablir, se nou demande e nou sey etablir eski sa dimoun i annan sa fasilit e finansyer pou li devlop sa later?

E nou’n osi fer, annan partenarya avek bankers association pou ki bann labank osi i kapab ed nou dan sa demars.

Pou zisteman sertifye si sa bann dimoun, wi, i annan sa abilite pou devlop sa later.

Plis ki sa, dan nou bann nouvo prosedir, i annan serten priyoritizasyon ki nou’n bezwen fer.

E sa i vize avek alokasyon resours dan bann sekter priyoriter.
Parey ou konnen, Gouvernman nou’n selekte, nou’n set, nou’n fer komitman lo ki sekter ki nou pou al devlope, e ki nou regard li koman priyorite.

E alor i toutafe normal ki resours alokasyon osi pe ganny fer anliny avek Sekter Priyoriter.

So already i annan sa filyer, ou konnen, nou pe filter out sa lalis.

Savedir sa lalis, sa kantite demann ki nou pe dir ou, sa i bann dimoun ki zot dir ou wi, mon ankor anvi aste later.
Me ler ou pe fer tou sa bann prosedir, ou met sa bann kriter, ou filter, i annan bokou dimoun ki pa pou kalifye lo la.

I annan en kantite dimoun zot krwar zot kapab devlope, me selman zot napa sa finansman.

En kantite fwa.

I annan bokou dimoun osi ki zot pa pe realize poudir, zot e mazinen mon pou al pran en loan Labank.

Me selman kan zot ariv Labank letan ou regard zot sityasyon, bann kondisyon ki zot labank i mete lo zot, i pa zanmen fasil pou zot pran Loan.
E alor nou lo nou kote nou pe sey nou mye pou nou kapab filter sa lalis.

So nou gard sa lalis la wi, depandan lo bann proze, depandan lo ki sekter ki zot anvi envestir ladan.

Nou filter, nou apel zot.

E zot ganny sa sans pou zot demontre zot kapasite.

Ou vwar?

Mon ava les CEO Collie donn ou en pti pe plis an se ki konsern kwa ankor ki nou pe sey fer pou nou kapab sey maximize supply lo, pa zis kote later, me osi lespas.
I annan sa kote osi ki i enportan pou nou fer sir poudir i annan kantite dimoun ki dan plas nou bezwen en bout later nou bezwen senpleman en lespas.

Mersi.

MR DEPUTY SPEAKER Mersi Minister.

CEO IEA ROY COLLIE Mersi.

Just to add on wi.

Sa proze SODOP i enn tipik kot nou kapab redwir bokou dan plas donn en dimoun zis en bout later pou fer en proze.

Sa SODOP lo en bout later mon kapab donn 20 dimoun an term lespas.
E dan nou filtrasyon lo sa waiting list, par egzanp parey Minis in dir, i annan dimoun vre i anvi bout later.

E dan nou lalis dan sa 600, 47 i demann later, selman zot pa konnen ki zot pou fer ek sa later.

Nou demann zot ki zot anvi, kalite biznes, zot napa larepons.

Donn zot later epi zot a deside ki zot pou fer.

Be i pa mars koumsa.

So otomatikman la lo sa 658, 47 pa konnen ki i oule.

So, e posibleman dan sa 600 ki reste, en bon mazorite ladan pa bezwen later, zot bezwen lespas.
So sa proze SODOP petet i a ede redwir significant sa demann pou later.

E sey petet convince zot, sirtou bann nouvo dimoun, probably laplipar ladan i bann nouvo dimoun ki pou ganny later, nouvo, bann starters.

Petet travay avek zot pou nou convince zot ki komans avek en workshop, komans ou biznes and then as ou grandi petet nou kapab allocate zot ek en bout later.

Mersi Mr Deputy.

MR DEPUTY SPEAKER Mersi CEO.

Donk sa ti dernyen kestyon lo sa heading.


Savedir aprezan nou kapab pran en vot lo alokasyon pou Industrial Estate Authority ki trouve lo paz 567 ziskan 571 pou en sonm R55milyon 174mil.

Mon ava demann tou Manm ki siport sa Bidze pou endike silvouple?

Mersi.

Okenn Manm ki kont?

Mersi.

Donk vot pou Industrial Estate Authority pou en sonm R55milyon 174mil, in annan 24 Manm ki’n vot an faver, okenn Manm pa’n vot kont e 6 Manm in abstain.

Donk sa vot i pase.
Donk sa vot i pase.

SEYCHELLES BUREAU OF STANDARDS MR DEPUTY SPEAKER Nou pou pran en lot vot avan ki nou break.

Sa i vot pou Seychelles Bureau of Standards.

Li i trouve lo paz 572 ziska 579 pou en sonm R24milyon 104mil.

Minis ou a kapab zis dan 2 minit donn nou en pti resume ki SBS i fer.

MINISTER DEVIKA VIDOT Mersi Mr Vice-Chair.

Biro Standar Sesel i ganny mandate pou fer servis standardizasyon evalyasyon konformite e meteolozi pou bann parti prenon pou agrandi devlopman sosyoekonomik pei.
SBS in vwar en logmantasyon 1.9milyon dan son Bidze pou lannen 2022.

Sa i anvi nou pou annan 2 staff accounts ki sorti kot Minister Finans, ki pou aprezan vin staff SBS e osi rekritman en chemist kalifye.

SBS in osi vwar en logmantasyon lo kot e lakizisyon lekipman laboratwar, sa pou permet zot ofer plis kalite tes e servis.

Avek sa Mr Vice-Chair, mon demann Lasanble pou sipor sa Bidze pou SBS.

Mersi.

MR DEPUTY SPEAKER Mersi Minister.


Donk vot lo alokasyon pou Seychelles Bureau of Standards ki R24milyon 104mil, nou ava demann tou Manm ki an faver pou endike silvouple?

Okenn Manm ki kont?

Vot pou Seychelles Bureau of Standards lo paz 572 ziska 579 pou en sonm R24milyon 104mil nou’n ganny tou Manm ki prezan, vot inanim, savedir 30 vot an faver.

E alor alokasyon i pase.

Nou pou adjourn aprezan ziske, ou annan en pwen Onorab Pillay?
HON SEBASTIEN PILLAY Avek ou permisyon mon oule demande, eski CEO i kapab, baze lo dernyen kestyon ki Onorab Georges in demande, e lefe ki nou pa ankor pran Bidze Minister Finans.

Pou redonn nou serten lenformasyon vizavi bann laplikasyon, apre ki Deputy Speaker osi in mansyonnen si zot bezwen lespas eksetera.

E ou’n vwar sa lakantite dimoun ki ti sipoze pe fer request pou later.
Eski ou pou kapab provide Lasanble serten lenformasyon avan ki nou pran Bidze Minister Finans si i posib, baze lo kestyon ki ou’n reponn pou Onorab Georges.

MR DEPUTY SPEAKER Ki lenformasyon spesifik, lo sa 658?

HON SEBASTIEN PILLAY Wi lo sa bann aplikan, wi, lo sa bann aplikan ki.

MR DEPUTY SPEAKER Wi Finans apre.

CEO ou annan sa bann lenformasyon avek ou la ou.

pran nou pe al Minister CEO IEA ROY COLLIE Non mon napa Mr Deputy.

Selman mon kapab fer ou gannyen.


Mon’n aprann ki Bidze Finans i apre midi, so mon kapab donn ou lalis bann kategori ki lo waiting list.

Yah, mon kapab koman mon sorti donn ou sa deor.

Mersi Mr Deputy.

MR DEPUTY SPEAKER Ok. Mersi.

Nou pou pran break zis 20 minit, nou pou retournen sharp 4er pou nou konsider Bidze Minister Finans.

Donk nou ava vwar 4er.

(BREAK) MINISTRY OF FINANCE, ECONOMIC PLANNING AND TRADE MR DEPUTY SPEAKER Bonn apre midi tou Manm Onorab, tou dimoun prezan e bann ki a lekout.
Welcome back.

Donk nou pou pran prezan en lot antite.

Sa se Minister Finans, Planifikasyon Ekonomik e Komers.

Nou ava kriy tou bann zofisye ki dwatet prezan.

Madanm raporter.

Minister Finans, Planifikasyon Ekonomik avek Komers i lo paz 146 ziska 163.

E nou pou annan nou 1erdtan pou konsider zot Bidze, sa ziska 5er.

Nou ava dir byenveni avek nou Minis Naadir Hassan ki Minis pou Finans, Planifikasyon, Ekonomik e Komers.

Sekreter Deta dan son Minister Mr Patrick Payet.


Sekreter Prensipal pou Komers Ms Cillia Mangroo e Mrs Elizabeth Agathine, li i Sekreter Prensipal pou Planifikasyon Ekonomik.

Nou ava envit Minis pou fer son lentrodiksyon pou Bidze.

Mersi.

MINISTER NAADIR HASSAN Mr Chairman Onorab Leader Lopozisyon, Onorab pou Zafer Gouvernman, bann Manm Onorab, tou Seselwa ki pe ekoute, bonn apre midi.
Minister Finans Planifikasyon Ekonomik e Komers i annan en alokasyon R162.372milyon, pou lannen prosenn dan Bidze 2022.

Sa i reprezant R66.3 milyon rediksyon, ouswa 29 poursan letan ou konpar Bidze revize pou lannen 2021.

Bidze Minister i ganny prozekte pou sa 3 Departman konm swivan; Departman Finans.

Departman Finans in ganny alokasyon Bidze R98.2 milyon pou lannen 2022.

Sa i en rediksyon R17.7 milyon ouswa 15poursan ler ou konpar avek Bidze pou lannen 2021.
Departman Finans i kontinyen avek son manda pou met an plas bann Polisi Fiskal e Ekonomik pou ki i annan soustenabilite e stabilite dan devlopman sosyoekonomik ki nou pei.

A lokasyon anba vot saler in redwir par R31.6milyon.

Sa se akoz prensipalman 187 accounts staff e 9 procurement staff, pe ganny transfer dan zot Minister, Departman ouswa Lazans ki zot responsab.
Nou pe met an plas bann striktir neseser, pou annan plis rann kont par bann zofisye Accounts e osi Departman Finans pou kontinyen donn sa formasyon neseser.

Pou asire ki nou bann zofisye dan Seksyon Accounts i annan sa bagaz pou ed zot deservi sa fonksyon dapre Lalwa e regilasyon Public Finance Management.

Alokasyon Bidze anba byen e servis in ogmant par 4.4 milyon.

Sa i prensipalman anba 2 vot.

Bank charges and fees, reveni ki kolekte par Labank in ogmante.
Osi Labank Komersyal Sesel, i kolekte reveni Gouvernman lo Praslin e La Digue.

Divizyon Odit Entern pe bouz dan en nouvo lokasyon Ile Du Port.

Bidze anba non-financial assets i pou en total R11.4 milyon.

Sa i relye avek en don ki nou pou depans 2.2milyon an 2020 pou en sistenm enformatik, pou nou anmenn lenformasyon lo tou bann proze ki ganny finanse par nou bann partner enternasyonal.

Sa sistenm pe ganny finanse par Labank Devlopman Afriken, AFDB e ou i pou an mars ver lafen 2022.
Nou’n osi fer provizyon R9.09milyon anba en laliny kredi pou nou komans travay lo en nouvo sistenm lenformasyon entegre pou zesyon fon piblik.

Nou apel li the Integrated Financial Management Information System, ki pou komanse an 2022 e vin operasyonnel an 2024.

Pou Departman Planifikasyon Ekonomik; Departman Planifikasyon Ekonomik in ganny en Bidze R3.5milyon pou lannen 2022.

Sa i reprezant en logmantasyon R333mil konpare ek Bidze revize pou lannen 2021.
Departman Planifikasyon Ekonomik i kontinyen ek son manda pou planifye devlope ekonomik pei e pou asire ki bann benefis devlopman i ganny distribye ekitableman.

Son manda i vin pli enportan dan sa lankadreman results- based management ki Gouvernman pe enplimante, pou fer sir ki i annan sinerzi bann stratezi nasyonal avek Bidze Gouvernman.
Si nou get lo kote saler, in annan en gro ogmantasyon R360mil, sa i akoz en nouvo ekonomis ti ganny anploye depi Out 2021 e sa logmantasyon i reflekte dan lenpak 12 mwan.

E osi relye avek promosyon 2 staff sorti ekonomis pou vin Senior Ekonomis.

An sa ki konsern Bidze pou byen e servis, in annan en rediksyon R27milyon pou lannen 2022.

Pou Departman Komers; Departman Komers in ganny en alokasyon Bidze R60.7milyon pou lannen 2022 ki en rediksyon R48.957milyon konpare avek Bidze revize 2021.
Departman Komers i kontinyen ek son travay lo fasilitasyon komers, negosyasyon bann lagreman komers e moderniz bann Lalwa relye avek komers.

Pou asire ki nou sekter prive e piblik an zeneral i benefisye avek bann Polisi relye ek komers.

Alokasyon pou Bidze saler in ogmant par R57 mil, letan ou konpar avek ki Bidze revize pou lannen 2021.

Sa i relye avek upgrading pozisyon staff dan Unit Import ek and Export Permit.
Pou plis ki 15an zot in travay lo menm Scheme e diskisyon in ganny fer ek DPA pou upgrade sa bann post dan sa unit, pou met li azour avek realite louvraz sa unit.

Zot louvraz i pa zis process dokimantasyon.

Me osi i pou donn konsey manm piblik avek Sekter Prive lo Lalwa ki gouvern lenportasyon Konsey Gouvernman lo revi bann Polisi.
eksportasyon ensi ek ki Bann lezot logmantasyon i relye avek bann staff ki’n fini zot Degree, Masters, e sa ogmantasyon i reflekte bann provizyon ki egziste dan sa Scheme of Service.

Bidze byen e servis, in ogmante par R112mil.

In annan rediksyon dan mazorite vot.

Me selman en ogmantasyon dan office building rent ki relye avek sa 25 poursan discount ki ti ganny tire dan 2021, ki pou retourn normal dan lannen 2022.

R48.9milyon.
R48.9milyon.

Sa ki konsern Bidze anba non-produce asset, i annan en rediksyon bann Sa Fon ki Departman i ganny atraver bann led devlopman.

Anba SADC Trade Related Facility i annan en rediksyon R1.5 milyon, vi ki sa fasilite in frenmen an Septanm 2021. relye avek i Pou Fon 11th EDF ki relye ek komers, i annan en rediksyon R47.4milyon ki relye avek bann proze ki ti anvizaze fini an 2022.

Me avek retar ki restriksyon pandemik COVID-19 in kree, bann proze pa pe mars parey in ti’n ganny progranmen.
Se pou sa rezon ki Bidze in ganny redwir e bouz anba Bidze lannen 2023.

Mr Chairman avek sa prezantasyon, mon demann sipor Lasanble E nou pare pou reponn okenn kestyon adisyonnel konsernen Bidze mon Mr Chairman.

Minister.

Nasyonal.

Mersi MR DEPUTY SPEAKER Mersi Minister.

Mon pa’n war okenn dimoun lev lanmen mwan, fodre omwen mon latet ti anba.

Onorab Pillay.

Proceed.

HON SEBASTIEN PILLAY Mersi Mr Chairman.

Nou pe pran Bidze spesifikman Departman Finans?


MR DEPUTY SPEAKER Be mannyer mon war lo papye, i paret tou le 3 i ansanm.

Tou le 3 Departman.

HON SEBASTIEN PILLAY So mon pou bezwen demann mon kestyon pou tou le 3 departman la, oubyen mon kapab demann la, apre mon a les lezot Manm-?

MR DEPUTY SPEAKER Non, anfet la i annan zis 2 Manm lo mon lalis.

Sa 2 Manm letan i fini mon frenmen.


La i fer trwazyenm, ok. Onorab Pillay… (Interruption) MR DEPUTY SPEAKER …ozordi Mardi menm si konze piblik demen, It’s not a Friday, annou reste kalm, annou travay.

Proceed.

HON SEBASTIEN PILLAY Mersi Mr Chairman.

Mon premye kestyon ki mon pou annan pou Minis, se ki, an relasyon avek Bidze Departman Finans, mon ti a kontan demann ou, vizavi rol ki ou zwe pou kolekte bann lenformasyon regarding bann diferan antite, bann konponan dan Bidze ki nou’n koz lo la.
E konponan ki mon pou vin lo la se sa size long service allowance avek trezyenm mwan saler.

Nou ti’n ganny lenformasyon from Minister Finans lo ki kantite ti pou koute pou pey trezyenm mwan saler pou sa lannen.

E mon pa konpran ki bann antite, bann public enterprises osi pe ganny enformen, ki zot pa kapab pran en desizyon, until ki en desizyon i ganny pran par Cabinet.
Sa ki mon ti a kontan klarifye prezan vizavi long service allowance, se eski Minister Finans pandan sa bann letan, in fer en quantification, en kalkil lo konbyen dimoun ki sipoze kalifye pou en long service allowance?

E konbyen sa amount ki ti pou ganny peye as en snapshot dan Bidze ti pou arive?

Sa i mon premye kestyon.

Mon dezyenm kestyon, yer nou ti ganny en lenformasyon from Minister for Internal Affairs.
San ki nou al dan bokou detay regarding en account ki tonm koman en operational account, ki sipoze ganny managed par Minister Finans.

Mon pa oule krwar i tonm anba Departman Finans, be i bezwen en kont ki Minister Finans i annan oversight lo la.

Sa ki mon ti a kontan klarifye, si eski dan son kapasite Minis, i pou kapab dir nou si anba sa kont i annan okenn akizisyon pou bann software sofistike?

I annan enn ki’n ganny mansyonnen dan Guardian, en zournal ki apel Pegasus.
Si i annan okenn lentansyon par Gouvernman pou acquire anba sa kont.

Or eski, ki mannyer Minister Finans i mentenir en kontrol or oversight lo sa kont, san ki nou al dan okenn detay ki kapab anmenn okenn jeopardy ti national security.

Prezan Mr Chairman.

Avek ou permisyon mon ti a kontan ki Minis i klarifye sa size rent pou nou en?

Sa ki nou pe dir across tou bann diferan antite, se ki rent pe retourn kot i ti ete oparavan.
E eski zot annan en figure lo konbyen adisyonnel, from petet last year, in arive prezan an total pou tou bann antite regarding rent?

Mr Mersi Chairman.

MR DEPUTY SPEAKER Mersi Onorab.

Mon’n sezi 4 pwen.

Panel.

MINISTER NAADIR HASSAN Mersi Mr Chair.

Mersi Onorab pou ou kestyon.

Mon’n note ki sa bann kestyon i pa vreman annan pou fer avek Bidze Minister lo Finans Bidze.

li menm, kestyon zeneral bann ase i Me selman nou ava still adres sa bann issue.
Mon a pas avek SS ki a donn en pe plis lenformasyon.

Mersi.

MR DEPUTY SPEAKER Proceed SS.

SS PATRICK PAYET Mersi Mr Chair, mersi Onorab.

Bonn apre midi tou Manm Onorab e tou dimoun ki a lekout.

Mr Chair, mon a komans premyerman lo kote long service allowance.

Mon krwar kekfwa i annan en konfizyon out there ki Minis in mansyonnen dan prezantasyon Bidze, long service allowance bann travayer Gouvernman ki pe gannyen, zot pou kontinyen gannyen.
Me sepandan par egzanp si ozordi en dimoun ki’n fer 5an, 5an ti pe ganny R500.

Mete i ti annan 9an dan servis dan Gouvernman i ti pe ganny li R500, si i ti pou ganny 10an, i ti pou benefisye sa next adisyonnel increase.

Me sepandan, akoz restriksyon lo saler, i pa pou gannyen letan i ariv 10an.

E osi akoz Gouvernman pe fer sa evalyasyon total dan saler, ki nou pe mazin pou konsolid tou bann allowance ki fixed dan saler deba.

So sa en pe travay.

Me however long service allowance i pe kontinyen gannyen.
Me kekfwa kestyon prensipal, konbyen pou kout sa adisyonnel si nou ti pe donn sa increase.

Staff pe verifye apre nou a kapab donn sa exact number.

Lo kote loperasyon sa accounts specific, wi i annan en account specific ki i annan apepre $50mil ki reste.

E sa i ganny dite par Oditer Zeneral.

Lo la i annan signatories mwan menm.

E ki nou met en pe kontrol e osi Lapolis lo la.

I specific lo la bann keksoz ki nou’n depanse dan lepase.

Se i en pe lo natir sekirite.


Spesyalman lo kote par egzanp zot bann software ki zot bezwen.

Sa i en pe specific.

Me kekfwa to go en pe specific lo sa Pegasus, sa nou bezwen regarde si i annan demann ki nou’n gannyen.

Sa Minis i a kapab reponn lo la.

Lo kote rent increase, parey zot okouran, letan nou ti prezant Bidze 2021, negosyasyon pou negosye avek tou bann landlord pou nou annan sa rediksyon dan Bidze.

E nou, nou’n vwar ki par egzanp letan nou regard lo kote sa annual 2021.
Annually ti pou kout nou apepre R189 milyon pou tou bann ki Gouvernman i peye.

rent Me avek sa 25 percent i vin apepre 47milyon.

Sa nou’n vwar ki par egzanp letan nou get one of the main landlord ki nou annan avek Fon Pansyon, nou pa ti ganny sa 25poursan zeneral, nou ti ganny 15 poursan.

Me i en pe kekfwa varye avek tou bann Minister.

E nou, nou ti negosye up to 25 poursan.

So an total i apepre 47milyon ki nou’n vwar ki nou’n bezwen mete dan Bidze, dan Bidze 2022.

Mersi Mr Chair.
Mersi Mr Chair.

MR DEPUTY SPEAKER Mersi.

Minister.

MINISTER NAADIR HASSAN Mersi Mr Chair.

Onorab mersi pou sa bann kestyon.

Zis pou mwan adres sa issue operational accounts, si i annan okenn software sirveyans lo anything.

Zis pou remind Onorab poudir okenn surveyance ki ganny fer i bezwen anba order Lakour.

So Gouvernman pa pou fer okenn sirveyans ki napa lotorizasyon Lakour.

So sa bann zafer Pegasus software and all, I mean, napa okenn nanryen laverite ladan sa.

Mersi.

MR DEPUTY SPEAKER SS.


SS PATRICK PAYET Mersi Mr Chair.

Mr Chair kekfwa to go back lo sa kestyon long service allowance, i ti pou kout en adisyonnel R13.3 milyon dan Bidze 2022.

Mersi.

MR DEPUTY SPEAKER Mersi.

Ou annan klarifikasyon Onorab?

HON SEBASTIEN PILLAY Mersi Mr Chairman.

E mon remersi Minis pou son larzes pou reponn sa bann kestyon, menm si i zeneral.

Akoz evantyelman, esansyelman se sel letan ki nou pou kapab demann Minis serten kestyon vizavi Bidze.
So 13.6 milyon vizavi long service allowance, Mr Chairman, eski i ankor tro tar pou fer en pledwari avek Minister Finans, pou revwar sa desizyon e ki nou pey sa 13.6 milyon pou bann travayer sekter piblik, ki zot long service allowance pou fall due.

Ler nou pran konparezon 13.6milyon avek, nou pa pe donn trezyenm mwan saler ki 60ekek milyon.

Eski napa okenn lespas pou kapab - pou kouver sa?

La nou pe koz par egzanp en En ners ki’n fer, ki son 30an servis pou due la.

teacher ki’n fer 30an servis.


An attendant ki i pe esper en logmantasyon saler pou 2023, i ava vwar en logmantasyon at least R500 lo son saler lafen dimwan.

Eski i annan sa lespas pou fer sa?

E eski i tro pou fer en pledwari ankor enn fwa, pou ki nou fer, nou rod en fason pou fer sa peyman avan, revwar sa desizyon avan lannen fini?

Mersi Mr Chairman.

MR DEPUTY SPEAKER Mersi Onorab.

Panel i oule reponn.

MINISTER NAADIR HASSAN Mersi Mr Chair.

Onorab mon krwar nou bezwen bouz devan avek kosyon.
Akoz parey mon’n mansyonnen dan Budget Speech, wi keksoz in konmans improve.

Me zis apre nou’n vwar poudir i annan nouvo varyan, i annan bann travel restriction.

Annefe ou konmans vwar poudir figures Tourism i konmans decline.

So i annan en kantite lensertitid.

Me selman parey SS in mansyonnen, i annan sa legzersis saler ki nou pe regarde pou 2022 ki nou pe fer.

E avek sa nou oule pran tou sa bann allowance, tousala re mete, gete, e annan en complete review of salaries.
So mwan mon kosyonnen ki nou bouz avek kosyon.

Akoz nou, i pa kler pou le moman, ki mannyer sityasyon mondyal i bouze avek sa varyan COVID.

So sa i ava mon advice.

Mersi.

MR DEPUTY SPEAKER Mersi Minister.

En klarifikasyon, ok. HON SEBASTIEN PILLAY Chairman, anba Order 8 Standing Orders, mon oule zis demann ou en klarifikasyon, si eski nou pou fini avek sa Departman Finans la, and then nou pou pran kestyon lo Departman Trade or mon kapab poz mon kestyon Departman Trade, vi ki mwan ki ti annan laparol.
MR DEPUTY SPEAKER Ler ou pe dir mwan-?

Non proceed ou.

Se sa i mon ti e dir ou, konmsi nou pa pe pas dan 1, 2, 3 Departman.

HON SEBASTIEN PILLAY Fer sel ale.

MR DEPUTY SPEAKER … tou ansanm.

Akoz ou a remarke 2 PS, 1 SS ek Minis i la.

E it’s the top, the heaviest panel ki nou’n annan so far depi Bidze in komanse.

So proceed.

HON SEBATIEN PILLAY Ok Mr Chairman.

Mersi, en panel byensir tre entelizan.

So mon kestyon, mon pou al direk lo sa 11th EDF.


Mon vwar ki nou pe met zis R47milyon pou 2022 anba 11th EDF.

Mon osi okouran ki ti annan, eski i annan larzan ladan i ti pe al ver PUC?

Akoz nou konnen poudir PUC ti pe ganny R200milyon lannen pase, apepre ki i pa ti’n servi ki ti retourn dan Bidze.

So by 1th1 EDF napa okenn larzan ki pou al anba, ki pou al pou PUC?

Eski mon kapab ganny en serten detay lo ki bann major laliny ki pou ganny depanse anba sa 11th EDF.
E prezan an relasyon avek sa, mon ti a kontan ganny en klarifikasyon regarding nou Geneva Mission, ki mon prezimen i ki relye avek WTO.

E mon vwar ki, mon ti a kontan klarifye konbyen dimoun, konbyen staff ki nou annan avek Geneva Mission?

Mon ti pe espekte ki i tonm anba Foreign Affairs, me i still pe reste anba Minister Finans akoz son lyen avek Trade e WTO.

So konbyen dimoun ki e travay anba sa Departman avek nou, avek sa misyon ki Genève?

Mersi Mr Chairman.

MR DEPUTY SPEAKER Mersi Onorab.

Proceed.


PS TRADE CILLIA MANGROO Mersi Mr Chair.

Bonn apre midi tou dimoun, tou Manm a lekout.

Pou premye kestyon, 11th EDF kantmenm si i annan en, li i zis pou Trade li.

I annan 11th EDF for the national budget, sa enn i relye zis pou trade, i napa nanryen pou fer ek PUC.

Ok. Nou ti’n deza anvoy sa lenformasyon kot National Assembly, selman nou kapab donn ankor.

Tou bann proze ki relye avek trade, nou pran li nou donn ek lezot lenstitisyon.
Par egzanp pou pe travay lo ASYCUDA, upgrading of ASYCUDA.

The tax management system pou SRC, ki i annan bann value chain analysis ki nou pe fer, ki mannyer nou kapab bann sekter, ki mannyer from, paret pwason, from ler ou lapes li, pou ler nou process li ki mannyer i kapab marse.

Nou annan bann proze pou SCCI, SIB, pou kapab ed zot ler zot a fer bann promotion activities.

So i diferan proze ki nou annan anba la.

Nou osi annan en gro proze ki annan pou fer intellectual property rights.
Nou pe review the whole legal framework pou sa.

Nou annan bann training ki nou pe donnen, nou’n fek don training pou SIAD, pou zot bann trainers.

So every year now, they can give the training ek zot bann staff, ek zot bann students.

Nou pa bezwen fer dimoun vini pou donn sa training zot bann staff, zot kapab donnen zot menm.

Nou kapab reanvoy sa bann lenformasyon pou zot si zot anvi.
Problenm ki nou pe met sa larzan ki in desann i akoz parey Minis in dir, avek COVID, sa bann konsilte pa’n kapab desann parey zot ti sipoze.

So nou annan bann proze ki an retar.

Selman nou annan bann proze ki’n fini konplete.

Apre with regards to Geneva Mission, sa Geneva Mission, ti anba Foreign Affairs.

Selman avek klotir ki zot in bezwen desann, nou, nou’n bezwen kit nou Trade Attaché laba.

Nou annan zis en dimoun.

E nou ti annan en Ministerial Meeting ki ti pe prepare pou fer an Desanm.
Selman avek sa nouvo varyan i ti ganny cancelled at the last minute.

Apre lannen prosen nou annan nou Trade Policy review.

So as a newly acceded country apre 7an nou bezwen reget nou bann Polisi, si is in line avek nou bann WTO commitment.

So nou bezwen dimoun on the ground, pou nou pa monte desann an preparasyon pou sa meeting ki pe ganny fer Desanm lannen prosenn.

Mersi.

MR DEPUTY SPEAKER Mersi.

Ou annan, PS, non, SS ki annan klarifikasyon.

SS PATRICK PAYET Mersi Mr Chair.


Mr Chair kekfwa zis pou azoute tou proze ki Gouvernman pe finance anba PUC koman loan, sa nou pou tous li Vandredi anba net lending, okenn proze PUC.

Mersi.

MR DEPUTY SPEAKER Mersi SS.

Ou annan klarifikasyon ankor Onorab.

HON SEBASTIEN PILLAY Yah, mersi bokou.

Mon annan klarifikasyon, anba sa 11th EDF, so basically, eski sa i zis bann proze ki administratively i related, oubyen i osi involve bann akse avek funding pou bann proze ki bann endividi i kapab access?
Akoz ou’n mansyonn par egzanp bann ki pe al ver value added dan lapes.

Eski sa i more related to administrative research, bann keksoz koumsa?

Oubyen eski i related to active participation?

Akoz mon pe sey zis ganny, sey ganny en konpran sa landscape between Blue Economy e tou larzan, e kote tou sa bann larzan i ete.

Pou ki bann dimoun ki pe ekout nou deor i kapab ganny en konpran.

Sa larzan ou kapab al rod laba, sa larzan ou al laba.

Please klarifye?
Please klarifye?

E regarding sa bann proze e bann Expression of interest pou provide consultancy services.

Eski i open to Seselwa osi?

Eski bann Seselwa i kapab aktivman partisipe?

Oubyen eski i deza annan en preset, en pre agreed set of consultancy ki pou sorti dan Linyon Eropeen or somewhere ki pou vin travay across lo sa bann diferan proze.

Mersi Mr Chairman.

MR DEPUTY SPEAKER Mersi Onorab.

Proceed.

PS TRADE CILLIA MANGROO Mersi Mr Chair.


Most of sa bann larzan i annan pou fer ek consultancy, i napa pou fer avek direct funding.

Sa i ki mannyer EU i donn son bann larzan, son bann funds.

So laplipar sa bann funding i through parey ou’n dir, pe donn advice, pe fer resers.

Ler i ariv lo si Seselwa i kapab partisipe wi, i ouver.

Selman nou annan en long term consultant group, ki ler zot ti tender out zot, zot ti gannyen.
So EU i swazir, zot ti gete, zot napa Seselwa ki travay dan sa ki nou dir bann key expert.

Selman zot pe rod apre travay ek zot.

E nou annan sa gro proze ki pou sa tax management system.

Nou annan bann Seselwa ki’n fini ganny idantifye ki zot pe travay ansanm ek sa bann konsiltan.

So i annan en ta loportinite pou bann Seselwa.

Zot advertise dan Nasyon, dan medya e menm lo zot bann website EU.

Selman si zot anvi nou kapab met li lo en pli gran lanpler.
Selman nou konnen nou annan en ta Seselwa right now ki pe travay lo sa tax management system.

MR DEPUTY SPEAKER Proceed.

HON SEBASTIEN PILLAY Mon oule zis fer en pledwari ankor, eski i posib pou er, ki akoz, mon’n tann sa konsern, e se pou sa rezon ki mon pe tous lo sa head.

Ki i annan bokou Seselwa ki pe travay dan sa domenn, provide consultancy services, bann regarding diferan size.

E ki zot pa ganny se lenformasyon from bann antite Gouvernman, lo kwa ki available?
E zis apre zot tande poudir entel in gannyen, entel in gannyen.

So eski i posib pou ki Departman Trade ouswa Minister Finans, i fer kler ki i annan bann expressions of interest ki zot pe rode, regarding en lalis size.

E sa i ganny mete dan sa domenn konsiltan.

E ki sa, si ou oule sa gato i ganny partaze ant tou sa bann Seselwa, bann entelektyel, nou annan plizyer ki’n fer ban letid.

Ki kapab ganny akse avek sa Fon e travay according to zot specific field ki zot pe al ladan.

Mersi Mr Chairman.
Mersi Mr Chairman.

MR DEPUTY SPEAKER Mersi Onorab.

Panel proceed.

PS TRADE CILLIA MANGROO Mersi Chair.

Nou kapab fer sa.

Zis pou fer sorti ki anba sa SADC TRF osi nou ti annan en bon Seselwa ki ti benefisye.

Selman mon konpran ou pwennvi, n ou ava rod fason pou nou, nou fer li pli dan porte dimoun pou zot kapab ganny sa bann loportinite.

Selman nou annan en bon pe konsiltan ki nou konnen ki pe benefisye.

MR DEPUTY SPEAKER Mersi.

Mon en pe zennen avek lefet ki sa Minister in ganny zis 1erdtan.
I en Minister sitan enportan me zis 1erdtan pou defann son Bidze.

Lo premye entervenan nou’n depans 30minit.

So i reste nou 6 entervenan.

Savedir a mwayenn, 5minit sakenn.

Kestyon e larepons, please be specific.

E larepons tou, akoz si non mon pou tre disiplinen, nou pou frenm sa sesyon ler son ler in arive - 5er.

Onorab Johan Loze.

HON JOHAN LOZE Mersi Mr Chair.

Mr Chair mon premye kestyon i, mon oule konnen konbyen egzakteman ki’n ganny bidzete pou reviz saler travayer.
E Minister Finans i plan pou konplet sa legzersis?

E kan ki zot pou anons avek travayer Seselwa, kwa ki pou annan pou zot evantyelman koman revi saler?

kan ki Apre mon ti oule konnen, eski i annan okenn loans and Grants ki’n aparet dan Bidze 2021 e ki pa’n materyalize an 2021, ki pe repet son lekor ankor dan sa Bidze 2022 ki la devan nou?

E konbyen total egzakt bann loans and Grants ki annan dan Bidze 2022, ki pa ankor finalize, pa ankor garanti si nou pou gannyen, wi ou non.

Mersi Mr Speaker.
Mersi Mr Speaker.

MR DEPUTY SPEAKER Mersi Onorab.

Mon’n not 3 pwen.

Panel.

Minister.

MINISTER NAADIR HASSAN Mersi Mr Chair, mersi Onorab pou ou kestyon.

Ankor mon note sa bann kestyon pa telman annan nanryen pou fer avek Bidze Minister Finans.

Me selman mon a demann SS pou klarifye sa bann pwen.

Mersi.

MR DEPUTY SPEAKER Proceed.

SS PATRICK PAYET Mersi Mr Chair, mersi Onorab pou sa 3 kestyon.

Premye lo kote salary increase.

Parey nou ti mansyonnen dan Bidze.


Se nou pa anvizaze annan okenn salary increase pou lannen 2022.

Parey mon’n mansyonnen, travay ki nou pe fer pou nou konsolid salary grid Gouvernman ozordi.

Parey zot konnen, striktir saler Gouvernman ki mannyer i marse, i annan ou saler de baz i en pe ba, me i annan bokou allowances.

Travay ki’n travay, ki nou pe travay avek DPA, i annan en Komite ki nou pe travay avek Departman Public Administration, pou nou konsolid sa bann allowances avek saler de baz.
E nou ekspekte kekfwa konplet sa travay zis avan nou konplet Mid-year Review.

E si nou vwar ki nou bezwen, premye legzersis ki nou’n vwar, i pou kout Gouvernman en estimasyon R14milyon.

Premye legzersis ki nou’n fer, selman nou pa ankor konplet sa legzersis.

Nou ekspekte kekfwa during the first 6mwan lannen prosenn konplet li.

E nou ava revwar dan Mid-year Review ki nou vin avek.

E apre travay lo Bidze 2023.


Lo kote loans and Grants parey zot konnen, i annan bokou rezon akoz i annan ki pa’n materyalize sa lannen.

Prensipalman i annan 3 gro proze lo kote Grant, ki ti pe ganny finansman par Gouvernman Endyen.

Spesifik se Government House, Government Building, Biro Prokirer Zeneral e Biro pou Lapolis, se 3 gro proze.

Spesifik rezon se akoz letan Lenn, son border ti frenmen, e zot pa ti kapab vin Sesel.
E la nou ekspekte sa prosedir nou pe re antre avek zot pou zot kapab fer sa bann prosedir, arive Sesel pou zot regard lo site.

Akoz kontrakter ki’n ganny preselected, zot bezwen kapab vin Sesel pou zot kapab revwar sit,e avan ki zot anvoy zot bidding.

Lo kote loan, specific se lekol La Rosière, ki pa’n materyalize sa lannen e nou’n met li lannen prosenn.

So letan ou regarde lo kote Grant i spesifik sa 3 gro proze lo kote loan.

Lo kote loan ankor, kekfwa bann ki nou pa ankor finaliz lagreman.
Parey pli boner letan Ms Tamatave ti la, se Saudi, sa bann proze ki nou pe finanse par Saudi Fund.

E parey Ms Tamatave in mansyonnen, ki nou ekspekte si en opsyon, nou pa gannyen avek Saudi, nou pou ale avek bann lezot lateral partners.

So bann lezot opsyon i la.

Akoz sa i pa pou pran okenn fiscal space dan Bidze e zis dan a negosyasyon ki nou ekspekte first quarter of next year.

Mersi Mr Chair.

MR DEPUTY SPEAKER Mersi.

Ou annan klarifikasyon Onorab?

HON JOHAN LOZE Mersi Mr Chair.


Mr Chair mon zis anvi, mon ti a kontan demann SS si i kapab fer nou ganny en lalis detaye, lalis avek sonm bann loans and Grants ki pa ankor finalize e ki aparet dan sa enn Bidze 2022.

Apre mon zis ti a kontan ganny en konfirmasyon, ki legzersis imedya dan revi saler travayer i pou en konsolidasyon sonm egzistan ki pou fer ogmante saler de baz.

Be larzan dan lanmen pou reste parey.

Mon ti zis anvi ganny en konfirmasyon, si SS sa ki in dir.
MR DEPUTY SPEAKER Mersi, i annan en lesplikasyon pou sa?

SS PATRICK PAYET Wi, mersi Mr Chair.

Mr Chair, parey mon’n mansyonnen kekfwa lo sa dernyen kestyon.

Dan premye legzersis ki nou’n fer, nou ekspekte pou annan 14milyon Bidze adisyonnel ki nou pou bezwen mete dan Bidze ki pou koute par lannen.

Savedir letan ou pe met larzan adisyonnel, definitivman i pou larzan adisyonnel ki pou donn sekter piblik dan zot lanmen.

So i annan en increase ki pou arive avek sa salary scale ki nou pe travay lo la.
Me selman nou pa ankor finalize.

Nou espekte once ki nou finalize nou kapab vin devan e mansyonnen.

Me lot legzersis apre ki nou pou vwar kan ki pou annan ogmantasyon saler, sa i en lot legzersis once ki nou konplet sa enn.

Dezyenmman lo kote lenformasyon, definitivman nou kapab fer Lasanble ganny sa bann lenformasyon.

Mersi.

MR DEPUTY SPEAKER Mersi SS.

Mon ava apel Onorab Sandy Arissol.

HON SANDY ARISSOL Mersi Mr Chair.

Bonn apre midi Minis avek ou delegasyon.


Bonn apre midi tou dimoun ki pe ekoute.

Premyerman Mr Chair, mon ti a kontan profite felisit Minis avek Minister Finans, pou moman difisil ki nou pei in pas atraver, me zot, zot in rod en fason pou zot kapab fer sir ki Sesel i reste lo bon semen.

Zot in zer byen nou finans, pou asire ki nou kontinyen, nou bann travayer dan Gouvernman an zeneral.

Zot kontinyen ganny zot saler, zot kontinyen ganny zot benefis ki zot merite.
E Minis i ankor pe dir ek nou poudir nou bezwen pran prekosyon, lezot varyan pe antre, nou pa kapab depans larzan an fou, pa zet larzan partou.

E zot ankor pe kontinyen pran sa bann prekosyon, pou asire ki nou finans i ganny zer byen e ki pei i lo bon semen.

Alor mon ti a kontan felisit zot pou sa bon travay.

E swete ki mon konnen poudir nou larzan i dan bon lanmen.
E mon annan konfyans poudir Minis avek son delegasyon ek son tim, bann travayer Seselwa zot ekipe pou fer asire ki nou larzan i ganny zere byen.

Alor felisitasyon Minis.

(APPLAUSE) HON SANDY ARISSOL Kestyon ki mon ti a kontan demann zot lo Bidze se Internal Audit.

Internal Audit, lekel zot sa pti group dimoun, kote zot baze, konbyen zot i annan, ki zot fer vreman, zot audit ki zot fer?

Lekel ki ganny ase avek, Lasanble nou kapab ganny akse avek?

Donn nou en pti pe detay lo zot, konbyen zot i annan?
Dezyenmman, letan mon’n tann SS koz lo 47milyon, zis pou rent dan Bidze, letan mon pe fer en pti kalkil, mon pe mazinen SS nou kapab ganny nou 2 building dan 47milyon par an.

E sa ti a save nou en kantite milyon, zisteman pou nou kapab donn sa logmantasyon ki bann Manm lo US ti pe demande, bann travayer.

E mon eski Minister Finans, ki par egzanp nou annan Maison Du Peuple, eski Minister Finans pa pe negosye ek Gouvernman?

anvi demann zot, be ti Maison Du Peuple i pou lepep Seselwa sa.
I annan en kantite konpartiman vid ladan.

Nou kapab ganny plizyer lofis, biro.

I annan zoli parking deor, zisteman kapab pou nou koup en pe sa bann rent, pou nou ganny larzan, pou nou kapab met lo bann Seselwa ki pe travay parey Onorab Loze pe demande, en logmantasyon.

Alor, get en kou avek Gouvernman Maison Du Peuple ki i arive avek, pou nou kapab retourn li avek lepep Seselwa, pou nou kapab redwir bann rent, pou nou ganny larzan pou donn Seselwa ki pe travay laba deor.

Mersi bokou Minis.
Mersi bokou Minis.

(APPLAUSE) MR DEPUTY SPEAKER Mersi Onorab.

I annan 2 pwen la.

MINISTER NAADIR HASSAN Mersi Mersi Onorab pou ou kestyon.

Mon a les SS pran premye kestyon, apre mon a pran dezyenm kestyon.

Chair.

Mr SS PATRICK PAYET Mersi Mr Chair.

Mersi Onorab.

Sa ki konsern Internal Audit Mr Chair, parey zot konnen, ki Internal Audit ki nou fer tou le lannen, nou anvoy en sirkiler, en email tou bann Minister, nou travay lo en Internal Audit plan.
I annan en Plan Daksyon ki ganny aprouve by Cabinet of Ministers.

Baze lo la, li i vwar ki mannyer dapre staff i annan, ki kantite hours i bezwen lo son bann audit.

E li i fer en rekomandasyon kot Finans e nou, nou soumet sa kot Cabinet.

Aktyelman nou annan 27 staff ki travay dan Internal Audit.

Once ki li i konplet son rapor Internal Audit, nou, nou soumet en copy sa rapor parey zot konnen, avek resours ki en pe limite dan Sesel.

Nou konplimant en pe travay ki Oditer Zeneral i fer.
Par egzanp letan zot pe fer zot audit plan, Oditer Zeneral i vwar ki par egzanp si Internal Audit pe kouver en serten Minister, zot, zot kouver en lot Minister.

Me selman rapor ki letan Internal Audit i fer, i soumet kot Oditer Zeneral avek.

So i osi i konplimant en pe zot travay.

I soumet sa rapor avek Government Audit Committee e osi sa Minister ki bezwen prepar en Plan Daksyon pou koriz tou sa bann defayans ki Internal Audit in fer.

E osi Internal Audit i annan en seksyon ki envestir tou bann fraud.
Par egzanp lo kote SBFA, i travay konzwentman avek ACCS.

Lo kote case, lo ASP letan ti arive, i ti travay konzwentman avek ACCS.

So i annan zot rapor ki zot ACCS pou servi baze lo bann odit ki zot in fer.

Mersi Mr Chair.

MR DEPUTY SPEAKER Mersi.

MINISTER NAADIR HASSAN Mersi Mr Chair.

Onorab, lo ou dezyenm kestyon regarding rent, wi.

sa i en keksoz ki nou ti idantifye byen boner, ki kantite larzan nou pei lo rent dan Bidze Gouvernman.
E parey mon’n anonse, nou komans pran bann mezir pou nou redwir sa sif.

E la nou annan nouvo building SRC ki nou pe plan pou al lo la.

Sa pou save Gouvernman eventually apepre R20milyon par lannen.

Nou pe diskit pou Kiltir, Kiltir i pey apepre R15 milyon an rent.

Si nou pe get en solisyon pou li.

Ou konnen, dan lepase kekfwa nou’n tro met, tro rely lo Grants deor pou nou kapab fer nou bann batiman pou Gouvernman.

Me nou bezwen gete ki mannyer nou kapab fer li nou menm.
E parey ou konnen, Gouvernman in larg lanmen ACCS pou fer son louvraz.

E lo la, nou konmans vwar bann rezilta ki pe arive.

E nou antisipe ki si bokou bann stolen assets ki’n ganny vole through koripsyon dan pei, i retournen, then nou kapab menm set- up Fund pou nou fund sa bann sa.

Infrastructure en So Gouvernman li i pou fer, i pou donn ACCS tou son sipor pou fer sa louvraz e asire ki bann asset in ganny vole pou Nasyon Seselwa i retournen.

E nou kapab fer sa bann proze.

Mersi.


MR DEPUTY SPEAKER Mersi Onorab.

HON SEBASTIEN PILLAY (Off-Mic) MR DEPUTY SPEAKER Mon konnen ki ou pe al dir.

Lopozisyon in ouver en laport kot zot pe demann bann kestyon ki Minis ti pe dir deor.

Me selman parske i annan keksoz pou fer avek Bidze, management larzan an zeneral, mon’n satisfe avek sa.

So nou ava move on, e mon apel Onorab.

HON SEBASTIEN PILLAY This is an accusation!

He has to substantiate!

MR DEPUTY SPEAKER Onorab Wallace Cosgrow.


HON SEBASTIEN PILLAY I bezwen substantiate sa li Onorab.

MR DEPUTY SPEAKER Onorab, silvouple mon pa’n donn ou mic, aret kriy avek dimoun across the - Onorab Wallace Cosgrow please proceed.

HON JOHAN LOZE (Off-Mic) MR DEPUTY SPEAKER Onorab, Onorab hang on a minute, donn mwan mic.

Onorab mon ti ava apresye si ou retir sa remark e apologies avek the floor pou sa zafer’ lalang.’ Lekel ki ou pe akiz lalang?

Mwan?

Mwan?
Mwan?

Mwan?

Onorab Loze mon’n tann ou, ou ava apologies silvouple, silvouple.

Dan sa konteks sa ki nou e koze, ki lalang ki mon’n koze?

Apologies silvouple.

HON JOHAN LOZE Mon apologies avek Mr Albanese pou lapenn ou ti vol son speech e fer krwar pou ou Mr Speaker!

MR DEPUTY SPEAKER Onorab mon ti ava demann ou, mon ti ava demann ou ankor enn fwa pou apologies pou sa komanter ki ou’n fer.
HON JOHAN LOZE Mon apologies pou komanter ki mon’n fer pou lapenn kelken ti vol speech Mr Albanese e fer krwar pou li Mr Speaker!

MR DEPUTY SPEAKER Onorab, mon krwar sa komanter i pa apropriye.

Parski ou pe gat lanbyans ki nou’n komanse, mon ti ava demann ou to withdraw from the House silvouple, e to withdraw from the precinct, koumsa ou ava retournen Zedi bomaten, ou ava ganny letan reflesir lo sa kalite konportman.

Mersi.

(APPLAUSE) MR DEPUTY SPEAKER Onorab Cosgrow ou ava proceed avek ou kestyon.
HON WALLACE COSGROW Bonn apre midi Mr Chair, bonn apre midi Minis, PS, SS, tou dimoun.

Nou tourn en pti pe dan kalm.

Mon annan 3 kestyon pou 3 seksyon Minister Finans.

Annefe mon premye kestyon i konsern en pti pe economic planning.

I annan vizyon 2033 avek i annan National Development Strategy 2019 to 2023.

Eski Minis i kapab dir nou si i annan okenn legzersis pou reviz vizyon 2023, ouswa avek National Development Strategy.

Anvi ki set en bann vizyon Gouvernman oparavan.


E si zot pe fer okenn legzersis, si i annan okenn larzan dan Bidze pou sa?

E osi an term National Development Strategy, ki kou, vi ki i pou en peryod 5an.

Ki kantite i pe kout Gouvernman dan sa Bidze, going forward diskisyon letan ki i fini 2023.

Ki antite i pe kout Gouvernman pou enplimant sa National Development Strategy?

Mon dezyenm kestyon, i konsern en pti pe Minister Finans koman parent Ministry Pension Fund.
In annan diskisyon lo Pension Fund konsernan Polisi lo retirement avek Pansyon.

Eski Mini si kapab dir nou, ki nivo zot ete la an term konsiltasyon avek Manm Fon Pansyon?

Ki Fon Pansyon i pou nou, nou tou ki pey ladan.

Desizyon in ganny pran lo nou lapar.

Me ki nivo zot ete lo konsernan diskisyon?

E eski Minis i kapab dir nou, vi ki ou annan en reprezantan lo Board Fon Pansyon, akoz ki i pran sitan kantite letan ler en dimoun i retire, pou li kapab ganny peye son pansyon?
Konparezon avek Sekirite Sosyal, ki ler ou al anmenn ou bann dokiman, the month after ou’n fini mont lo payroll e ou konmans ganny ou pansyon?

Mon trwazyenm kestyon.

MR DEPUTY SPEAKER Non ou senkyenm sa.

HON WALLACE COSGROW Non-non.

MR DEPUTY SPEAKER Mon pe konte mwan.

MR DEPUTY SPEAKER Non ou senkyenm sa.

HON WALLACE COSGROW Non-non-non.

MR DEPUTY SPEAKER Mon pe konte mwan.

HON WALLACE COSGROW Non-non.

Enn lo Pension Fund.

En lo vizyon e mon trwazyenm i lo en lot, lo Trade.

Mersi.
Mersi.

MR DEPUTY SPEAKER Proceed Onorab.

HON WALLACE COSGROW Ok mersi Mr Chair.

Eski Minis i kapab dir nou, an term bann trade negotiations, ki kantite larzan ki annan dan Bidze sa lannen.

Sorry lannen 2022, pou bann negosyasyon ek bann komitman ki Sesel i annan.

E si en pti pe kapab dir nou ki kantite cost sa bann trade commitment nou annan?

Kantite cost pou Gouvernman?

Mersi bokou Mr Chair.

MR DEPUTY SPEAKER Mersi.

Letan panel pe met zot pare pou reponn.


(Serzan mon ti’n demann Onorab Loze pou sorti.

Not only from the House, but from the precinct tou).

Ou kapab asire ki sa i leka silvouple?

Mersi.

Proceed panel avek zot, larepons.

MINISTER NAADIR HASSAN Mersi Mr Chair.

Mersi Onorab pou ou kestyon.

Lo ou premye kestyon regarding, The National Development Plan.

I annan sa legzersis ki Departman Economic Planning, pe fer pour regard The National Development Plan.

E sa in fini komanse, zot pe travay lo la.


E in terms of, si mon’n konpran byen ou kestyon, ki kantite larzan dan Bidze pou enplimant national.

Annefe si ou get ki mannyer en Bidze i devret ganny prepare, ok?

Se en Bidze ki ganny prepare baze lo, lo stratezi lo Plan Nasyonal.

Savedir, larzan ki dan en Bidze, dan son totalite i la pou siport en plan nasyonal.

Si ou pe get li an gro.


Ok. Nou, nou anvizaze, entansifye sa legzersis, pou revir National Development Plan komansman lannen, ki during 2022, nou ava annan nou en nouvo National Development Plan.

Lo kote Pension Fun;.

Premye kestyon ti lo, retirement age.

Sa konsiltasyon in fini komanse.

Mon konnen, Pension Fund, avek sipor Minister Finans ek bann lezot entities, in komans zwenn bann diferan antite.

Bann stakeholders of Pension Fund.


E zot pe fer sa konsiltasyon ki pou kontinyen in the first three months of 2022.

Lo kote akoz i pran lontan, sa mon a les SS reponn.

E lo kote Trade negotiations, PS Mangroo ava reponn.

Mersi.

MR DEPUTY SPEAKER Mersi.

Proceed panel.

SS PATRICK PAYET Mr Chair e Onorab mersi.

Kekfwa lo sa kote, mon kapab note.

Mon konnen Zedi nou annan en Board miting.

Mon ava raise up at the Board, avek the CEO, pou nou regarde akoz.
E idantifye bann prosedir ki nou kapab mete, pou nou fasilit sa prosedir.

Mersi.

MR DEPUTY SPEAKER PS Mangroo.

PS TRADE CILLIA MANGROO Mersi Mr Chair.

Pour Bidze 2022, napa okenn Bidze pou overseas travel, ni overseas subsistence allowance.

Ki nou'n fer 2021, nou'n fer most nou miting virtual.

In difisil, i en kontrent pou nou.

E nou annan bann miting ki pe bouz in person.

Selman nou bezwen osi okouran ki, nou ankor kontrent lo nou Bidze.

Lekonomi pa pe bouz parey avan.


So as much as possible, nou pe seye pou nou kapab, fer nou bann miting virtual.

Selman parey mon’n dir, i difisil, be solman nou'n fer li for the whole of 2021.

En bout 2020.

So nou pe seye pou nou, kontinyen 2022.

Selman i annan en larzan ki'n ganny mete, Consolidate Fund, pou tou Minister.

E si i annan bann miting ki nou vwar i en priyorite pou nou al attend in person, then nou ava met nou case devan, for sponsorship.

Mersi.

MR DEPUTY SPEAKER Ou annan klarifikasyon?


HON WALLACE COSGROW Mersi Mr Chair.

En pti klarifikasyon lo dernyen en?

Eski lefe ki nou pa kapab prezan e partisipe, eski i afekte nou koman en pei, sirtou dan domenn, Trade, Lekonomi.

E petet par egzanp bann Trade negotiations, kot nou kapab annan en lenpak lo par egzanp pri lavi, lo komers, lo pri lavi.

So eski i afekte nou koman en pei PS?

Mersi.

MR DEPUTY SPEAKER Mersi.PS proceed.

PS TRADE CILLIA MANGROO Dan en fason i afekte.


Akoz ler ou in personn ou kapab al dan koridor, negosye, lobby bann serten group.

Apre i annan bann negosyasyon ki nou pa pe fer as Sesel.

Parey ek EU nou fer, i annan en group 5 nou Madagascar, Maurice, Comoros, avek Zimbabwe.

So i difisil ler nou pe negosye ek EU virtually.

Prezan zot vin ek en nouvo pozisyon, pou nou prezan kapab diskit ek nou bann counterparts, ki zot, zot osi zot lo virtual.

So i met en pe retar dan negosyasyon.


Solman parey mon’n dir previously, nou pe sey make do with the best, ki nou kapab.

Selman i annan kontrent.

MR DEPUTY SPEAKER Mersi.

PS mon a pas aprezan laparol avek Onorab Wavel Woodcock.

HON WAVEL WOODCOCK Mersi Mr, Chair.

Bon premye kestyon Minis.

I kot i konsern bann Foreign Grants.

Dan lepase, nou pei in ganny bokou bann Grants, avek bann Pei Zanmi.

Mon pa pe al lo sa $50milyon, akoz sa i subjudice.

E mon pa anvi okenn dimoun exit sa Lasanble.


Mon kestyon Mr Speaker i eski Minis - akoz nou’n tann bokou bann alegasyon, bann konsern dan lepase, kot i konsern bann Foreign Grants ki antre dan pei, ki pa'n neseserman ganny servi dan fason, ki pe ganny servi.

Ouswa sa bann larzan, in disparet.

Mon kestyon i eski Minis Finans i annan lentansyon fer en audit lo tou sa bann Foreign Grant, ki nou'n gannyen dan bann past ten years?
Pou fer sir ki sa bann larzan ki nou'n gannyen in ganny servi, lafason ki i merit ganny servi?

Mon dezyenm kestyon i kot i konsern, progranm 3 ‘Financial Sector and Tax Policy’ sirtou kot i konsern Tax Policy.

Minis pei in perdi bokou larzan dan lepase, akoz transfer pricing, sirtou kot i konsern bann gro letablisman touristik.

Enn pti pe ki Gouvernman pou fer, pou ensure ki nou perdi money, larzan ankor Sesel?

Sa kantite reveni ki ti pe ganny kolekte atraver tax.
Ki nou pa perdi sa larzan, going forward dan lefitir.

E finalman mon kestyon i lo progranm 5.

Lo progranm 5 i lo ‘Procurement Oversight Unit’.

Ankor i annan plizyer konsern e alegasyon dan lepase.

Ki in annan insider trading.

E mon kestyon i, enn pti pe ki Minister pe fer pou, ensure ki sa bann zafer insider trading i pa ariv ankor dan nou pei.

Konmsi pou anforsi en pe.

?

Mon konnen i annan nou, i annan bann, bann amannman dan Lalwa ki'n ganny pase.
Me mon ti a kontan konn en pti pe, bann Polisi en pe ki ou Minister pou fer, pou fer sir ki sa bann pratik i diskontinyen, i pa kontiny ankor dan lefitir, dan nou Gouvernman.

Mersi.

MR DEPUTY SPEAKER Mersi Onorab.

Panel.

SS proceeds.

SS PATRICK PAYET Mersi Mr Chair, e mersi Onorab.

Lo kote Foreign Grant, mon konnen dan reform ekonomik ki nou'n fer, mazorite, mon konnen depi 2008- 2009, mazorite bann Grant ki nou resevwar, zot fer en odit ki konplimant, ki kwa ki'n depanse.
E i annan bann special dokiman ki Oditer Zeneral, i fer letan zot pe fer sa bann prosedir.

So mazorite sa bann Grant, ki nou'n resevwar i annan en odit ki'n ganny fer.

I annan kekfwa ki, par egzanp lo kote housing.

Mon konnen sa kekfwa i pa demann en special odit.

Kekfwa akoz nou'n ganny sa cash.

Me selman, Oditer Zeneral li letan i pe fer son, odit Gouvernman, Financial Statement, i osi kouver, lo kote Grant.

E sa i dapre nou, nou nouvo Public Finance Management Act, ki nou'n met anfors depi 2012.
So i annan an totalite, i kouver en pe sa bann odit ki kekfwa, Onorab ou pe demande.

So i kouver aktyelman.

E aktyelman la nou pe travay lo sa konzwentman avek Departman Ekonomik Planning, lo sa Aids Policy.

Ki pou fer sir, ki osi i annan bann prosedir ki nou met an plas, dan bann Minister letan zot pe resevwar en don.

E ki mannyer nou osi, nou rikord sa bann don.

Parey ou konnen avek nouvo Public Finance Management Act, tou bann don ki nou resevwar, nou bezwen rikord li dan Annual Financial Statement.
Sepandan mon konnen i annan en pe difikilte, ki nou gannyen par egzanp bann don ki nou gannyen in kinds.

Kekfwa nou pa ganny sa bann dokiman, atan pou nou rikord li dan AFS.

Me nou travay konzwentman avek, Minister Foreign Affairs.

Lo kote transfer pricing.

Wi, i annan reform ki nou pe fer.

Par egzanp, nou'n vin devan Lasanble avek sa Multilateral Instrument, ki zot in ratifye e ki nou'n soumet avek OECD.

Me SRC pe travay konzwentman avek en special expert dan transfer pricing.
Ki pe build en pe kapasite zot bann staff.

E osi, pou vwar, al fer bann special odit avek zot, bann staff SRC ki idantifye en pe sa bann areas ki zot vwar ki nou pe perdi en pe reveni.

E osi dan lannen prosenn nou pou vin fer lamannman Biznes Tax.

Pour nou met lezot kontrol dan Regilasyon, an menm tan dan Lalwa Biznes Tax.

Lo kote Procurement Oversight Unit, mon konnen sa i en, gran konsern ki Seselwa out there i mete toultan.
Me toultan souvandfwa kekfwa nou napa, bokou levidans pour nou kapab kekfwa anmenn en case devan.

Kekfwa private sector, pa vin avek bann levidans konkret ki nou kapab fer en special odit.

Me selman nou, nou pe revwar Lalwa dan son totalite.

E apre annou, travay konzwentman avek bann law enforcement agencies.

Par egzanp si nou vwar, ki ozordi en dimoun baze lo son saler li menm li kekfwa, i annan detrwa lakaz, i annan detrwa loto.

I bezwen annan lenvestigasyon, ki ganny fer lo li.


Letan i en travayer Gouvernman.

So enn de keksoz ki nou pou bezwen travay konzwentman avek bann law enforcement agencies.

Pou nou close en pe the gap.

Mon konnen i pa sitan fasil, kekfwa letan ou pe regard Lalwa.

Me selman bann, bann lezot areas lo kote effectiveness, nou kapab travay avek bann law enforcement agencies.

Mersi Chair.

MR DEPUTY SPEAKER Mersi SS.

Sa headings nou dwatet wrap-up 5er.

I reste mwan 4 Manm lo lalis.


E i annan 2 Manm US, avek 2 Manm LDS.

Nou ti kapab pouse ziska 5er en kar.

Kondisyon sak Manm i demann en kestyon.

Akoz sa Minister i enportan e mon leksperyans Lasanble, Fair Trading normalman i pa telman kontansye, kontrovers.

So nou kapab donn li 45minit.

But it’s not me to decide.

I the House, e panel.

So le de Leaders ki zot panse, nou pouse ziska 5er en kar lo sa headings?

Ouswa nou pran vot la.

Mon koupe.

Chief Whip, LDS yes.


HON SANDY ARISSOL Mwan mon krwar nou pouse, parske Minister Finans i en Minister.

Se zot ki oversee tou lezot Minister.

E mon krwar i en Minister enportan.

E si i annan Manm lo tou lede kote, mon krwar nou kapab permet zot.

Annou pouse.

Parey ou pe dir, Fair Trading nou kapab redwi en pti gin.

Si fodre extend en pti gin nou letan, nou ava extend.

MR DEPUTY SPEAKER Non.

Mon napa lentansyon sot 6er.

HON SANDY ARISSOL Ok be very good.


Be mon mazinen nou reste avek sa.

E oubyen sa ki ou kapab fer se ou donn de lo nou kote, ou donn enn lot kote.

Parske Leader Lopozisyon in koz 30minit li tousel.

So donn nou en pe plis letan prezan.

Mersi.

MR DEPUTY SPEAKER Chief Whip US i annan en keksoz poudir?

Non mon pe donn Chief Whip.

HON SEBASTIEN PILLAY Non be mon pe reponn akoz in adres mwan.

MR DEPUTY SPEAKER Non, mon pa'n donn ou parol.

Mon pe dir mon pe donn Chief Whip.


HON SEBASTIEN PILLAY Non, Mon ava reponn.

Mon ava reponn.

Mwn ki lead sa Caucus.

So ler ou demann en lopinyon, ou demann ek mwan.

Ok. MR DEPUTY SPEAKER Non Onorab!

HON SEBASTIEN PILLAY Sa i kler sa.

MR DEPUTY SPEAKER Non-non-non!

Ou pa donn mwan lord.

HON SEBASTIEN PILLAY Mon pa pe donn ou lord mwan !

MR DEPUTY SPEAKER Si ou ti dir li dan en lot fason.

HON SEBASTIEN PILLAY Ou ki annan, ou ki dan sez.

Ou dan Chair ou.

MR DEPUTY SPEAKER Wi.


HON SEBASTIEN PILLAY You’re in the Chair ok. Ler ou demann Caucus lopinyon.

MR DEPUTY SPEAKER Proceed silvouple.

HON SEBASTIEN PILLAY Thank you, very much.

Mersi bokou.

Mwan mon napa problenm ki nou pouse, ziske menm 6er en kar, oubyen 6er edmi.

MR DEPUTY SPEAKER Non-non-non!

HON SEBASTIEN PILLAY So.

Si nou kapab… MR DEPUTY SPEAKER 6er nou pe wrap-up.

HON SEBASTIEN PILLAY Les mwan fini koze.

Ou'n donn mwan laparol.

Les mwan fini koze.


So si nou kapab les sa bann Manm fini reponn zot kestyon, once zot fini reponn zot kestyon, nou kapab fini ek Fair Trading within 45minutes.

E nou ava arete, nou ava fer full day ozordi, ki nou pa ava annan okenn antite ki pe carry over for next week.

Nou travay as much ki nou kapab travay ozordi pou nou fer maksimonm travay ozordi.

Menm si i annan en kantite politik pe ganny fer, san substantiation, nou napa problenm nou.
MR DEPUTY SPEAKER Ok mersi Onorab, it's exactly what I said.

HON SEBASTIEN PILLAY Menm pous mon Manm deor dan lapli, fer li.

MR DEPUTY SPEAKER Onorab.

Ok nou’n ganny ou pwen.

Mersi.

Ok it's exactly what I said, nou pouse ziska 5er en kar.

Nou pou pran Fair Trading dan 45minutes, pou nou fini 6er.

Napa 6- 01, 6.02, 6er nou fini.

E tou bann Manm ki reste mon donn zot en kestyon.

So swazir zot best.

Next lo mon lalis se Onorab Rocky Uranie.

HON ROCKIE URANIE Mersi.

Mersi Mr Chair.


Bonn apre midi Minis avek ou delegasyon.

Bonn apre midi tou koleg Onorab.

E byensir bann zabitan Zil Pros.

Minis, mon konnen, mon kestyon i baze lo kou lavi, sirtou lo sa de zil Praslin e La Digue.

E mon al direk lo mon kestyon.

Eski zot pare pou fer serten provizyon pou bann bato kargo pou kapab ganny en sibvansyon?

Mersi.

MINISTER NAADIR HASSAN Mersi Mr Chair.

Mersi Onorab.
Mersi Onorab.

Wi i annan en diskisyon, ki pe pase regarding kou, kou materyo La Digue ek Praslin.

So enn bann opsyon se lo kote, transportation, ki adres ou kestyon.

Me i annan lezot ankor, bann lezot louvraz osi pe ganny fer.

Ler tousala, a finalize, i ava annan en statement i a vin ganny fer dan Lasanble.

Lo bann mezir ki pe ganny pran pou redwir bann kou asosye avek, Praslin ek La Digue.

Mersi.

MR DEPUTY SPEAKER Mersi Minis.

Nou annan en, nou annan en pratik pou deklar lentere.
Nou napa lentere dan bato kargo non?

Napa.

Kestyon ti, ok very good.

It's- Lot Manm lo mon lalis, se Onorab Richard Labrosse.

HON ROCKIE URANIE Non-mon napa lentere.

MR DEPUTY SPEAKER Ok. Mersi.

Deklarasyon piblik, very good.

Onorab Richard Labrosse.

HON RICHARD LABROSSE Bonn apre midi Mr Deputy Speaker.

Bonn apre midi Minis, bonn apre midi tou Manm prezan e tou dimoun ki a lekout.
Minis avan mon demann mon kestyon, mwan osi mon ti a kontan felisit ou avek ou lekip, pou sa travay merveye ki ou'n fer pandan sa letan difisil, ki nou pei in pas ladan.

E sa osi i al pou bann teknisyen ki'n akote ou.

E nou konnen ki osi Plaisance i annan en bon teknisyen ki pe travay, vreman for dan ou Departman.

So mon krwar sa in osi ede, pou keksoz marse.

Minis mon kestyon i pou PS, pou Lekonomi Planning.


Mon ti a kontan demann PS, pou Lekonomi Planning, Ki konponan dan son Bidze, ki pou ed pei an 2022, avek legzersis mapping labour market?

Apre sa bomaten, taler la.

MNA pou Bel Ombre in demann en zafer, lo internal audit, Minis kekfwa la an bref.

Si kekfwa ou annan sa lenformasyon.

Nou pe tann bokou koze la deor, nou’n tann lo SBFA, nou’n tann lo 50milyon eksetera.
Eski Minister Finans zot annan, apepre kantite larzan konmsi Seselwa in ganny robbed, konmsi pandan sa bann dernyen lannen?

Mersi Mr Speaker.

MR DEPUTY SPEAKER Mersi Onorab.

Panel.

MINISTER NAADIR HASSAN Mersi Mr Chair.

Mersi Onorab.

Lo ou premye kestyon, regarding lo labour mapping.

Mon a les PS reponn.

Me selman zis poudir ki i annan en travay ki kot Lanplwa, Ledikasyon avek Departman Ekonomik Planning pe komanse, lo manpower planning.

So servi nou, stratezi pei moving forward.


E nou pe focus en kantite lo sa Economic Transformation Agenda.

E sa pou gid nou lo ki bor, nou bezwen build resours.

Be PS a koz en pe lo la.

Lo ou dezyenm kestyon.

I en kestyon ase difisil, i annan bann case ki Ankour.

I annan sa be selman, sel keksoz ki mon kapab dir zeneral, se i vreman, massive bann amount ki ou pe koz lo la.

So mon pa kapab dir plis ki sa.

Mersi.

MR DEPUTY SPEAKER Mersi Minister.

PS for Economic Planning.


PS ECONOMIC PLANNING ELIZABETH AGATHINE Mersi Mr Chair.

Mersi Manm Onorab pou ou kestyon.

Bonn apre midi, tou Manm e tou dimoun a lekout.

Petet Manm Onorab, si ou ti kapab zis klarifye enn pti git, kwa ki ou ti pe mean by mapping labour market.

Si i egzakteman sa ki Minis in dir, in terms of manpower planning.

Si sa i li then, parey Minis in, parey Minis in dir, sa i en legzersis ki pou komanse, lannen prosenn.
E lobzektif se ki, depandan, baze lo nou Plan Nasyonal Devlopman Stratezi, ki nou fer sa legzersis pou konnen dan ki sekter.

Ki bann needs dan labour market i la.

E sa i ava kapab osi lenfliyans, bann areas of study ki bann etidyan i pran, en si ki curriculum dan lekol.

E se pour sa rezon ki sa i pou en louvraz konzwent ant Departman Planifikasyon Ekonomik, Departman Lanplwa e osi Minister Ledikasyon.

Si sa ki ou ti pe, tous lo la.

MR DEPUTY SPEAKER Mersi Mrs Agathine.

Ou annan klarifikasyon.


HON RICHARD LABROSSE Yah!

Yah!

Depite mon pe zis konfirm avek Mrs Agathine, yes.

Akoz nou pe mazin sanzman, pou met plis Seselwa dan manpower.

Mersi.

MR DEPUTY SPEAKER Mersi.

Nou ava pas laparol prezan avek Onorab Gill.

HON CHURCHILL GILL Mersi Mr Chair.

Mon kestyon i lir koumsa.

Kwa ki'n ganny fer, e kwa ki reste pou fer, dan sa kordinasyon ki Minister Finans pe fer lo rerating, lo sa 11 deficiencies dapre standar FATF.
Apre lenplimantasyon efektiv, lo EOIR pou asire ki Sesel i ganny tire lo Annex II, lalis EU pour non-cooperative jurisdiction.

E dernyen pou asire konformite avek, BEPs Standard.

Mersi.

MR DEPUTY SPEAKER Mersi panel.

SS.

SS PATRICK PAYET Mersi Mr Chair.

Mersi Onorab pou sa trwa kestyon.

premyerman lo kote, FATF parey zot konnen, mon konnen nou pe al travay konzwentman avek Bills Committee.

Nou annan 4 Lalwa ki konsern, OECD ki semenn prosenn.

Apre nou annan 4a ankor Lalwa ki konsern, FATF.


I annan bann lezot lamannman, ki nou pe anmennen, apre enn lo Anti- Koripsyon.

So yesterday nou’n ganny aprouvasyon avek Cabinet.

E ozordi, zis avan mon vin la, nou’n ganny the latest Bill avan i ganny Gazete.

E hopefully by Zedi, sa bann Lalwa i ganny Gazete.

So ki nou pe ekspekte, se by Zanvye nou pou soumet nou rerating ankor.

Parey nou konnen nou bezwen soumet nou rapor 6mwan davans.
So menm si nou pou soumet nou rapor, an Zanvye, lafen Zanvye, nou ekspekte nou rapor, pou ganny defann, nek an Septanm lannen prosenn.

So pou nou kapab improve.

Me sepandan i annan en rekomandasyon ki kekfwa nou pa pou kapab soumet, pou nou kapab ganny en upgrade.

Sa i prensipalman lo kote rekomandasyon 15, ki pou fer avek bann, nouvo teknolozi.

Parey ou konnen, laplipar pei akoz standar in sanze laplipar pei pa ankor meet target pou sa enn.

Akoz li i annan pou fer avek bann zafer, virtual assets.
E nou ankor, ki nou pe al fer lannen prosenn.

Se nou pou al fer en risk assessment, pou regarde ki kantite risk sa bann virtual assets i anmennen.

E baze lo sa risk assessment, pou nou kapab soumet en lankadreman legal.

E apre sa pou nou demann soumisyon, pou nou upgrade.

So nou anvizaze kekfwa sa latest upgrade li, nou pou kapab soumet li nek lannen prosenn.

So i ankor annan bann, lezot Lalwa ki nou pou anmennen.

Lo kote effectiveness OECD.

Parey ou konnen Lalwa in ganny amande.


Me selman nou pou anmenn ankor Lalwa lannen prosenn.

Sorry next week.

Ki nou pe travay la konzwentman avek FSA, avek Seychelles Revenue Commission, ki nou’n komanse se build awareness, avek lendistri.

Nou’n fer detrwa awareness programme.

E nou ekspekte in the next two weeks, pou fer en pe awareness avek bann tax agent, pour zot konnen prensipalman ki Lalwa i pe demande.

E osi en special awareness programme, nou pe fer avek securities dealers.
Zot akoz i en natir ki en pe spesifik, natir zot biznes.

E apre i annan bann lenspeksyon, ki FSA avek SRC pe fer.

Pour fer sir ki letan i annan sa on site examination by OECD next year.

Nou pa ankor konnen kan, ki nou kapab demontre avek zot baze lo lamannman Lalwa, ki nou'n fer.

Nou osi lo nou kote.

So i en travay kontinyel ki nou bezwen fer avek, FSA.

E lo tou lede Board, SRC Board avek FSA Board, i en close monitoring, ki sa de Board pe fer.
Pour fer sir ki at least bann statistics i demontre ki letan, en lakonpannyen pa pe kapab meet, son Lalwa dapre Lalwa ki pe demande.

I annan bann sanksyon ki kapab arive.

E osi OECD i le vwar ki kalite sanksyon, dapre Lalwa ou'n fer pou fer sir, ki zot kapab show effectiveness.

Lo kote BEPs osi parey.

Dernyen lamannman ki nou'n fer lo MLI, sa osi SRC li ki pe fer.

I pe met bann sistenm lenformatik teknolozi.

Ki pou kapab fer close monitoring, lo sa bann sistenm.
Akoz aktyelman la i ti pe fer li, dan par egzanp lo en sistenm spreadsheet excel.

Me nou'n travay avek zot, ki zot pou annan en sistenm teknolozi, pou zot kapab fer close monitoring, avek sa bann statistics.

Mersi Mr Chair.

MR DEPUTY SPEAKER Mersi SS.

Nou dernyen entervenan, pour la Onorab Adelaide.

HON FRANCOIS ADELAIDE Mersi Mr Chairman.

Mon a fer li vitman.

Bon bonswar Minis Finans avek ou lekip.

Minis vi ki ou Departman ki responsab pou donn finans, sa bann tou lorganizasyon.
Eski ou satisfe ki sa bann larzan ki tou sa bann letablisman, ouswa bann Minister in demande.

I en larzan ki zot pou kapab depanse?

E pour zis parey oparavan, i annan bokou bann retar ki ganny mete.

E larzan pa fini depanse, swa Minister pran tro bokou, e proze pa ganny fer dan distrik.

Eski ou, ou kapab garanti sa Lasanble ki ou Minister i annan bann mekanizm, an plas ki pou kapab evalye sa bann progre?

E fer sir ki larzan ki zot in demande, zot depanse, pou ki distrik i gannyen.
E Sesel i flourish an zeneral?

Mersi.

MR DEPUTY SPEAKER Mersi Onorab.

Panel.

MINISTER NAADIR HASSAN Mersi Mr Chair.

Mersi Onorab.

Pou onnet avek ou, mon pa ankor satisfe ek nivo ki nou devret arive lo depans Gouvernman.

Sanmenm sa ki ou vwar ki annan en kantite bann reform, ki pe ganny fer.

E key reform ladan, se sa ki nou'n koz lo la, lo results-base management.

Ki ou vini ek en stratezi, ki ou anvi achieve, ou gannyen en Bidze.

E then ou bezwen monitor implementation ou Bidze.


Akoz ou Bidze ou'n gannyen, pou ou enplimant aktivite ek proze.

So sa i bezwen pe ganny met an plas.

So nou pa ankor arive, mon pa santi ki nou'n arive sa, sa nivo.

Me sa i travay ki nou bezwen fer avek RBM, ki nou vin pli efikas, dan budget execution.

So konmsi koze “Travay i la!

Pou nou, pou nou fer en.

Mersi.

MR DEPUTY SPEAKER Mersi Minister.

Donk nou'n ariv lafen, nou sesyon kestyon pour Minister Finans Planifikasyon Ekonomik avek Komers.
Ki trouve lo paz 146 ziska 163, pou en sonm lavaler R162milyon 372mil.

Nou pou pran en vot aprezan lo sa headings.

Donk mon ti ava demann tou Manm, ki an faver pou montre zot sipor silvouple?

Okenn Manm ki kont?

Mersi.

Vot pour Ministry of Finance Economic Planning and Trade, pour en sonm R162milyon 372mil, i annan 23 Manm ki'n vot an faver, okenn Manm pa'n vot kont.

E 2 Manm abstenir.

Donk sa vot i pase.

Nou ava remersi bann zofisye ki ti’n zwenn Minis, pou sa enn headings.
E nou ava eskiz zot parmi nou.

E swet zot en bonn fet 8 Desanm demen, ler zot kit nou.

Nou ava pran zis en pti poz, pou nou sanitize.

Avan ki nou fer rantre lot zofisye pou lot heading.

(technical break) FAIR TRADING COMMISSION MR DEPUTY SPEAKER Nou ava welcome Sef Egzekitiv Komisyon, Fair Trading Commission, Mr Francis Lebon, avek nou dan Lasanble Nasyonal.

Minis pou Finans Ekonomik Planifikasyon Ekonomik avek Komers, Mr Naddy Hassan i ankor la.

SS Patrick Payet i ankor la.


Mrs Ruth Pool i osi ankor la.

Mr Lebon nou'n koup ou par 15 minit.

Me i pa dwatet en problenm.

Ou ava donn nou en brief introduction, of Fair-Trading FTC, avan ki nou pas lo kestyon.

E nou lentansyon se fini 6er.

Mersi.

MINISTER NAADIR HASSAN Mersi Mr Chairman.

Komisyon Komers Zis FTC, i en body corporate, ki'n ganny etablir anba Lalwa Komisyon Komers Zis 2009.

I annan en Board ek en Board Appeal, ki ekout bann case.

CEO i responsab pou fer lanket dan bann case selman.
E anmenn devan Board pou zize.

Mr Chair boner an 2022, FTC pou ganny li son nouvo Lalwa.

E la parey lanons Prezidan, pou nepli annan Board ek Board Appeal.

Me sa fonksyon pou ganny ranplase, par en Tribinal anba Zidisyer ki pou en mekanizm, pli efektiv pou adres konsern biznes e konsonmater.

Lezot nouvo provizyon a ganny diskite devan Lasanble ler Lalwa, i ganny prezante.

FTC ek son staff i reste proaktiv, e determinen pou adres bann konsern ki pe vin devan li dapre son manda.
Obzektif stratezi ek FTC pou lannen 2022 i comme swivan; Kontinyen donn lenformasyon konsonmater e biznes atraver bann progranm, e diferan platform.

Kolabor plis ek bann lezot lenstitisyon pou adres bann konsern.

Donn formasyon staff.

Ranforsi envestigasyon e prosekisyon bann ka.

Mentenir en o nivo sikse dan bann ka, devan Tribinal e Lakour Siprenm.

Dan Bidze 2022, FTC pe ganny alokasyon R13.904milyon, ki reprezant en rediksyon R51mil konpare avek Bidze Revize pou lannen 2021.
Mr Chair, mon le fer resorti ki FTC i ganny konsidere koman en lorganizasyon, sa lorganizasyon model kot i konsern “do more with less”.

Menm avek rediksyon Bidze R51mil, son bann performans endikater in reste progresiv e ero.

FTC i kontinyen rod, e eksplor fason pou anmenn plis lefikasite dan son depans, san konpromi son loperasyon.

Mersi Mr Chairman.

MR DEPUTY SPEAKER Mersi Minister.

Nou ouver lasal pou kestyon.

Onorab Churchill Gill.

HON CHURCHILL GILL Mersi Mr Chair.

Mon annan zis en kestyon.


Kestyon i lo sa, Opinion Paper ki ou ti published, kot ou ti pe demande, kot ou ti dir, ti annan en nesesite pou ‘regulate freight forwarding, logistics business’.

Ki reaksyon ou'n gannyen apre ki sa Opinion Paper, ti ganny publish?

Mersi.

MINISTER NAADIR HASSAN Mersi Mr Chair.

Mersi Onorab.

Zis mon a mansyonn sa annefe akoz, nou ti pe diskit sa issue nou de CEO.

E annefe i annan en konversasyon, ki mon demann CEO pou fer avek PS Trade.
E lanbisyon Gouvernman se, pou bouz lo sa direksyon baze lo sa travay ki FTC in mansyonnen.

So nou, nou mazinen soon nou ava ganny sa.

Mon pa konnen CEO, si ou ti oule azout okenn-?

Mersi.

MR DEPUTY SPEAKER Proceed.

CEO ou ti le azout keksoz?

Non?

Onorab Vidot.

HON AUDREY VIDOT Mersi Mr Chair.

Mon kestyon, pou CEO.

Avek sa Bidze ki la, kwa ki zot pe fer an plis 2022.

Byensir pou aport sipor, e osi ledikasyon avek pep Seselwa.

Prenon kont ki, cost of living pa pe desann.


E menm si Gouvernman in dir, zot pou revwar, bann saler pli tar.

Nou konnen poudir Sesel.

Menm si sak fwa, saler i ganny revize, me selman menm si lekonomi i refer, still nou pa vwar okenn pri lavi desann.

So alors kwa ki an plis ki zot, zot kapab anmennen pour kapab sansibiliz dimoun pran en pti pe plis.

Ki mannyer zot kapab, gid zot an term zot bann, pou zot pa ganny afekte avek dimoun an term bann low cost of living?

Thank you.
Thank you.

MR DEPUTY SPEAKER Mersi Onorab, panel.

CEO FTC FRANCIS LEBON Bonn apre midi Mr Chair.

Mersi Onorab pou ou kestyon.

Tou dimoun a lekout, espesyalman staff FTC.

Onorab ledikasyon parey ou'n vwar, i enn bann lobzektif stratezik ki Minis in mansyonnen, ki nou annan pou fer 2022.

I the other side of the coin, lo kote enforcement, i kontinyel.

Nou envestir en kantite dan diferan platform, pou kontinyen edik piblik lo zot drwa.

Pou zot kapab ganny empowered.

Pou zot kapab fer le meyer desizyon.


Parey ou konnen poudir ozordi lekonomi, i ouver.

Napa personn ki kontrol pri.

Kot FTC fit in ladan, se ki, nou, nou donn konsonmater maksimonm lenformasyon posib.

E kot i annan bann ka, kot konsonmater i ganny afekte.

Nou, nou aport sa redress dapre nou Lalwa.

Ki nou, nou retourn zot dan sa pozisyon, ki zot ti ete avan zot ganny afekte.

E lo kote konpetisyon, nou kontinyen travay pou fer sir ki much as possible, playing field i level.
Either atraver enforcement, ouswa bann diferan Opinion Paper ki nou fer, ki merit serten sanzman Polisi, lo kote Minister.

Lo sa kote se sa bann travay ki nou pe focus lo la pou 2022.

E okenn soutyen ki aporte par bann lezot stakeholders osi.

E Lasanble Nasyonal okenn bann pwen ki zot annan osi.

Nou welcome.

Mersi Mr Chair.

MR DEPUTY SPEAKER Mersi CEO.

Onorab Aglae.

HON EGBERT AGLAE Mersi Mr Chair.

Bonn apre midi CEO.

CEO etandonnen ki ou pou annan en nouvo Lalwa ki pou vin anfors, byento.
E ozordi nou tou nou konnen, sirtou avek legzanp ki COVID in met devan nou en realite.

I annan nouvo fason ki ozordi bann Trade pe ganny fer.

Presizeman la mon pe koz lo kote online trading ok?

So petet si dan Lalwa.

Eski pou annan bann konponan pou annan en sofgard?

Akoz i annan pa mal, sityasyon ki devlope sirtou ler ou fer serten trade online, ouswa serten purchase.
Kot menm si lokalman li menm li, ou pa garanti en sekirite, konpare avek en antite ki physically prezan, kot ou fer en trading avek li.

E la ou kapab petet i annan son license, i annan tou son bann, tou sa bann legalite an plas.

Li ou pa kapab pran li, anmenn li devan Fair Trading.

Tandis ki si mon’n deal ek en dealer online, i en pe difisil.

So eski zot pe pran kont bann fakter, ki osi ki ava annan en kad legal, pou kapab at least protez bann konsonmater li menm, ki deservi sa servis ozordi osi?
Mersi.

MR DEPUTY SPEAKER Mersi Onorab.

Panel.

CEO FTC FRANCIS LEBON Mersi Mr Chair.

Mersi Onorab, pou ou kestyon.

Non, definitivman ler ou pe fer Lalwa, ou bezwen annan foresight, e get landscape biznes, ki mannyer pe devlope.

So sa i en issue ki nou'n, nou'n diskite avek AG, pou met en provizyon.

Parey ou'n dir rightly se ki, okenn biznes ki pe trade online, domestikman avek konsonmater, i pli fasil, pou nou pran aksyon lo sa kote.

Akoz i la, i annan en license e tou kondisyon i la.
Be bann ki deor ziridiksyon i vin en problenm.

Akoz nou pou napa sa means pou nou kapab al an deor, ziridiksyon e fer en okenn enforcement.

So nou, focus definitivman, lo kote online pou dan nou domestic market.

Ok?

So, sa more or less provizyon ki pe vini.

E mon krwar ler sa Bill pou vini.

Mon ti ava apresye kontribisyon tou bann Manm, pou fer li vin, pou anbelir li.

Akoz zot osi zot, lo teren zot konnen ki pe pase.

Me selman, sa the thinking behind i, lo kote sa ki ou'n mansyonnen.
Mersi Mr Chair.

MR DEPUTY SPEAKER Mersi CEO.

Onorab Arissol.

HON SANDY ARISSOL Mersi Mr Chair.

Bonn apre midi CEO.

Mr Chair mon ti anvi, lo menm laliny ki Onorab Aglae in demande, an relasyon avek proteksyon konsonmater.

Mon krwar ki en konsern pou nou tou, anvi ki nou tou nou fer fas avek, nou bann constituents dan nou distrik.

Mon anvi demann ou, in regards to, sa fason fer ki annan dan bann magazen ozordi.

In regards to, ou kont, ou marsandiz i ganny konte lo en calculator.
E sa dimoun pa vreman konnen si vre son pri i ariv R410.25sou.

Me la nou'n tann Gouvernman pe anvi moderniz sa fason fer.

Anmenn lezot fason, pou nou kapab anmas tax pli byen.

Dan en fason, monitor zot.

E ki zot, zot pe fer an relasyon avek sa, pour ankouraz bann marsan.

An menm sa i ede lo menm laliny, nou pe koz lo drwa konsonmater, pour ki nou bann konsonmater, pa perdi 25sou oubyen R1.50, oubyen R2.25 sak fwa, en marsandiz oubyen son konmisyon i ganny tape, lo calculator.

Mersi Mr Chair.
Mersi Mr Chair.

MR DEPUTY SPEAKER Mersi Onorab.

CEO.

CEO FTC FRANCIS LEBON Mersi Mr Chair.

Mersi Onorab pou ou kestyon.

Non definitivman, en kestyon vreman enportan.

E parey in anonse dan Bidze, Gouvernman pe bouz dan sa direksyon atraver SRC.

Akoz in vwar petet bokou tax evasion ki'n, ki'n arive, e ler ou kont lo calculator.

Laplipar ditan ou pa gannyen en resi.

E nou kot Lalwa konsonmater i vini, current provizyon la se ki ou bezwen ganny en resi.
E resi i annan serten eleman ki bezwen contained.

So bann konsonmater, ki nou, nou pe vwar i annan bokou ki demann en resi menm si calculator pe ganny servi.

E si zot vwar zot konmisyon i pa alaoter.

I pa sa ki'n ganny kalkile, zot vin kot FTC, e nou, nou investigate e i annan ki’n ganny rann.

Ok?

So sa i la, i pe arive ozordi.

So basically, anba nouvo Lalwa, i pou annan sa provizyon, fixed penalty ki nou pa pou bezwen esper en pe letan pou anmenn en case devan Board.
So nou pou kapab akte deswit, e fer deterrent pase dan market.

Ki mesaz, i pas tre kler, e tre deswit.

Se sa nou lentansyon.

Mersi.

MR DEPUTY SPEAKER Mersi CEO.

Onorab Pillay.

HON SEBASTIEN PILLAY Mersi Mr Chairman.

Avan mon komans demann mon kestyon, mon ti le zis ganny klarifikasyon avek Minis.

Akoz sa de konversasyon, ki Onorab Gill in raise, regarding goods, well Onorab Uranie in raise sa kestyon regarding transportasyon.

Ki ou sipoze, ki zot pe fer.


Ki ou'n mansyonnen zot pe fer, e lot konversasyon regarding sa ki Onorab Gill in raise.

Eski sa ou annan lentansyon donn en feedback lo la.

Avan lafen lannen, well nou'n ariv lafen lannen la.

Or i something ki pou vin, lannen prosenn.

Sa cost of good i taye avek STC, FTC akoz i konsern consumer welfare.

E FTC pa kapab, zis react lo consumer welfare, an deor.
I bezwen osi react lo consumer welfare an relasyon avek provizyon ki Gouvernman i kapab met an plas, pou asire ki consumer welfare i ganny taken into consideration.

Par egzanp pri materyo, lo La Digue avek Praslin.

E se pour sa rezon, ki nou pe gete, ler pe reget ‘Promotion and Advancement of Consumer Welfare’ ou annan 3.4milyon.

Ler mon pe get ‘Competition Enforcement and Market Surveillance’ ou annan 1.8milyon.

So ki fer ou apepre en Bidze 5.2milyon, pour sa de konponan.
Sa ki mon ti pe met devan Minis, eski Gouvernman napa lentansyon reinforce sa de progranm ki FTC pe fer ozordi, regarding sa de area?

E la mon le vin spesifikman par egzanp, si nou pran ‘Competition Enforcement and Market Surveillance’ 2 Manm avan mwan in raise sa kestyon, regarding pri marsandiz dan laboutik.

Annefe 3 Manm.

Onorab Vidot, Onorab Aglae, e Onorab Arissol in raise sa pwen.
Si ou annan sa issue, eski ou FTC ou pe sorti from ou biro, e ou pe conduct bann lenvestigasyon across bann diferan, diferan sekter.

Pou vwar si bann variation dan pri, i pa pe montre en abuse in terms of consumer, in terms of consumer?

La nou pe koz bann ki relates spesifikman avek cost of living.

Lo en lot kote ou pe koze osi par egzanp dan pri konstriksyon.

Par egzanp market rate, par egzanp ki pe ganny quoted, par egzanp pou en dimoun fer en lakaz.
Akoz sa i met en presyon lo Gouvernman pou donn sa dimoun en pli gro loan.

Si i pe al kot HFC.

Dan plas pran 800mil i bezwen pran 900mil.

Eski ou pe, ki mannyer ou pe, ou kapab fer sa travay?

Eski ou annan bann case, ki ou’n atrape?

E ki zot anmenn bann successful prosecution against sa bann case, or resolution sa bann case, between consumers and sa dimoun, ki'n komet sa lofans?

E mon trwazyenm kestyon regarding, market surveillance;- ki Gouvernman pe al entrodwir sistenm POS system.
Given ki nou pe al dan nouvo lannen la, ki striktir ou'n met an plas, pou asire ki in terms of enforcement and market surveillance, ou pou annan en lizye on the ground, from the beginning of the year, say the first quarter lannen.

Pou vwar si bann, sanzman dan lekonomi, par egzanp Minis ti koz lo, rediksyon dan exchange rate.

E ler ou vwar exchange rate i redwir, e tou dimoun i a dakor ek mwan ki pe ekout Lasanble la.

E ler ou menm, ou menm Mr Chair ou a dakor, bann dimoun i vin dan ou distrik in dir ou.
Pri Dolar i desann, me pri komodite i monte.

E souvandfwa ou al dan en laboutik i dir ou sa i, i vye stok.

Ou ganny sa komanter ki sa i vye stok.

Pa krwar ki mon pe knock bann retailers.

Be selman sa i en leskiz ki ganny servi.

I kapab pa tou retailers, i kapab serten retailers.

So ki ou, ou pe fer, pou asire ki sa manman, sa dimoun ki'n travay al dan sa laboutik, ler i pe aste son konmisyon, not only ki son konmisyon pe ganny konte lo en calculator.
Me ki, sa pri ki i pe peye pou sa, konmisyon i pa en pri ki ganny colluded upon, ki apre vin en pri artifisyel.

Me ki pa the right cost of sa komodite ki pe ganny peye.

Mersi Mr Chairman.

MR SPEAKER Panel i ava proceed.

MINISTER NAADIR HASSAN Mersi Mr Chair.

Mersi Onorab pou ou kestyon.

Mon adres ou premye kestyon.

Apre mon a pas laparol, avek CEO pou reponn dezyenm kestyon.

Quickly lo sa issue, cost of transportation.

Bann staff already pe travay kwa ki bezwen ganny fer.
Kantite i pou koute in terms of revenue lost tousala.

Me lendikasyon ki mon kapab donnen, se ki si i pa ariv avan lafen lannen, me boner lannen prosenn i pou gannyen.

Akoz sa i en priyorite pou nou, redwir pri lo sa de zil.

Pri ki asosye avek transportasyon.

Lo ou dezyenm kestyon, mon a pas avek CEO pou reponn.

Mersi.

MR DEPUTY SPEAKER Sertennman, proceed CEO.

CEO FTC FRANCIS LEBON Mersi Mr Chair.

Mersi Onorab, pou ou bann kestyon.


I enportan ki mon met serten klarite, pou konpran byen dan konteks ki ou demande pou aziste.

Premyerman mon pou adres sa issue follow on ki Minis in dir lo kote island.

Bann pti zil en Praslin, La Digue.

An 2019 nou ti fer, en Opinion Paper ki adres, konsern pri lavi lo kote sa de pti zil.

E nou ti mete serten rekomandasyon, devan Prezidan sa letan.

E i annan ki ti pran li vreman byen.

E i annan ki ti komans come out, dan son State of the Nation ki ti fer.
So sa nou nou'n deza fer.

Ok, nou'n deza ganny demande pou fer.

Nou'n, nou'n deza fer lo sa kote.

Ki nou bezwen realize se Opinion Paper i pa binding li.

Ok?

I pa tonm dan nou kad enforcement li.

I en survey ki nou fer, ki si nou santi i annan sekter ki annan serten keksoz ki pe mars mal.

E nou vwar poudir, pa neseserman pe breach Lalwa konpetisyon.

Me selman prensip konpetisyon, li menm i pe ganny afekte.

Kekfwa en Policy ki Gouvernman in fer, ki pe afekte konpetisyon.
Nou bring sa to latansyon Gouvernman through nou parent Ministry, Minister Finans.

E la nou dir li be, tel keksoz pe arive dan sa sekter.

Nou bezwen bouz dan en direksyon, pou konpetisyon pou strife.

E sa lo kote sa freight forwarding se sa ki, ki more or less nou'n vwar.

So i en konsern pou nou e i pa tou keksoz ki kapab ganny adrese, par direkteman enforcement.

I annan keksoz ki kapab ganny adrese par sa lot lebra Gouvernman, ki apel bann Polisi ki fer.

Ki retourn sa balans lo kote konpetisyon en?


Apre ou'n mansyonn en keksoz lo kote nou, nou Bidze, sa balans between consumer welfare, apre konpetisyon ek market surveillance.

E ou'n mansyonn sa de sif.

Pou lemoman sa de sif i reflekte lakantite travay ki nou pe fer, in terms consumer work pour lemoman.

I apepre 80 percent of the work of the commission.

Ok?

So sa larzan ki dan Bidze, otomatikman i pou reflekte sa ki nou bezwen fer lo kote market.

E konpetisyon i en area ki, nou pe devlop li.


I Departman pli pti ki annan dan Commission, e pou nou devlop li plis, nou pou bezwen plis training spesyalize, ki nou pe deza travay avek COMESA ek nou bann lezot ziridiksyon.

So, so basically se sa.

Sa differentiation, between larzan.

Kekfwa next year, ou pou vwar poudir pou’n agrandi en pti git, par azout petet en dimoun e osi plis larzan dan sa kote.

Be selman i pa savedir ki sa travay ki zot, zot pe fer i pa, i pa lo sa, lo sa grander.
Akoz zot osi, zot pe donn, maksimonm lo kote konpetisyon.

Selman i en area ki nou pou bezwen ranforsi plis lo la.

Akoz konpetisyon i tous tou lede kote, ok?

So sa en pti git lo kote, lo kote Bidze.

Apre ou'n nonm en pti git lo kote, POS system, e ki nou pe fer la, given ki the festive season pe vini.

E nou parey nou pe dir, nou'n toultan dir ki ledikasyon i kontinyen.

Depi Zanvye ziska Desanm nou pe fer li.

Lenspeksyon osi depi Zanvye ziska Desanm, nou fer li.
So si ou get par egzanp lannen pase nou'n fer, nou apepre 139 lenspeksyon.

Ok?

E sa mon pa pe kont, Praslin La Digue, ladan.

Ki osi nou annan en biro ki pe fer.

E la sa lannen nou'n fer nou apepre, 60 lenspeksyon.

Akoz ti annan bann, bann sistenm Lasante an plas ki, ki nou pa'n kapab endanger nou staff.

E la pou Desanm ou pou vwar poudir, FTC i angaze dan bokou platform ledikasyon.

E i nou lo semen, tou le semenn.


E that’s why, ki ou pou vwar poudir tou le semenn ou pou vwar bann ruling ki pe ganny sorti kot bann laboutik pe ganny fine, par Board.

Se sa, sa bann case, ki ou pe vwar, nou pe met devan.

So sa travay i kontinyel, e nou fer tou le lannen lo sa kote.

Mon krwar mon’n adres tou bann pwen ki ou'n raise Onorab.

mersi Mr Chair.

MR DEPUTY SPEAKER Mersi CEO.

Ou annan klarifikasyon Onorab.

HON SEBASTIEN PILLAY Mersi Mr Chairman.

Mon klarifikasyon petet.


I ava vin pou en lasirans pou piblik.

Petet si ou kapab reasir piblik ki pe ekout nou la deor.

Ler ou'n dir i annan bann laboutik in ganny fine, mon pa pe al dan lekel laboutik ki'n ganny fine, me plito lo lakantite.

Eski ou kapab donn nou en figure, lo konbyen laboutik ki'n ganny fine?

Zis pou reasir piblik, piblik ki pe ekout nou e ki nou ki pe vot sa Bidze ki, FTC i annan en travay - Komisyon Komers Zis i annan en travay ki pe fer.
E in i pe anmenn serten rezilta, pou sa larzan ki nou pe donn, li dan Bidze.

Petet en kestyon adisyonnel pou Minis.

Baze lo leksperyans Minister Finans, e bann baz donnen lenformasyon ki zot annan, kwa ki zot krwar pe fer ki bann, pri bann komodite dan bann magazen.

Malgre ki nou pe vwar en rediksyon lo to lesanz, kwa ki pe fer ki sa bann pri komodite, i pe, swa kontinyen monte.

Swa reste o. Eski Gouvernman pe sey, regarde?


Akoz ler mon krwar ou'n fer 139 lenspeksyon, sa baz bann lenformasyon lo sa lenspeksyon, i kapab ganny servi pour improve petet desizyon ki Minister Finans, i annan lentansyon pran.

E zisteman anmenn en benefis tanzib, pour sa dimoun ki pe antre dan sa magazen, pe aste son komodite.

Mersi Mr Chairman.

MR DEPUTY SPEAKER Mersi panel.

MINISTER NAADIR HASSAN Mersi Mr Chair.

Mersi Onorab.

San en letid an detaye lo, lo ki bann fakter ki pe lenfliyans pri.
Mon pe zis spekile, a sa moman.

Premye se parey mon ti mansyonnen dan Bidze, se pri komodite li menm li.

Son pri an foreign currency.

Globalman pri in ogmante, 2021.

E sa i pri sa komodite li menm.

Dezyenm se kou tou transportasyon in triple.

Annefe si ou get parey, en container 40 pye.

Son, son kou in ogmant par 300poursan.

So si ou ti pe pey ou $4000 en containe, ou pe pey ou la $12mil.

So sa i bann kou ki, ki'n ogmante eksteryerman.


La prezan, lot bout ki ankor mon pe speculate se, mwan kekfwa, mon mazinen ki margin ki marsandiz i ganny vann, i tro o.

So sa osi i en lot fakter.

Be selman a sa moman, san fer en letid in-depth lo kou, lo kou marsandiz.

Sa i pou trwa fakter ki mon pou mazinen i kle dan pri komodite dan laboutik.

Mersi.

MR DEPUTY SPEAKER Mersi Minister.

CEO.

CEO FTC FRANCIS LEBON Mersi Mr Chair.

Mersi Onorab.
Mersi Onorab.

Zis pou tous sa lot pti bout lo kote fines, pou donn sa lasirans.

Mon kapab donn ou sa lasirans, ki parey Minis in dir dan son opening statement, ki nou reste proaktiv e determinen pou nou rezourd bann konsern ki ganny met devan nou.

E zis pou donn ou en lendikasyon lo kote fines, pou kapab konpare.

An 2020 total fine ki, ki'n ganny anmase se 112,900.

E ladan laplipar ti avek bann laboutik.

E an 2021, 410, 800, osi e laplipar ti ek laboutik.

Ok?

Mersi.

MR DEPUTY SPEAKER Mersi.


Dernyen entervenan ki'n endike i le demann en kestyon lo sa size se Onorab Sathya Naidu.

HON SATHYA NAIDU Bonn apre midi Mr Chair.

MR DEPUTY SPEAKER Hold-on.

Ou annan en point of order.

HON SEBASTIEN PILLAY Wi Mr Chairman.

Mon zis tyeke si ou pou demann li, si i pou deklar okenn lentere ki annan dan sa kestyon.

MR DEPUTY SPEAKER Mon pe esper son kestyon.

HON SEBASTIEN PILLAY Ok. MR DEPUTY SPEAKER Mon pe.

HON SATHYA NAIDU Bonn apre midi Mr Chair.


Bonn apre midi tou koleg Onorab, ek tou dimoun ki a lekout.

Bonn apre midi Minis ek CEO.

Lo size FTC, eski son manda i anliny avek regulation of prices?

Eski zot la koman en Komisyon pou azir dan en fason, kot zot pou regilariz pri an sa ki konsern komodite, ouswa servis ki pe ganny ofer?

Akoz se sa lenpresyon ki pe ganny kree?

E lo kote bann fines, ki ganny enpoze lo bann marsan.

Mon'n remarke bokou fwa lo zot paz rezo sosyal zot pibliye.
Me selman mwan personnelman mon santi, konmkwa sa bann fines i tro ba.

Par ler mon vwar menm marsan, pe komet menm lofans.

So mon kestyon se, eski atraver sa revizyon ki pou vini, lo sa Lalwa la, eski i pou annan, suspension of the license?

Akoz nou bezwen tap zot kot i fermal, pou zot konpran en fwa pour tou.

E lo kote bann kontrakter, dan sekter konstriksyon ki pa pe perform zot louvraz parey zot merite dwatet fer.

Mon'n remarke ki sa lannen ti annan 3 kontrakter, ki'n perdi zot license.
So mon kestyon se akoz eski nou pa aplik, menm filozofi, swa lapros vizavi bann marsan osi?

Mersi.

MR DEPUTY SPEAKER Mersi Onorab.

Mon krwar ou trwa kestyon Leader Lopozisyon a satisfe poudir.

Ler ou dir tap zot kot i fermal, napa konfli lentere ditou ladan.

Panel.

CEO FTC FRANCIS LEBON Mersi Mr Chair.

Mersi Onorab pou ou kestyon.

E anyway, lo kestyon premye lo manda i kler.

Mon krwar Minis in dir sa plizyer fwa.

Nou, nou napa en manda pri kontrol.


Me selman mon krwar i dan, lentere consumer welfare ki si nou vwar en keksoz ki pe mars mal lo kote en marse, lendikasyon i kapab pri, i kapab quality, i kapab lafason ki servis pe ganny fer.

Nou annan en devwar, pou nou fer konnen Gouvernman atraver parent Ministry, ki something is going wrong in that particular sector, ki nou dan nou langaz, nou apel li en form of market failure.

Prezan ki mannyer i ganny adrese, si i pa tonm anba Lalwa Enforcement FTC, be it pri.
So i kapab annan bann lezot mezir ki kapab ganny met an plas, pou retourn sa sityasyon dan en fason ki favorab pou bann players.

E osi pou konsonmater ok?

So sa i nimero enn.

Nimero 2 lo kote, lo kote fines.

Wi nou pibliye, be selman mon osi mon dakor poudir sa bann fines i ti tro ba.

Be solman parey, nou'n fer konpran se ki, nou FTC, nou kot mwan mon asize se ki nou'n vin investigative arms.

Nou pa enpoze fines nou, se Board ki enpoz fines dapre manda Lalwa in donn li.
Me selman i annan en rekour ki, anba nouvo Lalwa definitivman avek leksperyans ki nou'n gannyen, nou pa anvi sa i kontinyen.

So i pe vin pli for.

E i pou vin pli frequent osi.

E zis pou donn ou en lendikasyon se ki, ozordi si ou pe met en case devan Board, i pou pran at least petet 1an pou ou ganny en desizyon.

Be la ozordi si nou pe ale, nou vwar, nou pou annan sa posibilite pou met fixed penalty dan en semenn, de semenn in fini gannyen.

E ou kapab mazin sa kalite deterrent.


Parey mon pe dir lo kote Onorab Arissol boner, ler ti pe demann mwan.

Ki i pou filtre dan market.

E pou lemoman petet the deterrent, avek sa enpozisyon ruling i en pe tro larz, ki petet napa sa santiman dan market.

Be sa pou sanze, mon asir ou koman nouvo Lalwa pou vini akoz nou'n kalkil li tre byen.

E lo kote, suspension of license, parey ou konnen Onorab, nou, nou pa sa entity ki sispann license, ok.

Se Licensing ki fer sa.


E nou, nou kapab rekomande avek Licensing.

Nou’n deza rekomande.

E aktyelman nou’n fer sa konversasyon avek Minister Finans Vandredi pase.

Lo kote, ki nou bezwen revwar, lo kote bann laboutik ki pe kontinyelman ganny fine.

Ki mannyer Licensing ler nou met sa rekomandasyon.

Akoz zot annan en Board, zot fer zot hearing, ki zot kapab osi akte parey.

Me selman ou'n vwar pou kontrakter, se akoz the issue of kontrakter i en pe pli alarming ki lo kote laboutik.
E, e definitivman nou bezwen konsantre lo sa enn, Kot nou santi i annan plis problenm, ki pe afekte dimoun en pe plis, apre nou a target sa lot.

Selman mon ava asir ou, ki avek bann reform ki pou pase definitivman lentansyon se ki si ou pa pe comply avek Licensing condition, ouswa avek FTC, tou sa bann lorganizasyon i devret travay ansanm pou fer en aksyon kolektif ki i ava rezourd sa bann problenm, ki annan.
E sa sanmenm sa ki ou pou vwar dan nou Stratezik Obzektif 2022, plis kolaborasyon avek bann stakeholders.

Akoz ler nou travay ansanm nou gannyen pli bon rezilta.

Mersi Mr Chair.

MR DEPUTY SPEAKER Mersi CEO.

Nou’n ariv lafen nou sesyon kestyon lo sa heading.

Nou’n fer bokou pli byen ki nou ti antisipe.

Pou Fair Trading Commission son Bidze i trouve lo paz 164 ziska 171 pou en sonm R13milyon 904mil.

Donk mon ava demann tou bann Manm ki siport sa Bidze pou endike silvouple ?

Okenn Manm ki kont?
Okenn Manm ki kont?

Bidze pou Fair Trading Commission, pou en sonm R13milyon 904mil, 25 Manm in vot an faver, okenn Manm pa'n vot kont e 1 Manm in abstenir.

Donk sa vot i pase.

Nou ava alor remersye, bann zofisye ki'n avek nou ozordi apre midi.

Serzan nou ava retourn dan Staz Lasanble.

Nou pou adjourn la, nou pou rezwenn Zedi 9er bomaten.

Donk mon ava, dir ek bann Manm repoze byen demen, e nou ava rezwenn Zedi 9er bomaten.

Bonswar.

(ADJOURNMENT)